സിമിയുടെ ബ്ലോഗ്: മാജിക്കല് റിയലിസം\nകവിയുടെ ആദ്യരാത്രിയായിരുന്നു അത്. കണ്ണാടിയുടെ മുന്‍പില് നിന്ന് വിവാഹ വസ്ത്രങ്ങളില് നിന്നും നിശാവസ്ത്രങ്ങളിലേയ്ക്കു മാറാന് ഷര്‍ട്ട് ഊരവേ കവിക്ക് പഴയ കാമുകിയെ ഓര്‍മ്മവന്നു. അപ്പോള് കവിയുടെ വെളുത്ത നെഞ്ചിലും കവിളിലും നെറ്റിയിലും തോളുകളിലും അവള് നല്‍കിയ ആയിരം ഉമ്മകള് ചുവന്നു തെളിഞ്ഞുവന്നു. പരിഭ്രാന്തിയോടെ കണ്ണാ‍ടിയില് നോക്കി കവി പറഞ്ഞു\n“എനിക്ക് മാജിക്കല് റിയലിസം ഇഷ്ടമല്ല”.\nചുംബനത്തിന്റെ പാടുകള് ഒരു നിശ്വാസത്തോടെ മറഞ്ഞു.\nഎഴുതിയത് simy nazareth സമയം Sunday, February 03, 2008\nകുറുംകഥകള്‍ക്ക് വല്ലാത്ത മൂര്‍ച്ച!\nമുരുകനും ഇപ്പോള് ഇതും.\nഎനിക്കും മാജിക്കല് റിയലിസം ഇഷ്ടമല്ല.\nസിമിയുടെ കല്യാണം കഴിഞ്ഞോ?\nഹഹ..ബോധധാരയാണ്.. മാജിക്കല് റിയലിസമല്ല, അതു തുടങ്ങാന് പോകുന്നതേയുള്ളൂ... നല്ല കഥ..\nഒന്നുമേ പുരിയലെ :(\nടെമ്പ്ലേറ്റ് മാത്രമല്ലേ മാറിയുള്ളൂ? സ്ക്രൂ ഒക്കെ യഥാസ്‌ഥാനത്തു തന്നെ ഇല്ലേ? :)\nഇറ്റ്‌സ് എ മാജിക്ക്........\nഅപര്‍ണ്ണേ, ആദ്യരാത്രിയില് പഴയ കാമുകിയെ ഓര്‍ത്തപ്പോള് ആയിരം ചുംബനങ്ങളുടെ പാട് തെളിഞ്ഞുവരുന്നത് മാജിക്കല് റിയലിസം അല്ലേ? (റിയലിസ്റ്റിക്ക് സാഹചര്യങ്ങളില് മാജിക്ക് കടന്നുവരുന്നു). കവിയ്ക്ക് മാജിക്കല് റിയലിസം ഇഷ്ടമല്ല എന്നു പറഞ്ഞതുകൊണ്ട് വിഷമിച്ച് ആ ചുംബനങ്ങള് അപ്രത്യക്ഷമാവുകയും ചെയ്യുന്നു. അത്രേ ഉള്ളൂ.\nപണ്ട് മാജിക്കല് റിയലിസത്തിന്റെ തിയറി കുറെ ഉരിവിട്ട് പഠിച്ചായിരുന്നു ഇപ്പോഴാണ് ഒരു ഉദാഹരണത്തിലൂടെ കാര്യം പിടികിട്ടിയത്. അപ്പോ ഇതാല്ലെ അത്.. എത്ര ബുദ്ധിമുട്ടീട്ടാ സാര് അന്നു ഞങ്ങളെ അന്നതു പഠിപ്പിച്ചത്..അതിനിടയില് ബുദ്ധിജീവിയാവാന് വേണ്ടി ഞാന് എത്ര ചോദ്യങ്ങളാ സാറിനോട് ചോദിച്ചു കുഴക്കിയത്.\nഎത്ര സിം പിളായിട്ട് സിമി ഇതു വിവരിച്ചു തന്നു. എന്റെ തല പെരുക്കുന്നു അന്ന് തല പുകച്ചതിനെ ഓര്‍ത്ത്. ;)\nഇപ്പഴാണ് ഒരു സമാധാനം കിട്ടിയത്. ഇന്ന് കുറെ നേരം ഞാന് തലപുകച്ചതാ എന്താ ഈ സംഭവം എന്നോര്‍ത്ത്.


പൃഥ്വിരാജ് കാത്തിരിക്കുന്നു...മരുഭൂമിയിൽ | 02Apr2020\nകൊച്ചി: ജോർദാനിലെ മരുഭൂമിയിൽ നാട്ടിലേക്കുമടങ്ങാനുള്ള വഴി തുറക്കുന്നതും കാത്തിരിക്കുകയാണ് നടൻ പൃഥ്വിരാജ്. ജോർദാനിലെ ലോക്ഡൗണിൽ പൃഥ്വിരാജും സംഘവും കുടുങ്ങിയിട്ട് ഒരാഴ്ചയാകുന്നു. ബെന്യാമിന്റെ ‘ആടുജീവിതം’ എന്ന നോവലിനെ അടിസ്ഥാനമാക്കി ബ്ലെസി സംവിധാനംചെയ്യുന്ന ചിത്രത്തിൽ അഭിനയിക്കാനാണ് പൃഥ്വിയും സംഘവും ഫെബ്രുവരി അവസാനം ജോർദാനിലേക്ക് തിരിച്ചത്. മാർച്ച് 24 വരെ ഷൂട്ടിങ് നടന്നെങ്കിലും അതിനുശേഷം ഷൂട്ടിങ് താത്കാലികമായി നിർത്തിവെച്ചിരിക്കുകയാണ്.\nജോർദാനിലെ മരുഭൂമിയിലെ ക്യാമ്പിലാണ് പൃഥ്വിയും സംഘവും ഇപ്പോൾ. എല്ലാവരും സുരക്ഷിതരാണെന്നാണ് പൃഥ്വിരാജിന്റെ സഹോദരനും നടനുമായ ഇന്ദ്രജിത്ത് പറഞ്ഞു. ജോർദാനിൽനിന്ന് നാട്ടിലേക്ക് തിരിച്ചെത്താൻ സഹായംവേണമെന്ന് ബ്ലെസിയും 58 അംഗസംഘവും ഫിലിം ചേംബറിനെ ഇ-മെയിൽ വഴി അറിയിച്ചിരുന്നു. ഇതിൽ ഫിലിംചേംബർ സർക്കാരിനെ സമീപിച്ചിട്ടുണ്ട്.\nപൃഥ്വിരാജിന്റെ ഫെയ്സ്ബുക്ക് പോസ്റ്റിൽനിന്ന്\nലോകമെമ്പാടുമുള്ള ആയിരക്കണക്കിന് ഇന്ത്യക്കാർ നാട്ടിലേക്ക് മടങ്ങാൻ കാത്തിരിക്കുകയാണ്. ഉചിതമായ സമയംവരുമ്പോൾ ഞങ്ങൾക്ക് ഇന്ത്യയിലേക്ക് മടങ്ങാൻ കഴിയുമെന്നാണ് പ്രതീക്ഷിക്കുന്നത്. അതുവരെ, നിങ്ങൾ എല്ലാവരും സുരക്ഷിതരായിരിക്കുമെന്ന് ഞാൻ വിശ്വസിക്കുന്നു. ജീവിതം വേഗത്തിൽ സാധാരണ നിലയിലാകാൻ നമുക്ക് ഒന്നിച്ച് പ്രാർഥിക്കാം.\nവിസ നീട്ടണമെന്ന് അഭ്യർഥിച്ചതായി മന്ത്രി മുരളീധരൻ\nജോർദാനിൽ കുടുങ്ങിയ പൃഥ്വിരാജും സംവിധായകൻ ബ്ലെസിയും അവിടെ തുടരാൻ താത്പര്യം പ്രകടിപ്പിച്ചതായി വിദേശകാര്യസഹമന്ത്രി വി. മുരളീധരൻ. ഇന്ത്യൻ അംബാസഡറോടാണ് ഇക്കാര്യമറിയിച്ചതെന്ന് അദ്ദേഹം പറഞ്ഞു.


India vs Australia icc world cup 2019 shikhar dhawan's century create new record for india-ധവാന്റെ സെഞ്ചുറി; ലോകകപ്പ് റെക്കോർഡ് തിരുത്തിയെഴുതി ഇന്ത്യ\nIndia Vs Australia Icc World Cup 2019 Shikhar Dhawans Century New Record For India\nലോകകപ്പിൽ ഏറ്റവും കൂടുതൽ സെഞ്ചുറി നേടുന്ന ടീമായി ഇന്ത്യ മാറി\nJune 09, 2019 05:57:52 pm\nലോകകപ്പിൽ ഓസ്ട്രേലിയക്കെതിരെ സെഞ്ചുറി തികച്ച ശിഖർ ധവാന്റെ നേട്ടം ലോകകപ്പിൽ മാറ്റൊരു റെക്കോർഡ് തിരുത്തിയെഴുതിയിരിക്കുകയാണ്. ലോകകപ്പിൽ ഏറ്റവും കൂടുതൽ സെഞ്ചുറി നേടുന്ന ടീമായി ഇന്ത്യ മാറി. ലോകകപ്പിൽ ഇതുവരെ 27 താരങ്ങളാണ് ഇന്ത്യക്ക് വേണ്ടി സെഞ്ചുറി തികച്ചത്. ഏറ്റവും ഒടുവിലായി ശിഖർ ധവാനും. ഓസ്ട്രേലിയയുടെ തന്നെ റെക്കോർഡാണ് അവർക്കെതിരായ മത്സരത്തിൽ ഇന്ത്യക്ക് വേണ്ടി ശിഖർ ധവാൻ മറികടന്നത്.\nMost 100s byateam in World Cups\n14 South Africa/ Pakistan/ England#INDvAUS #CWC19 #TeamIndia #CmonAussie\n— Deepu Narayanan (@deeputalks) June 9, 2019\nഓസ്ട്രേലിയക്കെതിരായ മത്സരം ആരംഭിക്കുന്നതിന് മുമ്പ് ലോകകപ്പിൽ ഇന്ത്യൻ താരങ്ങൾ അടിച്ചുകൂട്ടിയത് 26 സെഞ്ചുറിയായിരുന്നു. ഓസ്ട്രേലിയൻ താരങ്ങളും സ്വന്തമാക്കിയ സെഞ്ചുറികളുടെ 26 തന്നെ. കഴിഞ്ഞ മത്സരത്തിൽ ദക്ഷിണാഫ്രിക്കക്കെതിരെ രോഹിത് ശർമ്മ സ്വന്തമാക്കിയ സെഞ്ചുറിയാണ് ഓസ്ട്രേലിയക്കൊപ്പം ഇന്ത്യയെ എത്തിച്ചത്. അതെ ഓസ്ട്രേലിയക്കെതിരായ മത്സരത്തിൽ സെഞ്ചുറി തികച്ച് ഇന്ത്യയുടെ മറ്റൊരു ഓപ്പണർ റെക്കോർഡ് ഇന്ത്യയുടെ പേരിൽ മാത്രമായി തിരുത്തിയെഴുതി.\nIndia's openers this #CWC19:\nWho's next #TeamIndia pic.twitter.com/p8rdhU0Pwa\nമാർക്കസ് സ്റ്റോയിനിസ് എറിഞ്ഞ 33-ാം ഓവറിലാണ് ധവാൻ സെഞ്ചുറി തികച്ചത്. ഓവലിൽ ധവാൻ നേടുന്ന മൂന്നാമത്തെ സെഞ്ചുറി എന്ന പ്രത്യേകതയും ഇന്നത്തെ ഇന്നിങ്സിന് സ്വന്തം. 109 പന്തിൽ 117 റൺസ് ഇന്ത്യൻ ടീം സ്കോറിൽ സംഭാവന ചെയ്ത ശേഷമാണ് ധവാൻ കളം വിട്ടത്. 16 ഫോറുകളാണ് ഇന്നിങ്സിൽ ധവാൻ പറത്തിയത്. മിച്ചൽ സ്റ്റാർക്ക് എറിഞ്ഞ 36-ാം ഓവറിലെ അവസാന പന്തിൽ നഥാൻ ലിയോണിന് ക്യാച്ച് നൽകിയാണ് ധവാൻ ക്രീസ് വിട്ടത്.\nരോഹിത്തിന്റെയും ധവാന്റെയും സെഞ്ചുറി കൂട്ടുകെട്ട് മികവിൽ ഓസ്ട്രേലിയക്കെതിരെ ഇന്ത്യ ഭേദപ്പെട്ട സ്കോറിലേക്ക്. ധവാൻ സെഞ്ചുറിയും രോഹിത് അർധസെഞ്ചുറി തികച്ചതോടെ ഇന്ത്യൻ സ്കോർ ഉയരുകയായിരുന്നു. ഒടുവിൽ വിവരം ലഭിക്കുമ്പോൾ ഇന്ത്യ രണ്ട് വിക്കറ്റ് നഷ്ടത്തിൽ 222 റൺസെന്ന നിലയിലാണ്. 57 റൺസെടുത്ത രോഹിത് ശർമ്മയുടെ വിക്കറ്റാണ് ഇന്ത്യക്ക് ആദ്യം നഷ്ടമായത്.\nടോസ് നേടി ബാറ്റിങ്ങ് തിരഞ്ഞെടുത്ത ഇന്ത്യ തുടക്കത്തിൽ റൺസ് കണ്ടെത്താൻ പ്രയാസപ്പെട്ടെങ്കിലും രോഹിത്തും ധവാനും താളം കണ്ടെത്തുകയായിരുന്നു. 70 പന്തിൽ മൂന്ന് ഫോറിന്റെയും ഒരു സിക്സിന്റെയും അകമ്പടിയോടെയുമാണ് രോഹിത് 57 റൺസെടുത്തത്. 23-ാം ഓവറിൽ കോൾട്ടർനില്ലിന്റെ പന്തിൽ വിക്കറ്റ് കീപ്പർ അലക്സ് ക്യാരി രോഹിത്തിനെ പിടികൂടുകയായിരുന്നു.\nTags: Indian Cricket Team, Shikhar Dhawan\nനിറഞ്ഞാടി ഹിറ്റ്മാന് ; സച്ചിന്റേയും റിച്ചാര്‍ഡ്‌സിന്റേയും റെക്കോര്‍ഡുകള് പഴങ്കഥ\nആസ്വദിച്ചുള്ള ബാറ്റിങ്, സമ്മർദ്ദങ്ങളില്ല; ശിഖർ ധവാൻ കൈയടി അർഹിക്കുന്നു


ആദ്യ ഇന്ത്യക്കാരി, ആദ്യ കറുത്തവര്‍ഗക്കാരി; കമലാ ഹാരിസ് യു.എസ് വൈസ് പ്രസിഡന്റാകുമ്പോള് മാറുന്ന ചരിത്രം • Suprabhaatham\nJanuary 19, 2021 | 3:30 pm IST\nജനു 20 ന് കമലാ ഹാരിസ് അമേരിക്കന് വൈസ് പ്രസിഡന്റായി ചുമതലയേല്‍ക്കുമ്പോള് അമേരിക്കയുടെ ചരിത്രത്താളുകളില് തങ്ക ലിപികളാല് പുതിയ അധ്യായം എഴുതിച്ചേര്‍ക്കപ്പെടുന്നു. മാത്രമല്ല ഇന്ത്യന് വംശജര്‍ക്ക് അഭിമാന മുഹൂര്‍ത്തം കൂടി സമ്മാനിക്കുന്നു. യു.എസ് വൈസ് പ്രസിഡന്റാവുന്ന ആദ്യ ഇന്ത്യക്കാരി, ആദ്യത്തെ കറുത്ത വര്‍ഗക്കാരി, ആദ്യത്തെ ഇന്ത്യന്- അമേരിക്കന് വംശജ എന്നീ നേട്ടങ്ങളാണ് കമലാ ഹാരിസ് ഇതോടെ കൈവരിക്കുന്നത്.\nവൈസ് പ്രസിഡന്റായി തിരഞ്ഞെടുക്കപ്പെട്ടതിന് തൊട്ടു പിന്നാലെ അമ്മയ്ക്ക് ആദരാജ്ഞലികള് അര്‍പ്പിച്ചുകൊണ്ടാണ് കമലാ ഹാരിസ് രംഗത്തെത്തിയത്.\n”ഇന്ന് എന്റെ സാന്നിധ്യത്തിന് ഉത്തരവാദിയായ സ്ത്രീയോട് ഞാന് കടപ്പെട്ടിരിക്കുന്നു, എന്റെ അമ്മ ശ്യാമള ഗോപാലന് ഹാരിസ്. 19-ാം വയസില് ഇന്ത്യയില് നിന്ന് ഇവിടെയെത്തിയപ്പോള് ഒരിക്കല്‍പ്പോലും അവര് ഈ നിമിഷം സങ്കല്‍പ്പിച്ചിരിക്കില്ല. പക്ഷേ, അമേരിക്കയില് ഇതുപോലുള്ള നിമിഷം സാധ്യമാകുമെന്ന് അവര് വളരെ ആഴത്തില് വിശ്വസിച്ചു”- ഉപരാഷ്ട്രപതിയായി തെരഞ്ഞെടുക്കപ്പെട്ടതിന് ശേഷം ആദ്യമായി രാജ്യത്തെ അഭിസംബോധന ചെയ്ത് സംസാരിക്കുകയായിരുന്നു കമലാ ഹാരിസ്.\nഅവരുടെ തലമുറയിലുള്ള സ്ത്രീകളെക്കുറിച്ചു ചിന്തിക്കുമ്പോള്. കറുത്ത സ്ത്രീകള്, ഏഷ്യന് സ്ത്രീകള്, ലാറ്റിനമേരിക്കന് സ്ത്രീകള് എന്നിവരെക്കുറിച്ചുള്ള ചിത്രങ്ങളാണ് മനസില് കടന്നുവരുന്നത് നമ്മുടെ രാജ്യത്തിന്റെ ചരിത്രത്തിലുടനീളം ഇന്നത്തെ നിമിഷത്തിന് വേണ്ടി വഴിയൊരുക്കുകയായിരുന്നു. തിരഞ്ഞെടുപ്പ് വിജയത്തിന് ശേഷം ബൈഡന്റെ ജന്മദേശമായ ഡെലവെയറിലെ വില്‍മിങ്ടണില് ഒരു പൊതുറാലിയില് പങ്കെടുത്ത് സംസാരിക്കവെ 57 കാരിയായ കമല പറഞ്ഞു.\nജോ ബിഡനൊപ്പം യു.എസ് വൈസ് പ്രസിഡന്റായി തിരഞ്ഞെടുക്കപ്പെട്ടതിന് ശേഷമുള്ള പ്രസംഗത്തിലാണ് കമല ഹാരിസ് തന്റെ ഇന്ത്യന് വേരുകളെക്കുറിച്ചും പരാമര്‍ശിക്കുകയും തമിഴ്‌നാട്ടിലേക്കുള്ള അവളുടെ ബാല്യകാല യാത്രകളെക്കുറിച്ചും തുറന്ന് സംസാരിച്ചത്. തന്റെ ആന്റിമാരില് നിന്ന് ലഭിച്ച പിന്തുണയെക്കുറിച്ചും കമല പരാമര്‍ശിച്ചു.\nകമലാഹാരിസിന്റെ ഉജ്ജ്വല വിജയത്തിന് ആശംസകളര്‍പ്പിച്ച് ഇന്ത്യന് പ്രധാനമന്ത്രി നരേന്ദ്രമോദിയും ട്വിറ്ററില് രംഗത്തെത്തിയിരുന്നു. നിങ്ങളുടെ ആന്റിമാര്‍ക്ക് മാത്രമല്ല എല്ലാ ഇന്ത്യന് അമേരിക്കക്കാര്‍ക്കും വളരെയധികം അഭിമാനിക്കാനുള്ള നിമിഷമാണെന്നും അദ്ദേഹം കുറിച്ചു. യു.എസ് തിരഞ്ഞെടുപ്പിന്റെ ഫലം വരുന്നതിനായി ലോകം മുഴുവന് കാത്തിരിക്കുമ്പോള് കമല ഹാരിസിന്റെ മുത്തശ്ശിമാരുടെ ഗ്രാമായ തമിഴ്‌നാട്ടിലെ ചെന്നൈയ്ക്കടുത്ത തുളസേന്ദ്രപുരയില് കമലയുടെ വിജയത്തിനായി പ്രത്യേക പൂജകളും നടത്തിയിരുന്നു.\nഇന്ത്യന് സ്വാതന്ത്ര്യസമര സേനാനിയും റിട്ടയേര്‍ഡ് ഇന്ത്യന് സിവില് സര്‍വീസുകാരനായ പി.വി ഗോപാലന്റെ മകള് ശ്യാമള ഗോപാലന് തമിഴ്‌നാട്ടിലെ ബസന്ത് നഗറിലാണ് ജനിച്ചത്. തന്റെ ഇരുപതാം വയസിലാണ് ശ്യാമള ഗോപാലന് കാലിഫോര്‍ണിയ യൂണിവേഴ്‌സിറ്റിയിലെത്തിയത്. ബ്രിട്ടീഷ് ജമൈക്കന് വംശജയായ സ്റ്റാന്‍ഫോര്‍ഡ് സാമ്പത്തിക വിഭാഗം പ്രൊഫസര് ഡൊണാള്‍ഡ് ഹാരിസിനെ വിവാഹം കഴിച്ചു.കമല ഹാരിസ് കാലിഫോര്‍ണിയയിലെ ഓക്ലന്‍ഡിലാണ് ജനിച്ചത്. 1964 ഒക്ടോബര് 20ന് ജനിച്ച കമലയ്ക്ക് ഏഴു വയസായപ്പോള് ഇരുവരും വിവാഹമോചിതരായി. മാതാപിതാക്കള് വേര്‍പിരിഞ്ഞതിന് ശേഷം അമ്മ ശ്യാമള ഗോപാലന് ഹാരിസിനൊപ്പം ആയിരുന്നു കമല വളര്‍ന്നത്.\nഅറിയപ്പെടുന്ന പൗരാവകാശ പ്രവര്‍ത്തകയും കാന്‍സര് ഗവേഷകയും ആയിരുന്നു ശ്യാമള ഗോപാലന്. അമ്മ വഴിയാണ് കമല ഹാരിസിന്റെ ഇന്ത്യന് ബന്ധം. ശ്യാമള ഗോപാലന് ചെന്നൈ സ്വദേശിയാണ്. 2009ലാണ് ശ്യാമള ഗോപാലന് മരിച്ചത്. കമലയെ കൂടാതെ മായ എന്ന മകളും ഇവര്‍ക്കുണ്ട്. രണ്ട് പേര്‍ക്കും ഇന്ത്യന് പേരുകളാണ് ശ്യാമള ഗോപാലന് നല്‍കിയത്. മായ കാനഡയിലാണ് താമസിക്കുന്നത്. കമല ഹാരിസിന്റെ മുത്തച്ഛന് പി.വി ഗോപാലന് സ്വാതന്ത്ര്യ സമര സേനാനിയും സിവില് സര്‍വീസ് ഓഫിസറുമായിരുന്നു. സാംബിയയില് അദ്ദേഹം സേവനമനുഷ്ടിച്ചിട്ടുണ്ട്.\nഅവസാനമായി 2009 ല് കമലാ ഹാരിസ് ഇന്ത്യയിലെക്ക് വന്നത് അമ്മയുടെ ചിതാഭസ്മവുമായാണ്. അമ്മയുടെ ചിതാഭസ്മം ഇന്ത്യന് മഹാസമുദ്രത്തിലെ വെള്ളത്തിലാണ് ഒഴുക്കിയത്. ജീവിതത്തിലുടനീളം കമല ഇന്ത്യയിലുള്ള അമ്മായിമാരുമായും അമ്മാവന്മാരുമായും ബന്ധം പുലര്‍ത്തിയിരുന്നു. ജമൈക്കയിലെ പിതാവിന്റെ കുടുംബത്തെയും അവര് സന്ദര്‍ശിക്കാറുണ്ട്. മുത്തച്ഛന് പി.വി ഗോപാലന് തന്റെ ജീവിതത്തെ സ്വാധീനിച്ച ഏറ്റവും വലിയ വ്യക്തിത്വം എന്ന് പല അഭിമുഖങ്ങളിലും കമല പറഞ്ഞിട്ടുണ്ട്.\nഹൊവാര്‍ഡ് സര്‍വകലാശാലയില് നിന്നു ഡിഗ്രി പൂര്‍ത്തിയാക്കിയതിന് ശേഷം കമല ഹാരിസ് ഹേസ്റ്റിങ്‌സിലെ കാലിഫോര്‍ണിയ യൂനിവേഴ്‌സിറ്റിയില് നിന്ന് നിയമത്തില് ബിരുദം സ്വന്തമാക്കി. അലമേഡ കൗണ്ടി ജില്ലാ അറ്റോര്‍ണിയുടെ ഓഫീസിലാണ് കമല ഹാരിസിന്റെ ഔദ്യോഗിക ജീവിതത്തിന് തുടക്കം കുറിച്ചത്.\n2011 മുതല് 2017 വരെ കാലിഫോര്‍ണിയ അറ്റോര്‍ണി ജനറല് ആയും കമല ഹാരിസ് സേവനം അനുഷ്ടിച്ചു. പുരോഗമനവാദിയായ പ്രോസിക്യൂട്ടര് ആയിട്ടാണ് കമല ഹാരിസ് അറിയപ്പെട്ടത്. 2017ലാണ് കമല ഹാരിസ് കാലിഫോര്‍ണിയയുടെ സെനറ്റര് ആയി തിരഞ്ഞെടുക്കപ്പെട്ടത്. ഈ പദവിയിലേക്ക് എത്തുന്ന ആദ്യത്തെ ദക്ഷിണേഷ്യന്‍അമേരിക്കന് വംശജയും രണ്ടാമത്തെ ആഫ്രിക്കന് അമേരിക്കന് വംശജയുമായി കമല ഹാരിസ്.\nഹോംലാന്‍സ് സെക്യൂരിറ്റി, ഗവണ്‍മെന്റ് അഫയേഴ്‌സ് കമ്മിറ്റി, സെലക്ട് കമ്മിറ്റി ഓണ് ഇന്റലിജന്‍സ്, കമ്മിറ്റി ഓണ് ദി ജൂഡീഷ്യറി, കമ്മിറ്റി ഓണ് ദി ബഡ്ജറ്റ് എന്നിവയിലും കമല ഹാരിസ് സേവനം അനുഷ്ടിച്ചു. കമല ഹാരിസ് കാലിഫോര്‍ണിയയിലെ എല്ലാ വിഭാഗം ജനങ്ങളുടേയും അവകാശങ്ങള്‍ക്ക് വേണ്ടി നിലകൊണ്ടു. തൊഴിലാളികളുടെ ശമ്പള വര്‍ധനവിന് കമല ഹാരിസ് നിയമം കൊണ്ടുവന്നു.\nക്രിമിനല് നിയമ വ്യവസ്ഥയില് പരിഷ്‌കാരങ്ങള് കൊണ്ടുവന്നു. എല്ലാ അമേരിക്കക്കാര്‍ക്കും ആരോഗ്യ പരിരക്ഷ അവകാശമാക്കി. ജോലിക്കാരായ മാതാപിതാക്കളുടെ കുട്ടികളുടെ സുരക്ഷയ്ക്ക് നടപടികളെടുത്തു. വംശീയത്ക്ക് എതിരെ ശക്തമായ നിലപാടുകളാണ് കമല ഹാരിസ് സ്വീകരിച്ചിരുന്നത്. ജോര്‍ജ് ഫ്‌ളോയിഡ് കൊലപാതകത്തില് അടക്കം കമല ഹാരിസ് ശക്തമായി പ്രതികരിച്ചിരുന്നു.\n2004ല് സാന്‍ഫ്രാന്‍സിസ്‌കോ ഡിസ്ട്രിക്റ്റ് അറ്റോര്‍ണി ആയാണ് കമലയുടെ പൊതുരംഗപ്രവേശം. 2007ല് ഇവിടെ നിന്ന് എതിരില്ലാതെ വീണ്ടും തെരഞ്ഞെടുക്കപ്പെട്ടു. 2011ല് കാലിഫോര്‍ണിയ അറ്റോര്‍ണി ജനറലായി. ഈ പദവിയിലെത്തുന്ന ആദ്യത്തെ ആഫ്രിക്കന് അമേരിക്കന് ദക്ഷിണേഷ്യന് അമേരിക്കന് ആയിരുന്നു കമല ഹാരിസ്.\nഒബാമ യു.എസ് പ്രസിഡണ്ടായിരുന്നപ്പോള് കമലയെ യു.എസ് അറ്റോര്‍ണി ജനറലാക്കാന് നീക്കമുണ്ടായിരുന്നു. എന്നാല് ആ പദവിയില് തനിക്ക് താത്പര്യമില്ലെന്ന് അവര് പ്രസ്താവനയിറക്കി. 2016ല് സുപ്രിംകോടതി ജഡ്ജ് ആന്റോണിന് സ്‌കല്ല മരിച്ചതിന് ശേഷം കമല സുപ്രിംകോടതി അസോസിയേറ്റ് ജസ്റ്റിസ് ആകുമെന്ന് അഭ്യൂഹമുണ്ടായിരുന്നു. എന്നാല് യു.എസ് സെനറ്റിലേക്ക് മത്സരിക്കാനാണ് ആഗ്രഹം എന്നു പറഞ്ഞ് അതും അവര് വേണ്ടെന്നു വച്ചു. യു.എസ് സെനറ്റില് കാലിഫോര്‍ണിയയില് 24 വര്‍ഷം ജൂനിയര് സെനറ്ററായി ഇരുന്ന ശേഷമാണ് ബാര്‍ബറ ബോക്‌സര് റിട്ടയര് ചെയ്ത സീറ്റില് മത്സരിക്കാന് അവര് ആഗ്രഹം പ്രകടിപ്പിച്ചത്. 2015ല് പ്രചാരണം ആരംഭിക്കുകയും ചെയ്തു. ആദ്യ തെരഞ്ഞെടുപ്പില് ലോറെറ്റ സാഞ്ചസിനെയാണ് കമല പരാജയപ്പെടുത്തിയത്.\nസക്കര്‍ബര്‍ഗിനെ ‘പൊരിച്ച’വരില് ഒരാള്\n2018ല് ഇവര് സെനറ്റ് ജുഡീഷ്യറി കമ്മിറ്റിയിലെത്തി കാംബ്രിജ് അനാലിറ്റിക റിപ്പോര്‍ട്ട് പ്രകാരം ഫേസ്ബുക്ക് സി.ഇ.ഒ മാര്‍ക്ക് സക്കര്‍ബര്‍ഗിനെയും വിസില് ബ്ലോവര് ക്രിസ്റ്റഫര് വെയ്‌ലിനെയും ചോദ്യം ചെയ്ത സമിതിയില് ഇവരുമുണ്ടായിരുന്നു. ട്രംപിന്റെ ഫാമിലി സപറേഷന് നയത്തിനെതിരെയും അവര് ശക്തമായി രംഗത്തുവന്നു.നിലവില് കമ്മിറ്റി ഓഫ് ബജറ്റ്, കമ്മിറ്റി ഓഫ് ജുഡീഷ്യറി എന്നിവ അടക്കം നാലു പ്രധാന സമിതികളിലെ അംഗമാണ് കമല.\nജോര്‍ജ് ഫ്‌ലോയിഡ് വധത്തിന് പിന്നാലെ അമേരിക്കയില് ഉടലെടുത്ത വംശീയ പ്രക്ഷോപവും കമല ഹാരിസിന്റെ നോമിനേഷനും പ്രസിഡണ്ട് ഡൊണാള്‍ഡ് ട്രംപിന് വലിയ തലവേദന സൃഷ്ടിച്ചിരുന്നു. അമേരിക്കന് അഭിഭാഷകനായ ഡഗ്ലസ് എംഹോഫിനെ 2014 ലാണ് കമല തന്റെ ജീവിതപങ്കാളിയാക്കിയത്.ഡഗ്ലസ് എംഹോഫിന്റെ മുന് ഭാര്യയിലുള്ള മക്കള് കോള് എംഹോഫ്, എല്ല എംഹോഫിന്റെ കൂടെ വാഷിംഗ്ടണ് ഡി.സിയിലാണ് താമസം.


കുടുംബ പ്രേക്ഷകരുടെ പ്രതികരണം തുറന്ന് പറഞ്ഞു ശരണ്യ ആനന്ദ് – Cinema Kadha\nവേദിക എന്ന കഥാപാത്രത്തിലൂടെ കുടുംബവിളക്ക് എന്ന ജനപ്രിയ പരമ്പരയിൽ പ്രേക്ഷകശ്രദ്ധ നേടിയ താരമാണ് ശരണ്യ ആനന്ദ്. നെഗറ്റീവ് കഥാപാത്രങ്ങള് പരമ്പരകളില് അവതരിപ്പിക്കാന് യാതൊരു മടിയും കാണിക്കാത്ത താരം വില്ലത്തിയായാല് കുടുംബ പ്രേക്ഷകര് കുറ്റം പറയും എന്ന ബോധ്യമുണ്ട് എന്നാല് അതെല്ലാം തന്റെ കഥാപാത്രത്തിന് നല്‍കുന്ന അഭിനന്ദനങ്ങളായാണ് കാണുന്നത് എന്നും ഒരു മാഗസിന് അനുവദിച്ച അഭിമുഖത്തില് പറയുന്നു.\nശരണ്യയുടെ വാക്കുകള് ഇങ്ങനെ, ‘എനിക്ക് എപ്പോഴും വ്യത്യസ്തമായ വേഷങ്ങള് ചെയ്യുന്നതാണ് ഇഷ്ടം. കുറേ സംവിധായകര് എന്നോട് പറഞ്ഞിട്ടുണ്ട്. എന്റെ ഫീച്ചേഴ്‌സൊക്കെ നെഗറ്റീവ് ഷേഡുള്ള കഥാപാത്രങ്ങള്‍ക്കാണ് ഇണങ്ങുന്നതെന്ന്. എന്നാല് സിനിമയില് നിന്ന് എനിക്ക് അങ്ങനെയുള്ള വേഷങ്ങള് ഒന്നും ലഭിച്ചിട്ടില്ല. ‘ആകാശഗംഗ 2’ സിനിമയില് പ്രേതമായിരുന്നു. അല്ലെങ്കില് പോലീസ് ഓഫീസര്. അതല്ലാതെ നെഗറ്റീവ് വേഷങ്ങളൊന്നും ചെയ്തിരുന്നില്ല. ചില കഥാപാത്രങ്ങളെക്കുറിച്ച് കേള്‍ക്കുമ്‌ബോള് തന്നെ ഉള്ളിലൊരു സന്തോഷം വരും.\n‘ഇതെനിക്ക് ചെയ്യാന് പറ്റുന്നതാണല്ലോ എന്ന്. ഞാന് അമ്ബതു ശതമാനം ഈ കഥാപാത്രത്തില് ഒക്കെ ആയിരുന്നു. കഥാപാത്രം കൊള്ളാമെന്ന വിശ്വാസവും എനിക്കുണ്ട്. ഇങ്ങനെയുള്ള കഥാപാത്രങ്ങള് ചെയ്യുമ്‌ബോള് പതിവായി കണ്ടുകൊണ്ടിരിക്കുന്ന കുടുംബ പ്രേക്ഷകര് ചീത്ത വിളിക്കും, കുറ്റം പറയും. എനിക്കറിയാം, പക്ഷേ അതെല്ലാം എന്റെ കഥാപാത്രത്തിനുള്ള അഭിനന്ദനങ്ങളായാണ് ഞാന് എടുക്കുന്നത്’- താരം അഭിപ്രായപ്പെട്ടു\nRelated Topics:Saranya AnandSaranya Anand ActressSaranya Anand Popular Actress\nഒരു ഞരമ്പ് രോഗിയുടെ വൈകൃത മനോനിലയിൽ മോർഫിങ് ലൂടെ ഞാൻ അപമാനിക്കപ്പെട്ടപ്പോൾ എന്റെ കൂടെനിന്ന വ്യക്തി!\nദീർഘ സുമംഗലി ഭവഃ, സീരിയൽ താരം ശരണ്യ ആനന്ദ് വിവാഹിതയായി


ആരോഗ്യ വഴിയിലെ ഗേറ്റ് കീപ്പര്‍മാര് - FUTURE KERALA - Future Kerala\nby രാജീവ് ലക്ഷ്മണ്\t,\t23 October 2019\nഉപഭോക്താക്കളുടെ ആരോഗ്യബോധം കണക്കിലെടുത്തുതന്നെയാണ് ഭക്ഷ്യവിഭാഗത്തിലെ ബ്രാന്‍ഡുകള് ഉല്‍പ്പന്നങ്ങള് അവതരിപ്പിക്കുന്നത്\nഇന്നത്തെ ഉപഭോക്താക്കള് ആരോഗ്യ കാര്യത്തില് വളെര ശ്രദ്ധാലുക്കളാണ്. അതുകൊണ്ടുതന്നെ ഭക്ഷ്യവിഭവങ്ങള് തിരഞ്ഞെടുക്കുമ്പോള് ആരോഗ്യത്തിനും പരിഗണന നല്‍കുന്നു.ഇതില് ബ്രാന്‍ഡ് ചെയ്യപ്പെട്ട ഭക്ഷ്യ ഉല്‍പ്പന്നങ്ങളെയും അവര് ഉള്‍പ്പെടുത്തുന്നുണ്ട്. വാങ്ങുന്ന ഒരോ ഭക്ഷ്യ വിഭവങ്ങളിലും ഉല്‍പ്പന്നങ്ങളിലും അതീവ ജാഗ്രതയുള്ള ഉപഭോക്താക്കള് നമ്മുടെ മുന്നില് ധാരാളമുണ്ട്. സമൂഹ മാധ്യമങ്ങളിലൂടെ പങ്കുവയ്ക്കപ്പെടുന്ന ആരോഗ്യ ചിന്തകളും ടിപ്‌സുകളുമൊക്കെ ഉപഭോക്താക്കളുടെ ആരോഗ്യബോധത്തിനു പിന്നിലുണ്ട്. ജീവിതശൈലി രോഗങ്ങളുടെ വര്‍ധനയും ഉപഭോക്താക്കളില് രൂപപ്പെട്ട ആരോഗ്യപൂര്‍ണമായ ഭക്ഷണം കഴിക്കണമെന്ന അവബോധവും ഏതൊക്കെയാണ് നല്ല ഭക്ഷണം എന്ന ചിന്ത അവരില് വളര്‍ത്തിയിട്ടുണ്ട്.\nഉപഭോക്താക്കളുടെ ആരോഗ്യബോധം കണക്കിലെടുത്തുതന്നെയാണ് ഭക്ഷ്യവിഭാഗത്തിലെ ബ്രാന്‍ഡുകള് ഉല്‍പ്പന്നങ്ങള് അവതരിപ്പിക്കുന്നത്. കാര്‍ബോഹൈഡ്രേറ്റ്‌സും മിനറല്‍സും മറ്റും ഇത്ര ശതമാനം വീതം അടങ്ങിയിരിക്കുന്നുവെന്ന് പരസ്യ സന്ദേശങ്ങളില് സൂചിപ്പിച്ചുകൊണ്ടാണ് ഉപഭോക്താവിനെ സമീപിക്കുന്നത്. ഓരോരുത്തര്‍ക്കും അനുയോജ്യമായ പോഷണം വാഗ്ദാനം ചെയ്യുന്ന ഭക്ഷ്യ വിഭവങ്ങള് ഉപഭോക്താക്കള് സ്വീകരിക്കാനുള്ള സാധ്യതയും ഇക്കാലത്ത് കൂടുതലാണ്.\nഇന്നാവട്ടെ ബ്രാന്‍ഡ് ചെയ്യപ്പെട്ട പാക്കേജ്ഡ് ഫുഡുകളുടെ നീണ്ട നിരതന്നെയുണ്ട്. അരിപ്പൊടിയും ആട്ടയും ബേക്കറി ഉല്‍പ്പന്നങ്ങളും സോസുകളും തുടങ്ങി നിരവധി വിഭവങ്ങള് ഇക്കൂട്ടത്തിലുണ്ട്. വീടുകളില് ആരോഗ്യ ബോധത്തിന്റെ പശ്ചാത്തലത്തില് ഇവയില് ഏതു തിരഞ്ഞെടുക്കണെമെന്ന് തീരുമാനിക്കുന്നത് മിക്കവാറും വീട്ടമ്മമാര് തന്നെയാണ്. ഇതില് ബ്രാന്‍ഡുകളുടെ പരിഗണനയും ഉണ്ടാവും.\nകുടുംബാംഗങ്ങളുടെ ആരോഗ്യ കാര്യത്തില് അതീവ ശ്രദ്ധയുള്ള വീട്ടമ്മമാര് തന്നെയാവും അവര്‍ക്ക് ഏത് ഭക്ഷ്യവിഭവങ്ങള് നല്‍കണമെന്ന് തീരുമാനിക്കുക. ചിലയിടങ്ങളില് ഭക്ഷ്യവിഭവങ്ങള് തിരഞ്ഞെടുക്കുന്നതില് പുരഷന്മാരും പങ്കാളിയാകാറുണ്ട്. പൂര്‍ണമായും പുരുഷന്മാര് തന്നെ തീരുമാനമെടുക്കുന്ന കുടുംബങ്ങളുമുണ്ടാകും.\nനല്ല ഭക്ഷ്യവിഭവങ്ങള് വീട്ടിലേക്ക് എത്തിക്കുന്നതിന് മുന്‍നിരയിലുള്ളത് സ്ത്രീകളാണെന്നു പറയാം. ബ്രാന്‍ഡുകള് പരസ്യങ്ങളില് അവതരിപ്പിക്കുന്നതും ഇത്തരം വിവേകമതികളായ വീട്ടമ്മമാരെയാണ്. മറ്റുള്ളവരുടെ ആരോഗ്യക്ര്യങ്ങളില് ഇടപെടാന് സ്വന്തം ആരോഗ്യവും നന്നായിരിക്കണമെന്ന സൂചനകള് ആരോഗ്യ പാനീയങ്ങള് പോലുള്ള ബ്രാന്‍ഡുകള് നല്‍കുകയും ചെയ്യുന്നുണ്ട്. ഇതുകൂടിയാവുമ്പോള് ചില ഉപഭോക്താക്കള്‍ക്കെങ്കിലും പരസ്യങ്ങളിലെ വീട്ടമ്മമാരെ റോള് മോഡലായി കരുതുന്നു. ഇത്തരം പ്രേരണകള് ഉല്‍പ്പന്നങ്ങളെ വിജയത്തിലേക്ക് നയിക്കാന് ഇടയാക്കും.\nകടകളിലെത്തുന്ന വീട്ടമ്മമാര് വിവിധ ബ്രാന്‍ഡുകളുടെ ഫുഡ് പായ്ക്കറ്റുകള് നിരീക്ഷിച്ച് അവ പായ്ക്ക് ചെയ്ത തീയതിയും എത്രനാള് വരെ ഉപയോഗിക്കാമെന്ന കാലാവധിയുമൊക്കെ നോക്കിത്തന്നെ വാങ്ങാറുണ്ട്. ചുരുക്കിപ്പറഞ്ഞാല് ബ്രാന്‍ഡുകളെ നിരീക്ഷിച്ച് സസൂക്ഷ്മം തിരഞ്ഞെടുക്കുന്ന വീട്ടമ്മാരെ ആരോഗ്യ വഴിയിലെ ഗേറ്റ് കീപ്പര്‍മാരെന്നു വിശേഷിപ്പിച്ചാലും തെറ്റാവില്ല.\nTags:\thealthy food, Healthy food habits\nവ്യക്തിഗതബ്രാന്‍ഡിംഗ് നല്ലതോ ചീത്തയോ\nമിനിറ്റില് 86 ആലിംഗനം, റെക്കോര്‍ഡിട്ട് ജാസണ്


കാലടി ശ്രീശങ്കര കോളജില് പരുപാടിക്കിടയില് സംഘര്‍ഷം; ഒരാള്‍ക്ക് കുത്തേറ്റു – Media Mangalam\nകാലടി ശ്രീശങ്കര കോളജില് പരുപാടിക്കിടയില് സംഘര്‍ഷം; ഒരാള്‍ക്ക് കുത്തേറ്റു\nകൊച്ചി: കാലടി ശ്രീശങ്കര കോളജില് മാഗസിന് പ്രകാശനത്തോടനുബന്ധിച്ചു സംഘടിപ്പിച്ച ഡിജെ പാര്‍ട്ടിക്കിടെ സംഘര്‍ഷം. സംഘര്‍ഷത്തില് ഒരാള്‍ക്ക് കുത്തേറ്റു. പൂര്‍വവിദ്യാര്‍ഥിയായ അമല് ശിവല് (24) എന്ന യുവാവിനാണ് കുത്തേറ്റത്. അമലിനെ അങ്കമാലിയിലെ സ്വകാര്യ ആശുപത്രിയില് പ്രവേശിപ്പിച്ചു. സ്ഥിതി ഗുരുതരമാണെന്നാണ് എന്നാണ് വിവരം. വയറ്റിലാണ് കുത്തേറ്റത.് ശസ്ത്രക്രിയയ്ക്ക് വിധേയനാക്കി. കോളജില് വിദ്യാര്‍ഥികള് സംഘടിപ്പിച്ച ഡിജെ പാര്‍ട്ടിയില് പുറത്തുനിന്നുള്ളവരും പൂര്‍വവിദ്യാര്‍ഥികളും പങ്കെടുത്തിരുന്നു. യുവാവിനെ കുത്തിയ വിദ്യാര്‍ഥിയും ഇവിടെ നേരത്തെ പഠിച്ചയാളാണ്. ഇരുവരും തമ്മിലുള്ള വ്യക്തി വിരോധമാണ് കത്തിക്കുത്തില് കലാശിച്ചത് എന്നാണ് വിവരം\nkalady university murder attempt programme\nസംസ്ഥാനത്ത് ഇന്ന് 2389 പേര്‍ക്ക് കോവിഡ്-19 സ്ഥിരീകരിച്ചു\nഇരട്ടവോട്ടുകള് മരവിപ്പിക്കണമെന്ന് ആവശ്യപ്പെട്ടുള്ള ചെന്നിത്തലയുടെ ഹര്‍ജിയില് ഹൈക്കോടതി വിധി നാളെ\nപറമ്പിലെ ജാതിക്ക, അടയ്ക്ക പെറുക്കൽ, അമേരിക്കയിലെ പെങ്ങൾമാരുമൊക്കെ എവിടെ..? പവനായി ശവമായത് പോലെ മീശപിരിയും കൂളിംഗ് ഗ്ലാസുമില്ലാതെ ജയനാശാൻ; പാവപെട്ട കലാകാരന് പണം തരുമോന്ന് ചോദിച്ച് രോദനവും; വെള്ളക്കെട്ടിൽ ബസോടിച്ച കാവുങ്കണ്ടം ജയനാശാന്റെ ഇപ്പോഴത്തെ അവസ്ഥ ഇങ്ങനെ..


ജാര്‍ഖണ്ഡ് പിറന്നു, മറാണ്ടി മുഖ്യമന്ത്രി | Marandi sworn in as Jarkhand CM - Malayalam Oneindia\n56 min ago ബംഗാളിൽ ബിജെപിയുടെ വിജയത്തിൽ നേട്ടം കൊയ്ത് സിപിഎം; പാർട്ടി ഓഫീസുകളിൽ വീണ്ടും ചൊങ്കൊടി ഉയർന്നു\nജാര്‍ഖണ്ഡ് പിറന്നു, മറാണ്ടി മുഖ്യമന്ത്രി\nറാഞ്ചി: ഇന്ത്യയിലെ 28 -ാമത് സംസ്ഥാനമായി ജാര്‍ഖണ്ഡ് നവംബര് 14 ചൊവാഴ്ച അര്‍ദ്ധരാത്രി നിലവില് വന്നു. ബി ജെ പി നേതാവും മുന് കേന്ദ്രമന്ത്രിയുമായ ബാബുലാല് മറാണ്ടി സംസ്ഥാനത്തെ ആദ്യ മുഖ്യമന്ത്രിയായി സ്ഥാനമേറ്റു.\nസംസ്ഥാനത്തെ ആദ്യത്തെ ഗവര്‍ണര് പ്രഭാത്കുമാര് മുമ്പൊകയായിരുന്നു മറാണ്ടിയുടെ സത്യപ്രതിജ്ഞ. ജെ എം എം , ആര് ജെ ി, ഇടതു പാര്‍ട്ടി അംഗങ്ങള് സത്യപ്രതിജ്ഞാചടങ്ങ് ബഹിഷ്കരിച്ചു.\nബ ിജെ പി നിയമസഭാകക്ഷിനേതാവായി മറാണ്ടിയെ ചൊവാഴ്ച തിരഞ്ഞെടുത്തിരുന്നു. ജാര്‍ഖണ്ഡില് ദേശീയ ജനാധിപത്യ സഖ്യത്തിന് 40 അംഗങ്ങളാണുള്ളത്. ബ ിജെ പി ക്ക് മാത്രം 32 അംഗങ്ങള്. സമതാപാര്‍ട്ടിക്ക് അഞ്ചും ജനതാദള് യുണൈറ്റഡിന് മൂന്നും അംഗങ്ങള്. ഭൂരിപക്ഷത്തിന് ഒരംഗത്തിന്റെ കുറവേ സഖ്യത്തിനുണ്ടായിരുന്നുള്ളൂ. ഓള് ജാര്‍ഖണ്ഡ് സ്റ്റുഡന്റ്സ് യൂണിയന്റെ പിന്തുണയുള്ള രണ്ട് സ്വതന്ത്ര അംഗങ്ങള് ബി ജെ പി സഖ്യത്തെ പിന്തുണച്ചതോടെ സഖ്യത്തിന് ഭൂരി പക്ഷമാകുകയായിരുന്നു.\nറാഞ്ചിയാണ് ജാര്‍ഖണ്ഡിന്റെ തലസ്ഥാനം. 18 ജില്ലകള് അടങ്ങുന്ന സംസ്ഥാനത്തില് 81 നിയമസഭാമണ്ഡലങ്ങളും 14 ലോക്സഭാമണ്ഡലങ്ങളുമുണ്ട്. ജനസംഖ്യ-218.44 ലക്ഷം. ഏതാണ്ട് മുപ്പത് ഗിരിവര്‍ഗ സമുദായക്കാരുള്ള സംസ്ഥാനത്തെ ജനസംഖ്യയില് 27 ശതമാനവും ഗിരിവര്‍ഗക്കാരാണ്.\nഒരു ദശകം നീണ്ട ജാര്‍ഖണ്ഡ് പ്രക്ഷോഭത്തിനൊടുവിലാണ് ബിഹാറിലെ ഗിരിവര്‍ഗ- പിന്നോക്ക ജില്ലകള് ഉള്‍പ്പെടുത്തി പുതിയ സംസ്ഥാനം രൂപീകൃതമായത്.\nmalayalam news legislature party


ദിലീപിനെതിരെ ഇടവേള ബാബു; ആവശ്യമില്ലാത്ത കാര്യങ്ങളില് ഇടപെടരുതെന്ന് ദിലീപ് പറഞ്ഞെന്ന് വെളിപ്പെടുത്തല് | Daily Indian Herald\nOctober 20, 2018 3:11 pm By : Indian Herald Staff\nകൊച്ചി: ദിലീപിനെതിരെ വെളിപ്പെടുത്തലുമായി നടന് ഇടവേള ബാബു. ദിലീപിനെതിരെ അമ്മ നേതൃത്വം തന്നെ പൊലീസിന് മൊഴി നല്‍കിയിരുന്നുവെന്ന് തെളിയിക്കുന്ന കൂടുതല് രേഖകള് പുറത്ത് വന്നിരിക്കുന്നു. തനിക്ക് വരുന്ന സിനിമാ അവസരങ്ങള് ദിലീപ് നിഷേധിക്കുന്നുവെന്ന് ആക്രണത്തിനിരയായ നടി പരാതിപ്പെട്ടിരുന്നെന്ന് അമ്മ ജനറല് സെക്രട്ടറി ഇടവേള ബാബു ഇന്ന് പറഞ്ഞു. കേസുമായി ബന്ധപ്പെട്ട അന്വേഷണത്തിനിടെ പൊലീസിന് നല്‍കിയ മൊഴിയിലാണ ഈ വെളിപ്പെടുത്തല്.\nനടിയുടെ പരാതിയില് കുറച്ച് വാസ്തവമുണ്ടെന്ന് തനിക്ക് തോന്നിയിരുന്നു, അന്ന് അതിനെക്കുറിച്ച് ഞാന് ദിലീപിനോട് ചോദിച്ചിരുന്നു, അപ്പോള് ആവശ്യമില്ലാത്ത കാര്യങ്ങളില് എന്തിനാണ് ഇടപെടുന്നതെന്ന് ദിലീപ് ചോദിച്ചുവെന്ന് ഇടവേളബാബു മൊഴിയില് പറയുന്നു. ഏതൊക്കെ സിനിമയില് നിന്നാണ് ദിലീപ് ഒഴിവാക്കിയതെന്ന് പ്രത്യേകം പറഞ്ഞിട്ടില്ല. നടിയും ദിലീപും തമ്മിലുള്ള പ്രശ്നങ്ങള് സംഘടന ചര്‍ച്ചചെയ്തിട്ടില്ലെന്നും ഇടവേള ബാബു പറയുന്നു.\nഇരയായ നടിയും ദിലീപിന്റെ ഭാര്യയായ കാവ്യാ മാധവനും തമ്മില് സ്റ്റേജ് ഷോ റിഹേഴ്സലിനിടെ വഴക്കുണ്ടായി. കൊച്ചിയിലെ സ്വകാര്യ ഹോട്ടലില് വച്ചാണ് ഇത് സംഭവിച്ചത്. ഇതേത്തുടര്‍ന്ന് ദിലീപ് ഇരയായ നടിയോട് ദേഷ്യപ്പെട്ടതായി സിനിമാ മേഖലയിലുള്ളവര് തന്നെ പറഞ്ഞുകേട്ടിട്ടുണ്ട്. നടന് സിദ്ദിഖ് അന്ന് ഈ പ്രശ്നത്തില് ഇടപെട്ട് സംസാരിച്ചിരുന്നു. അതിനുശേഷം ഇരയായ നടിയും കാവ്യയും തമ്മില് സംസാരിച്ചിട്ടില്ലെന്നും ഇടവേള ബാബു നല്‍കിയ മൊഴിയില് പറയുന്നു. താരങ്ങളുടെ തൊഴിലുമായി ബന്ധപ്പെട്ട പരാതികള് സംഘടനയില് വരാറുണ്ട്. അതാത് സമയത്ത് പ്രശ്നങ്ങള് പറഞ്ഞുതീര്‍ക്കുന്നതിനാല് രേഖയായി സൂക്ഷിക്കാറില്ലെന്നും ഇടവേള ബാബുവിന്റെ മൊഴിയിലുണ്ട്.\nTags: actor dileep, actress attacked, actress raped, amma, dileep, dileep arrest, dileep kavya, dileep kavya madhavan, idavela babu, kavya, Kavya Madhavan, mohanlal, wcc\nഅറസ്റ്റിനു നീക്കം ?കാവ്യാമാധവന്റെ ഓണവും ജയിലിലാകുമോ ? ഞെട്ടലോടെ ദിലീപിന്റെ കുടുംബം\n‘തിരക്കഥ വായിക്കാന് നല്‍കിയില്ല’ആര്.എസ് വിമലിനെതിരെ കാഞ്ചനമാല.കാഞ്ചനമാലയും എന്ന് നിന്റെ മൊയ്തീന് സിനിമയുടെ പ്രവര്‍ത്തകരുമായുള്ള പിണക്കം മാറ്റണമെന്ന് ദിലീപ്


വിദേശി പ്രധാനമന്ത്രിയാകേണ്ട: ജയലളിത | Jayalalitha against Sonia - Malayalam Oneindia\nവിദേശി പ്രധാനമന്ത്രിയാകേണ്ട: ജയലളിത\nചെന്നൈ: ഒരു വിദേശി ഇന്ത്യയുടെ പ്രധാനമന്ത്രിയാകാന് താന് ആഗ്രഹിയ്ക്കുന്നില്ലെന്ന് തമിഴ്നാട് മുഖ്യമന്ത്രി ജയലളിത. ജൂണ് 13 വെള്ളിയാഴ്ച വാര്‍ത്താസമ്മേളനത്തില് സംസാരിക്കുകയായിരുന്നു ജയലളിത.\nസോണിയാഗാന്ധിയ്ക്കെതിരെ ദേശീയപ്രചാരണം നടത്തുന്നതിനെക്കുറിച്ച് ചോദിച്ചപ്പോള് ഉചിതമായ സമയത്ത് കാമ്പയിന് നടത്തുമെന്ന് ജയലളിത പറഞ്ഞു. പ്രധാനമന്ത്രിയാകാന് ആഗ്രഹിയ്ക്കുന്നുണ്ടോ എന്ന ചോദ്യത്തിന് ഉത്തരം പറയാതെ ജയലളിത ഒഴിഞ്ഞുമാറി.\nദേശീയ രാഷ്ട്രീയത്തില് എഐഎഡിഎംകെ പ്രധാന പങ്ക് വഹിയ്ക്കും. കാവേരി തര്‍ക്കം പോലുള്ള പ്രശ്നങ്ങള് പരിഹരിയ്ക്കാന് ഇതേ പോംവഴിയുള്ളൂ. തമിഴ്നാടിനെ ഇന്ത്യയ്ക്കാകെ മാതൃകയായ സംസ്ഥാനമാക്കി മാറ്റുകയാണ് തന്റെ ലക്ഷ്യം. മതപരിവര്‍ത്തനത്തിനെതിരെ ഒരേ നിലപാടുള്ളതുകൊണ്ടാണ് ബിജെപിയുമായി യോജിക്കുന്നതെന്നും ജയലളിത പറഞ്ഞു.


തെരഞ്ഞെടുപ്പ് വിജയം ആഘോഷിക്കാൻ കാത്തിരിക്കുന്നവർ ശ്രദ്ധിക്കുക; ഈ മാർഗനിർദേശങ്ങൾ ലംഘിച്ചാൽ കർശന നടപടി| Strict action in case of violation of guidelines while celebrating election victory – News18 Malayalam\nതെരഞ്ഞെടുപ്പ് വിജയം ആഘോഷിക്കാൻ കാത്തിരിക്കുന്നവർ ശ്രദ്ധിക്കുക; ഈ മാർഗനിർദേശങ്ങൾ ലംഘിച്ചാൽ കർശന നടപടി\nകോവിഡ് കാലത്തെ തെരഞ്ഞെടുപ്പ് വിജയാഘോഷങ്ങൾക്കും നിയന്ത്രണങ്ങൾ ഉണ്ട്\nതിരുവനന്തപുരം: കോവിഡ് കാലത്തെ തെരഞ്ഞെടുപ്പ് വിജയാഘോഷങ്ങൾക്കും നിയന്ത്രണങ്ങൾ ഉണ്ട്. ആൾക്കൂട്ടം കോവിഡ് വ്യാപനത്തിന് കാരണമാകുമെന്നതിനാൽ ആൾക്കൂട്ടം ഒഴിവാക്കിയുള്ള ആഘോഷങ്ങൾക്കാണ് നിർദ്ദേശം. തദ്ദേശ തെരഞ്ഞെടുപ്പിന്റെ വോട്ടെണ്ണൽ ദിനത്തിൽ വിജയാഹ്ലാദ പ്രകടനങ്ങൾ നടത്തുമ്പോൾ കർശന കോവിഡ് മാനദണ്ഡങ്ങൾ പാലിക്കണം. 50ൽ കൂടുതൽ പേർ പങ്കെടുക്കുന്ന ഒരു ആഘോഷ പരിപാടിയും പാടില്ല. ജാഥകളും വാഹന റാലികളും പ്രത്യേകിച്ച് ഇരുചക്രവാഹനങ്ങളും ഒഴിവാക്കണമെന്നും തിരുവനന്തപുരം ജില്ലാ കളക്ടർ ഡോ. നവ്ജ്യോത് ഖോസ അറിയിച്ചു.\nപൊലീസ് ഉദ്യോഗസ്ഥരുടെയും, രാഷ്ട്രീയ പാർട്ടികളുടെയും യോഗ ശേഷമാണ് തീരുമാനം അറിയിച്ചത്. തെരഞ്ഞെടുപ്പ് പ്രചാരണത്തിൽ കോവിഡ് മാനദണ്ഡങ്ങൾ പാലിക്കുന്നതിൽ കാണിച്ച ശ്രദ്ധയും ജാഗ്രതയും വോട്ടെണ്ണൽ ദിനത്തിലും തുടരണമെന്ന് കളക്ടർ രാഷ്ട്രീയ കക്ഷി പ്രതിനിധികളോട് അഭ്യർഥിച്ചു. വോട്ടെണ്ണൽ കേന്ദ്രങ്ങൾക്കു മുന്നിൽ ആൾക്കൂട്ടം ഒഴിവാക്കണം. വോട്ടെണ്ണലിനെത്തുന്ന സ്ഥാനാർഥികളും കൗണ്ടിങ് ഏജന്റുമാരും കർശന കോവിഡ് പ്രോട്ടോക്കോൾ പാലിക്കണം.\nAlso Read മുഖ്യമന്ത്രിയുടെ അഡീഷണൽ പ്രൈവറ്റ് സെക്രട്ടറി സി.എം രവീന്ദ്രന് ഇ.ഡിയുടെ നാലാം നോട്ടീസ്; ഡിസംബർ 17ന് ഹാജരാകണം\nസ്ഥാനാർഥിക്കും തെരഞ്ഞെടുപ്പ് ഏജന്റിനും പുറമേ ഒരു കൗണ്ടിങ് ഏജന്റിനെ മാത്രമേ വോട്ടെണ്ണലിന് ചുമതലപ്പെടുത്താനാവൂ. ഇവർക്ക് വോട്ടെണ്ണൽ കേന്ദ്രത്തിൽ കൈയുറ, മാസ്‌ക്, സാനിറ്റൈസർ എന്നിവ നിർബന്ധമാണ്. കൗണ്ടിങ് ഓഫിസർമാരും കോവിഡ് പ്രതിരോധ സംവിധാനങ്ങൾ ഉപയോഗിക്കണം സാമൂഹിക അകലം ഉറപ്പാക്കണം.\nവിജയികളായവരെ അനുമോദിക്കുമ്പോഴും കോവിഡ് മാർഗനിർദേശം പാലിക്കാൻ ശ്രദ്ധിക്കണം. ഹാരം, നോട്ടുമാല, ബൊക്കെ, ഷാൾ എന്നിവ നൽകിയുള്ള സ്വീകരണ പരിപാടികൾ ഒഴിവാക്കണം. പൊതുജനങ്ങൾക്കു ബുദ്ധിമുട്ടുണ്ടാക്കുംവിധം വാദ്യോപകരണങ്ങൾ, ഉച്ചഭാഷണി തുടങ്ങിയവ ഉപയോഗിച്ചുള്ള ആഹ്ലാദ പ്രകടനം നടത്തരുത്.\nവോട്ടെണ്ണൽ നടക്കുന്ന കേന്ദ്രങ്ങളെല്ലാം അണുവിമുക്തമാക്കി. സാമൂഹിക അകലം പാലിക്കത്തക്കവിധമാണ് എല്ലാ വോട്ടെണ്ണൽ കേന്ദ്രങ്ങളിലും കൗണ്ടിങ് ടേബിളുകൾ സജ്ജീകരിച്ചിരിക്കുന്നത്. വോട്ടെണ്ണൽ കേന്ദ്രങ്ങളിലേക്കുള്ള പ്രവേശനത്തിന് തെരഞ്ഞെടുപ്പ് കമ്മിഷൻ നൽകിയിട്ടുള്ള പാസ് നിർബന്ധമാണ്.\nവോട്ടെണ്ണൽ ഡ്യൂട്ടിക്കു നിയോഗിച്ചിട്ടുള്ള ഉദ്യോഗസ്ഥർ, സ്ഥാനാർഥികൾ, കൗണ്ടിങ് ഏജന്റുമാർ, മാധ്യമ പ്രവർത്തകർ തുടങ്ങിയവർക്ക് തെരഞ്ഞെടുപ്പ് കമ്മിഷൻ നൽകിയിട്ടുള്ള പാസ് മുഖേന മാത്രമാകും കൗണ്ടിങ് കേന്ദ്രങ്ങളിലേക്കു പ്രവേശനം. എല്ലാ വോട്ടെണ്ണൽ കേന്ദ്രങ്ങളുടേയും പ്രധാന കവാടത്തിൽ പൊലീസിനെ വിന്യസിച്ചിട്ടുണ്ട്. പൊലീസ് ഉദ്യോഗസ്ഥർ പാസുകൾ കർശനമായി പരിശോധിച്ച ശേഷമാകും വോട്ടെണ്ണൽ കേന്ദ്രത്തിലേക്ക് ആളുകളെ കടത്തിവിടുക.\nFirst published: December 15, 2020, 19:31 IST\ncovid protocolsLocal Body Elections 2020തെരഞ്ഞെടുപ്പ് കേരളത്തിൽ


കണ്ണൂരിലെ മേലൂരില് പൊലീസ് റെയ്ഡ് | Police raid in Meloor - Malayalam Oneindia\nകണ്ണൂരിലെ മേലൂരില് പൊലീസ് റെയ്ഡ്\nതലശേരി: കണ്ണൂര് ജില്ലയിലെ മേലൂരില് സായുധ പൊലീസ് സേന ഡിസംബര് 12 തിങ്കളാഴ്ച രാവിലെ മുതല് വ്യാപകമായ റെയ്ഡ് തുടങ്ങി. ഈ മേഖലയില് സ്ഫോടക വസ്തുക്കളും ആയുധങ്ങളും ശേഖരിച്ചിട്ടുണ്ടെന്ന് രഹസ്യവിവരത്തെ തുടര്‍ന്നാണ് റെയ്ഡ്.\nതലശേരി ഡിവൈഎസ്പി എം.കെ പുഷ്കരന്, സിഐ പി.സുകുമാരന്, എസ്ഐമാരായ എം.പി.വിനോദ്, സുദര്‍ശന് എന്നിവരുള്‍പ്പെടെയുള്ള സംഘമാണ് റെയ്ഡ് നടത്തുന്നത്. രാഷ്ട്രീയപാര്‍ട്ടികളുടെ ഓഫീസ് പരിസരങ്ങളിലും ആളൊഴിഞ്ഞ പറമ്പുകളിലും തിരച്ചില് നടത്തുന്നുണ്ട്.\nമേലൂരില് രാഷ്ട്രീയ കക്ഷികള് വന് ആയുധങ്ങളും സ്ഫോടക വസ്തുക്കളും ശേഖരിച്ചിട്ടുണ്ടെന്ന് പൊലീസിന് രഹസ്യവിവരം ലഭിച്ചിരുന്നു. ഈ പ്രദേശത്ത് സംഘര്‍ഷ സാധ്യത നിലനില്‍ക്കുന്നതായി രഹസ്യാന്വേഷണ വിഭാഗവും റിപ്പോര്‍ട്ട് നല്‍കിയിരുന്നു.\nമേലൂരില് 2002 മാര്‍ച്ചില് രണ്ട് ആര് എസ് എസ് പ്രവര്‍ത്തകരെ സിപിഎംകാര് കൊലപ്പെടുത്തിയ കേസിലെ വിചാരണ തുടങ്ങാന് ദിവസങ്ങല് മാത്രം ബാക്കിയുള്ളപ്പോഴാണ് റെയ്ഡ്.


എന്തുകൊണ്ട് പിതാവിനെ കൊന്നവരോട് ക്ഷമിച്ചു?\nThiruvananthapuram, First Published 21, May 2019, 5:13 PM IST\n'വെറുപ്പ് ഒരു തടവറയാണ്, ആരാണോ ആ വെറുപ്പിനെ ചുമക്കുന്നത് അയാള് ആ തടവറയിലാണ് എന്നാണ് എന്‍റെ അച്ഛനെന്നെ പഠിപ്പിച്ചത്.' രാജീവ് ഗാന്ധി കൊല്ലപ്പെട്ട് ഇരുപത്തിയേഴാമത്തെ വര്‍ഷം, അതായത് കഴിഞ്ഞ ചരമദിനത്തില് രാഹുല് ഗാന്ധി തന്‍റെ ട്വിറ്ററില് കുറിച്ച വാക്കുകളാണിത്.\nഓര്‍മ്മയില്ലേ, അന്ന് പാര്‍ലിമെന്‍റില് വെച്ച് രാഹുല് ഗാന്ധി, പ്രധാനമന്ത്രി നരേന്ദ്രമോദിയെ ഒരു പുഞ്ചിരിയോട് കൂടി ആലിംഗനം ചെയ്തത്. മുന് പ്രധാനമന്ത്രിമാരായ ഇന്ദിരാഗാന്ധി, രാജീവ് ഗാന്ധി... തുടങ്ങി കോണ്‍ഗ്രസ് നേതാക്കളെയെല്ലാം അധിക്ഷേപിച്ച് സംസാരിച്ചപ്പോഴാണ് രാഹുല് ഗാന്ധി, മോദിയെ ആലിംഗനം ചെയ്തത്. 'അദ്ദേഹം (മോദി) എന്നെ, കോണ്‍ഗ്രസ്സിനെ, എന്‍റെ അച്ഛനെ, മുത്തശ്ശിയെ, അമ്മയെ ഒക്കെ അധിക്ഷേപിച്ചു സംസാരിച്ചു. അപ്പോഴെനിക്ക് തോന്നിയത് ദേഷ്യമല്ല, മറിച്ച് സ്നേഹമാണ്. കാരണം, ഈ ലോകത്തിന്‍റെ സൗന്ദര്യം കാണാന് കഴിയാത്ത ഒരാളായതുകൊണ്ടാണ് അദ്ദേഹം ഇങ്ങനെ സംസാരിക്കുന്നത് എന്നാണെനിക്ക് തോന്നിയത്' എന്ന് പിന്നീട് ആ ആലിംഗനത്തെ കുറിച്ച് രാഹുല് ഗാന്ധി പറഞ്ഞു.\nരാജീവ് ഗാന്ധി കൊല്ലപ്പെട്ടിട്ട് 28 വര്‍ഷമാകുന്നു. 1991 -ല് രാജീവ് ഗാന്ധി കൊല്ലപ്പെടുമ്പോള് മക്കളായ രാഹുല് ഗാന്ധിക്ക് ഇരുപതും, പ്രിയങ്ക ഗാന്ധിക്ക് പത്തൊമ്പതും വയസ്സാണ് പ്രായം.. എന്നാല്, അന്നുതൊട്ടിങ്ങോട്ട് ആ കൊലപാതകത്തിന്‍റെ വേദന ഉള്ളില് പേറുന്നതോടൊപ്പം സ്നേഹത്തെയും കരുണയേയും ക്ഷമയേയും കുറിച്ച് കൂടി അവര് ഇരുവരും സംസാരിച്ചു. അതിനവര് പറഞ്ഞ പ്രധാന കാരണം, അച്ഛന് പഠിപ്പിച്ചത് സ്നേഹമാണ്.. സ്നേഹത്തേയും വെറുപ്പിനേയും കുറിച്ച് അച്ഛനോളം വേറെയാരും പറഞ്ഞു തന്നിട്ടില്ല എന്നായിരുന്നു.\nഈ മരണം എനിക്കും സഹോദരിക്കും സന്തോഷമല്ല..\n'ഈ മരണം തന്നെയോ തന്‍റെ സഹോദരി പ്രിയങ്കാ ഗാന്ധിയേയോ സന്തോഷിപ്പിക്കുന്നില്ല' എല് ടി ടി ഇ തലവന് വേലുപ്പിള്ള പ്രഭാകരന്‍റെ മരണത്തോട് രാഹുല് ഗാന്ധിയുടെ ആദ്യ പ്രതികരണം ഇതായിരുന്നു. 2009 -ലാണ് ശ്രീലങ്കന് സൈന്യം, വേലുപ്പിള്ള പ്രഭാകരനെ വധിക്കുന്നത്. രാഹുലിന്‍റെയും പ്രിയങ്കയുടേയും പിതാവ് മുന് പ്രധാനമന്ത്രി രാജീവ് ഗാന്ധി കൊല്ലപ്പെടുന്നത് തമിഴ് പുലികളാലാണ്.\n'എന്‍റെ അച്ഛന് കൊല്ലപ്പെടുന്നത് 1991 -ലാണ്. 2009 -ല് അച്ഛന്‍റെ മരണത്തിന് കാരണമായിത്തീര്‍ന്നയാള് ശ്രീലങ്കയിലൊരിടത്ത് കൊല്ലപ്പെട്ടു കിടക്കുന്നു. പക്ഷെ, അസ്വാഭാവികം എന്ന് തോന്നുമെങ്കിലും പറയട്ടെ, ഞാന് എന്‍റെ സഹോദരിയെ വിളിച്ചു പറഞ്ഞു, ആ കൊലപാതകം എന്നെ ഒട്ടും സന്തോഷിപ്പിക്കുന്നില്ല എന്ന്. എന്‍റെ പിതാവിനെ കൊന്നയാള് കൊല്ലപ്പെട്ടു കിടക്കുന്നു. ഞാനത് ആഘോഷിക്കേണ്ടതാണ്. പക്ഷെ, എന്തുകൊണ്ടോ എനിക്ക് സന്തോഷം തോന്നിയില്ല. സഹോദരി പ്രിയങ്ക തിരികെ പറഞ്ഞത്, നീ ശരിയാണ്... എനിക്കും സന്തോഷം തോന്നുന്നില്ല എന്നാണ്. എനിക്ക് സന്തോഷം തോന്നാത്തതിന് കാരണം ഇതാണ്, അയാളുടെ മക്കളുടെ സ്ഥാനത്ത് ഞാനെന്നെ കാണുന്നു. കാരണം, എനിക്കറിയാം അയാള് മരിച്ചു കിടക്കുന്ന അതേ സമയത്ത് അയാളുടെ മക്കള് കരയുകയാണ് അന്ന് ഞാന് കരഞ്ഞതുപോലെ എന്ന്.'\n'അയാള് ഒരു ചീത്ത മനുഷ്യനായിക്കോട്ടെ, പക്ഷെ, അയാളുടെ മരണം മറ്റാരെയൊക്കെയോ ബാധിക്കുന്നുണ്ട്. എന്‍റെ അച്ഛന്‍റെ മരണം എന്നെ ബാധിച്ചതുപോലെ. ആഴത്തില് ചിന്തിച്ചാല് ആ അക്രമത്തിനു പിന്നിലുമുള്ള കാരണം കണ്ടെത്താനായേക്കും. അതൊരു ഒറ്റപ്പെട്ട സംഭവമല്ല. അവര്‍ക്ക് നേരെ നടന്ന അക്രമങ്ങളും അവര് നടത്തിയ അക്രമത്തിലേക്ക് വിരല് ചൂണ്ടുന്നുണ്ടാകാം.' എന്നും രാഹുല് ഗാന്ധി അന്ന് പറഞ്ഞു.\nഈ വര്‍ഷങ്ങളിലത്രയും രാഹുല് ഗാന്ധി ഓര്‍ത്തെടുത്തത് അച്ഛന് തന്നെ പഠിപ്പിച്ച സ്നേഹത്തിന്‍റെ പാഠങ്ങളെ കുറിച്ചാണ്. രാഷ്ട്രീയത്തില് സജീവമായി ഇടപെടുമ്പോഴും തനിക്ക് നേരെ വരുന്ന അധിക്ഷേപങ്ങളോട് മുഴുവന് അദ്ദേഹം പ്രതികരിച്ചത് വളരെ സൗമ്യനായിട്ടായിരുന്നു.\n'ഇന്ന്, അദ്ദേഹത്തിന്‍റെ ഈ ചരമദിനത്തില് ഞാന് അദ്ദേഹം എന്നെ പഠിപ്പിച്ച സ്നേഹത്തെ കുറിച്ച് ഓര്‍ക്കുന്നു. അദ്ദേഹം പഠിപ്പിച്ച ബഹുമാനത്തിന്‍റെ പാഠങ്ങളെ കുറിച്ചോര്‍ക്കുന്നു. ഇതാണ് ഒരു അച്ഛന് മകന് നല്‍കാനുള്ള ഏറ്റവും വലിയ സമ്മാനം. രാജീവ് ഗാന്ധി, നിങ്ങള് ഞങ്ങള്‍ക്കായി നല്‍കിയ ആ സ്നേഹം എല്ലായ്പ്പോഴും നമ്മുടെ ഹൃദയത്തിലുണ്ട്.' എന്നു കൂടി അദ്ദേഹം കുറിച്ചു.\nപ്രിയങ്ക ഗാന്ധി- നളിനി കൂടിക്കാഴ്ച\n'ഞാന്, അച്ഛനെപ്പോലെയാണ്... കൂടുതലും... അച്ഛന് കൊല്ലപ്പെടുമ്പോള് എനിക്ക് 19 വയസ്സാണ് പ്രായം. അന്ന്, അച്ഛന് കൊല്ലപ്പെട്ടുവെന്നറിഞ്ഞപ്പോള് അച്ഛന്‍റെ ഘാതകരോട് എന്നല്ല, ലോകത്തോട് മൊത്തം എനിക്ക് ദേഷ്യം തോന്നിയിരുന്നു ഉള്ളില്. പ്രിയങ്ക ഗാന്ധി, രാജീവ് ഗാന്ധിയുടെ കൊലപാതകത്തെ കുറിച്ച് പറയുന്നതിങ്ങനെയാണ്. പക്ഷെ, ഇവിടെ നിന്നും വര്‍ഷങ്ങള് കഴിഞ്ഞപ്പോള് ആ വെറുപ്പ് ഇല്ലാതെയായി.\n'അഹിംസ എന്ന് പറയുന്നത് ഇരവല്‍ക്കരണത്തിന്‍റെ അഭാവമാണ്. അതായത് നിങ്ങളൊരിക്കലും ഒരു അക്രമത്തിനും ഇരയാക്കപ്പെട്ടിട്ടില്ല എന്നര്‍ത്ഥം.' മാധ്യമപ്രവര്‍ത്തകയായ ബര്‍ക്ക ദത്തിന് ഈയിടെ നല്‍കിയ അഭിമുഖത്തില് പ്രിയങ്ക ഗാന്ധി പറഞ്ഞിരുന്നു.\nരാജീവ് ഗാന്ധി കൊല്ലപ്പെട്ട് 17 വര്‍ഷങ്ങള്‍ക്ക് കഴിഞ്ഞപ്പോഴാണ് പ്രിയങ്ക ഗാന്ധി ജയിലിലെത്തി നളിനി ശ്രീഹരനെ കാണുന്നത്. 2016 -ല് ഇറങ്ങിയ രാജീവ് മര്‍ഡര്, ഹിഡന് ട്രൂത്ത്സ് ആന്‍ഡ് പ്രിയങ്ക -നളിനി മീറ്റിങ്ങ് എന്ന പുസ്തകത്തില് പ്രതിപാദിക്കുന്ന ചില കാര്യങ്ങളുണ്ട്. 2018 -ല് ജയിലില് ചെന്ന് കാണുമ്പോള് പ്രിയങ്ക ഗാന്ധി, നളിനിയോട് ചോദിക്കുന്നുണ്ട്, 'എന്തിനാണ് നിങ്ങളത് ചെയ്തത്? എന്‍റെ അച്ഛന് നല്ലൊരു മനുഷ്യനായിരുന്നു, മൃദുവായ മനുഷ്യനായിരുന്നു. എന്തും നിങ്ങള്‍ക്ക് അദ്ദേഹത്തോട് ചര്‍ച്ച ചെയ്യാമായിരുന്നല്ലോ?' എന്ന്.\n''ഞാന് നളിനിയെ കാണുമ്പോള്, എനിക്ക് മനസിലായി. എനിക്ക് അവരോട് ദേഷ്യമില്ല. എന്‍റെ ഉള്ളില് അവരോട് വെറുപ്പില്ല. അപ്പോഴും എനിക്ക് തോന്നുന്നത്, അവര് ചെയ്തതിന് മാപ്പ് കൊടുക്കുക തന്നെയാണ് ഞാന് ചെയ്യേണ്ടത് എന്നാണ്..'' -പ്രിയങ്ക ഗാന്ധി അഭിമുഖത്തില് പറഞ്ഞു.\nഅന്ന് നളിനി പ്രിയങ്കയോട് പറഞ്ഞത് ഇങ്ങനെയാണ്, 'മാഡം, എനിക്ക് ഒന്നുമറിയില്ല. എനിക്കൊരു ഉറുമ്പിനെ പോലും നോവിക്കാനാവില്ല. ഞാന് സാഹചര്യങ്ങളുടെ തടവുകാരിയായിരുന്നു. മറ്റൊരാളെ വേദനിപ്പിക്കുന്നതിനെ കുറിച്ച് സ്വപ്നത്തില് പോലും ഞാന് ചിന്തിച്ചിരുന്നില്ല...'\nആ കുഞ്ഞ് അനാഥയാക്കപ്പെടരുത് -മാപ്പ് നല്‍കി സോണിയ\nരാജീവ് ഗാന്ധി കൊല്ലപ്പെടുമ്പോള് നളിനി വിവാഹിതയായിരുന്നു. മാത്രവുമല്ല, ഗര്‍ഭിണിയുമായിരുന്നു. വധശിക്ഷ പിന്നീട് ജീവപര്യന്തമാക്കുകയായിരുന്നു. 1999 -ല് സോണിയ ഗാന്ധിയും ഇതിനെ അനുകൂലിച്ച് സംസാരിച്ചു. നളിനിയുടെ കുഞ്ഞ് അനാഥയാവരുത് എന്ന് താന് ആഗ്രഹിക്കുന്നുവെന്നാണ് അന്ന് സോണിയ ഗാന്ധി പറഞ്ഞതെന്ന് ബിബിസി റിപ്പോര്‍ട്ട് ചെയ്തു. പ്രിയങ്ക ഗാന്ധി അതിനെ കുറിച്ച് പറഞ്ഞത്, മറ്റൊരു കുഞ്ഞ് കൂടി അനാഥയാകാന് എന്‍റെ അമ്മ ആഗ്രഹിച്ചിരുന്നില്ല എന്നാണ്. ആ കുഞ്ഞ് നിഷ്കളങ്കയാണ്. അതെന്താണ് ചെയ്തത് എന്നും പ്രിയങ്ക ഗാന്ധി ചോദിച്ചു.\n'എനിക്ക് തമിഴ് ജനങ്ങളെ അംഗീകരിക്കാനാകും. എനിക്ക് അവരുടെ ദേശീയ വികാരത്തെ കുറിച്ചറിയാം. പക്ഷെ, അവര് സ്വീകരിക്കുന്ന വഴികളാണെനിക്ക് അംഗീകരിക്കാനാകാത്തത്. എന്തിന് വേണ്ടിയും എന്തിനെയെങ്കിലും കൊല്ലുന്നത് എനിക്കിഷ്ടമല്ല..' അച്ഛന്‍റെ മരണത്തിന് കാരണമായവയെ കുറിച്ചുള്ള പ്രിയങ്കയുടെ പ്രതികരണം ഇത്തരത്തിലായിരുന്നു.\nവിദ്വേഷത്തിന്‍റെയും വെറുപ്പിന്‍റെയും രാഷ്ട്രീയം\nവിദ്വേഷത്തിന്‍റെയും വെറുപ്പിന്‍റെയും വര്‍ത്തമാന കാല രാഷ്ട്രീയം അരങ്ങു വാഴുമ്പോള് രാഹുല് ഗാന്ധിയും പ്രിയങ്ക ഗാന്ധിയും ഉയര്‍ത്തിപ്പിടിക്കുന്ന സ്നേഹത്തിന്‍റേയും ക്ഷമയുടേയും രാഷ്ട്രീയം കൂടി കാണേണ്ടതുണ്ട്. യാതൊരു പരിധികളുമില്ലാതെ പരസ്പരം വാക്കുകളാലും, അല്ലാതെയും അക്രമിക്കുമ്പോള് ചില നേരത്തേക്കെങ്കിലും ഇവര് നിശബ്ദരാവുന്നതിന് കാരണം രാജീവ് ഗാന്ധിയുടെ കൊലപാതകമാണ്. ഒരിക്കലെങ്കിലും നിങ്ങളെന്തിനെങ്കിലും ഇരയാക്കപ്പെട്ടവരാണെങ്കില്, അതിനെ അതിജീവിച്ചവരാണെങ്കില് നിങ്ങള്‍ക്ക് സംഭവിച്ചത് മറ്റൊരാള്‍ക്ക് കൂടി സംഭവിക്കാന് നിങ്ങളനുവദിക്കില്ല എന്ന് തന്നെയാണ് ഇക്കാലമത്രയും ഇവര് പറഞ്ഞത് എന്നതിനും ഇത് തന്നെയാകാം കാരണം.\nLast Updated 21, May 2019, 5:13 PM IST


Wednesday 16 July 2014 11:33 pm IST\nഫൊര്‍ട്ടലേസ: ലോകസാമ്പത്തിക വ്യവസ്ഥയില്‍നിര്‍ണായക സ്വാധീനമാകുന്ന ബ്രിക്‌സ് വികസന ബാങ്കിന്റെ പ്രഥമ അദ്ധ്യക്ഷ സ്ഥാനം ഭാരതത്തിന്. ഇന്നലെ സമാപിച്ച ബ്രിക്‌സ് ഉച്ചകോടിയില് കൈക്കൊണ്ട തീരുമാനമനുസരിച്ച് ആറു വര്‍ഷത്തേക്ക് ഭാരത പ്രധാനമന്ത്രിക്കായിരിക്കും അദ്ധ്യക്ഷ പദവി.\nചൈനയിലെ ഷാങ്ഹായ് ആയിരിക്കും ബാങ്കിന്റെ ആസ്ഥാനം. ഉച്ചകോടി വന് വിജയമായിരുന്നുവെന്ന് പ്രധാനമന്ത്രി മോദി ട്വിറ്ററില് കുറിച്ചു. ബ്രിക്‌സ് അംഗ രാജ്യങ്ങള്‍ക്കു മാത്രമല്ല, വികസ്വര രാജ്യങ്ങള്‍ക്കും ലോക രാജ്യങ്ങള്‍ക്കു മുഴുവനും ബാങ്കിന്റെ സേവന സഹായങ്ങള് ലഭ്യമാക്കുമെന്ന് അദ്ദേഹം പറഞ്ഞു. അന്താരാഷ്ട്ര സ്ഥാപനങ്ങള്‍ക്കു തിരുത്തലിനു പ്രേരകമാകുന്ന സ്വാധീന ശക്തിയായി മാറണമെന്ന് അദ്ദേഹം അഭിപ്രായപ്പെട്ടു.\nഅന്താരാഷ്ട്ര വേദിയിലും നയതന്ത്ര ബന്ധങ്ങളിലും ഭാരതത്തിന്റെ വന് സ്വാധീനം പ്രകടമാക്കുന്നതാണ് ഈ സ്ഥാന ലബ്ധിയെന്ന് നയതന്ത്ര വിദഗ്ധര് വിലയിരുത്തുന്നു. ഭാരതത്തിന്റെ നീക്കം വന് വിജയമാണെന്ന് വ്യാപകമായി പ്രശംസിക്കപ്പെടുന്നുണ്ട്.\nഭാരതം, ചൈന, റഷ്യ, ബ്രസീല്, ദക്ഷിണാഫ്രിക്ക എന്നീ വന്‍ശക്തികളുടെ സംഘമാണ് ബ്രിക്‌സ്. ലോക ബാങ്കിനെ പോലും സ്വാധീനിക്കുന്ന, സമ്പദ്‌വ്യവസ്ഥയില് വന്‍ശക്തിയായി മാറുന്നതാണ് വികസന ബാങ്കിന്റെ രൂപീകരണ തീരുമാനം. 10,000 കോടി ഡോളറാണ് വികസന ബാങ്കിന്റെ മൂലധനം. രാജ്യങ്ങള്‍ക്കിടയിലെ അഭിപ്രായ ഭിന്നതകള് മാറ്റിവെച്ച് ഒരുമിച്ചുനിന്ന് ക്രിയാത്മക പ്രവര്‍ത്തനങ്ങള് സാധ്യമാണെന്നതിനു തെളിവാണ് ബ്രിക്‌സ് ഉച്ചകോടി കാണിക്കുന്നതെന്ന് ബ്രസീല് പ്രസിഡന്റ് ദില്‍മ റൗസഫ് പറഞ്ഞു.\nസാമ്പത്തികരംഗം നേരിടുന്ന വെല്ലുവിളികളെ ശക്തിയായി തടഞ്ഞുനിര്‍ത്താന് കഴിയുന്ന ഉടമ്പടിയാണിതെന്നായിരുന്നു റഷ്യന് പ്രസിഡന്റ് വഌഡിമിര് പുടിന് അഭിപ്രായപ്പെട്ടത്.\nവാഷിംഗ്ടണ് കേന്ദ്രമായ ലോകബാങ്കിന്റെ നിക്ഷിപ്ത താല്‍പര്യങ്ങളെ നേരിടുന്നതിനുള്ള പദ്ധതിയാണ് ന്യൂ ഡവലപ്‌മെന്റ് ബാങ്ക്. കുതിച്ചുയരുന്ന അഞ്ച് രാഷ്ട്രങ്ങളുടെ നേതൃത്വം ഇതിന്റെ പരിപാടികള് ഉടന്‍തന്നെ ആവിഷ്‌കരിക്കുന്നതാണ്.\nഇന്റര്‍നാഷണല് മോണിറ്ററിംഗ് ഫണ്ടില് വികസ്വര രാഷ്ട്രങ്ങള്‍ക്ക് വോട്ടിംഗ് അവകാശം ഉള്‍പ്പെടെയുള്ള കൂടുതല് അധികാരങ്ങളും പരിഷ്‌കാരങ്ങളും വേണമെന്ന് ഉച്ചകോടിയില് ആവശ്യമുയര്‍ന്നു. വികസ്വര രാഷ്ട്രങ്ങള്‍ക്ക് ഐഎംഎഫ് ഫണ്ട്‌വിതരണം ചെയ്യുന്നതില് പുനഃപരിശോധന ആവശ്യമാണെന്നും അഭിപ്രായമുണ്ടായി.\nതുടക്കത്തില് 500 കോടി ഡോളര് ആയിരുന്നു പ്രാഥമിക മൂലധനമായി ഉദ്ദേശിച്ചത്. എന്നാല്, ചര്‍ച്ചകള്‍ക്കൊടുവില് 10,000 കോടി ഡോളറായി ഉയര്‍ത്തുകയായിരുന്നു. ബ്രിക്‌സ് വികസന ബാങ്കിന്റെ ആസ്ഥാനം ഷാങ്ഹായ് ആയിരിക്കും. ബാങ്കിന്റെ ആദ്യ പ്രസിഡന്റ് ഭാരതീയനും ആദ്യയോഗത്തിലെ അധ്യക്ഷന് ബ്രസീലില്‍നിന്നുള്ള പ്രതിനിധിയുമായിരിക്കും.\nദക്ഷിണാഫ്രിക്ക കേന്ദ്രമായി ആഫ്രിക്കയില് മേഖലാ കേന്ദ്രവും ആരംഭിക്കും.\nവികസ്വര രാഷ്ട്രങ്ങളുടെയും വളര്‍ന്നുവരുന്ന രാഷ്ട്രങ്ങളുടെയും വികസനത്തിനുതകുന്ന രീതിയില് വേണ്ട സഹായം ലഭ്യമാക്കുകയെന്നതാണ് ഉച്ചകോടിയുടെ ലക്ഷ്യം. ഇതിനുവേണ്ട സാങ്കേതിക സൗകര്യങ്ങള് ഒരുക്കിക്കൊടുക്കും. വികസനത്തിനനുയോജ്യമായ പദ്ധതികള്‍ക്കും രൂപം നല്‍കും.\n4100 കോടി ഡോളറാണ് ചൈനയുടെ പദ്ധതിയിലെ വിഹിതം. ബ്രസീല്, ഭാരതം, റഷ്യ എന്നിവര് 1800 കോടി വീതവും ദക്ഷിണാഫ്രിക്ക 500 കോടിയും പ്രാഥമിക വിഹിതം നല്‍കും.\nലോക ജനസംഖ്യയിലെ നാല്‍പത് ശതമാനവും ബ്രിക്‌സ് രാജ്യങ്ങളിലാണ്്. ഫൊര്‍ട്ടലേസയില് ആരംഭിച്ച ഉച്ചകോടി മാറ്റങ്ങള്‍ക്കുള്ള ഒരു തുടക്കം മാത്രമാണ്. മാരത്തണ് ചര്‍ച്ചകളും കൂടിക്കാഴ്ചകളും ഇനി തുടര്‍ച്ചയായി ഉണ്ടാകുമെന്നും തീരുമാനമായി.\nഉച്ചകോടിയുടെ പശ്ചാത്തലത്തില് ചൈനീസ് പ്രസിഡന്റ് പിന് പിങ് ഭാരത പ്രധാനമന്ത്രി നരേന്ദ്ര മോദിയുമായി കൂടിക്കാഴ്ച നടത്തിയിരുന്നു. ഏറ്റവും ഫലവത്തായ കൂടിക്കാഴ്ചയെന്നാണ് പിങ് ഇതിനെ വിശേഷിപ്പിച്ചത്. ഇന്നലെ റഷ്യന് പ്രസിഡന്റ് വഌദിമര് പുടിനുമായി മോദി കൂടിക്കാഴ്ച നടത്തി.\nമോദി ബ്രസീലില്; ഉഭയകക്ഷി കരാറുകള് പ്രധാനം\nഷൂരിയോ സിന്‍ഹയോ ബ്രിക്‌സ് ബാങ്ക് പ്രസിഡന്റാവും\nബ്രിക്സ് വികസന ബാങ്കിന്റെ രൂപീകരണം യാഥാര്‍ത്ഥ്യത്തിലേക്ക്\nകള്ളപ്പണം മോദി അന്താരാഷ്ട്ര സഹകരണം തേടി


അന്തഃപ്രജനനം - സര്‍വ്വവിജ്ഞാനകോശം\nജനിതകപരമായി അത്യധികം അടുത്തു ബന്ധമുള്ളവര് തമ്മിലുള്ള പ്രജനനപ്രക്രിയ. സംയോജിത ലിംഗവ്യവസ്ഥയുള്ള പയറ് തുടങ്ങിയ അനേകം സസ്യങ്ങളുടെ പ്രത്യുത്പാദനപ്രക്രിയയില് അന്തഃപ്രജനനം നിരന്തരമായി നടക്കുന്നുണ്ടെങ്കിലും പൊതുവേ പ്രകൃതി ഇതിനെ പ്രോത്സാഹിപ്പിക്കുന്നതായല്ല കണ്ടുവരുന്നത്. സ്വയമായി ബീജസങ്കലനം ഒഴിവാക്കുന്ന പല മാര്‍ഗങ്ങളും സംയോജിത ലിംഗവ്യവസ്ഥയുള്ള സസ്യങ്ങളില് തന്നെ കാണപ്പെടുന്നുണ്ട്. നിരന്തരമായ അന്തഃപ്രജനനം പാരമ്പര്യത്തില് വരുത്തിത്തീര്‍ക്കുന്ന സവിശേഷതകള് എന്തെല്ലാമാണെന്ന് വെളിപ്പെടുത്തുന്നവയാണ് യോഹാന്‍സന് എന്ന ശാസ്ത്രകാരന് അമരയില് നടത്തിയ പരീക്ഷണങ്ങള്. ഈജിപ്തിലെ ടോളമി, ഫറോവാ എന്നീ രാജാക്കന്‍മാര് സ്വസഹോദരികളെ വിവാഹം കഴിച്ചിരുന്നതായി ചരിത്രം രേഖപ്പെടുത്തിയിട്ടുണ്ട്.\nഅന്തഃപ്രജനനം പാരമ്പര്യത്തില് ഗുണഫലങ്ങളും ദോഷഫലങ്ങളും ഉണ്ടാക്കുന്നു. ഒരു ജീവിയില് സാധാരണയായി പ്രഭാവി ജീനുകളും (dominant genes) അപ്രഭാവിതജീനുകളും (recessive genes) കാണും. സാധാരണഗതിയില് രണ്ടും ഇടകലര്‍ന്നു കാണുകയാണ് പതിവ്. ഇതിന് വിഷമയുഗ്മജത (heterozygosity) എന്നു പറയും. ഒരേതരം അപ്രഭാവി ജീനുകള് മാതൃഭാഗത്തുനിന്നും പിതൃഭാഗത്തുനിന്നും സന്താനത്തില് വന്നുചേരുമ്പോള് അവയാല് നിര്‍ണീതമാകുന്ന ദുര്‍ബലങ്ങളോ ദോഷകരങ്ങളോ ആയ സ്വഭാവങ്ങള് പൂര്‍ണമായി പ്രകടിതമാകും. ജീനുകള് സമയുഗ്മജ (homozygous) നിലയില് എത്തിച്ചേരാന് അന്തഃപ്രജനനം കാരണമാകുന്നു. അപ്രഭാവിജീനുകള് നിര്‍ണയിക്കുന്ന ദുര്‍ബലസ്വഭാവങ്ങള് വിഷമയുഗ്മജനിലയില് പ്രകടിതമാവുകയില്ല. അന്തഃപ്രജനനം ഏറെനാള് തുടര്‍ന്നാല് എല്ലാ ജീനുകളും, അവ ഏതു തരത്തില്‍പ്പെട്ടതായാലും സമയുഗ്മജനിലയില് എത്തിച്ചേരുന്നു. പാരമ്പര്യ ഗുണവിശേഷങ്ങള് പൂര്‍ണതയിലെത്തുന്നതും ദൌര്‍ബല്യങ്ങള് സ്പഷ്ടമായി പ്രകാശിതമാകുന്നതും ഇതുകൊണ്ടാണ്. ടോളമി രാജവംശത്തിന്റെ ഗുണപൌഷ്കല്യത്തിനും, ഷള്ളിന്റെ (Shull) പരീക്ഷണങ്ങളില് ചോളച്ചെടികള് ക്രമേണ ഗുണം കെട്ടുപോയതിനുമെല്ലാം കാരണം ഇതുതന്നെയാണ്. ചില പ്രത്യേക വംശഗുണങ്ങള് നിലനിറുത്തുന്നതിന് കുതിര, കന്നുകാലി മുതലായ ജീവികളില് അന്തഃപ്രജനനം വിജയകരമായി നടത്താറുണ്ട്. സ്വസഹോദരികളെ വിവാഹം കഴിക്കുന്ന സമ്പ്രദായം പരിഷ്കൃതസമുദായങ്ങളില് ഇല്ലെങ്കിലും അമ്മാവന്റെ മക്കളെ (cousins) വിവാഹം കഴിക്കുന്ന രീതി ഇന്നും നിലവിലുണ്ട്. ഇത് ശരിയായ അന്തഃപ്രജനനം അല്ലെങ്കിലും ജനിതപരമായി വളരെ അടുത്ത സംയോഗമാണ്. പ്രകൃതിയുടെ ഉന്നം ഒരു ജീവിവര്‍ഗത്തെ കഴിയുന്നതും വിഷമയുഗ്മജമായി നിലനിര്‍ത്തുകയെന്നുള്ളതാണ്. അനുകൂലനത്തിനും (adaptation) ഇതാണ് കൂടുതല് നല്ലതെന്ന് പരീക്ഷണങ്ങള് കാണിക്കുന്നു. നോ: അനുകൂലനം\n"http://web-edition.sarvavijnanakosam.gov.in/index.php?title=%E0%B4%85%E0%B4%A8%E0%B5%8D%E0%B4%A4%E0%B4%83%E0%B4%AA%E0%B5%8D%E0%B4%B0%E0%B4%9C%E0%B4%A8%E0%B4%A8%E0%B4%82" എന്ന താളില്‍നിന്നു ശേഖരിച്ചത്\nഈ താള് 897 തവണ സന്ദര്‍ശിക്കപ്പെട്ടിട്ടുണ്ട്.


കാര്യങ്ങൾ വ്യക്തമായി മനസ്സിലാക്കാൻ വേണ്ടി ആദ്യം കുറച്ചു വാക്കുകൾ പഠിക്കുക - Boolokam\nHome INFORMATION കാര്യങ്ങൾ വ്യക്തമായി മനസ്സിലാക്കാൻ വേണ്ടി ആദ്യം കുറച്ചു വാക്കുകൾ പഠിക്കുക\nകാര്യങ്ങൾ വ്യക്തമായി മനസ്സിലാക്കാൻ വേണ്ടി ആദ്യം കുറച്ചു വാക്കുകൾ പഠിക്കുക.\nലെസ്ബിയൻ (Lesbian), ഗേ (Gay), ബൈ സെക്ഷ്വൽ (Bisexual) , ട്രാൻസ് ജെൻഡർ (Transgender) , ക്വീർ (Queer) എന്നതിന്റെ ചുരുക്കപേരാണ്.\n👉 ലെസ്ബിയൻ (Lesbian) — ഒരു പെണ്ണിനു പെണ്ണുങ്ങളോട് മാത്രം വൈകാരികമായും ശാരീരികമായും ലൈംഗികമായും ആകർഷണം തോന്നുന്നത്.\n👉 ഗേ (Gay) — ഒരാണിനു ആണുങ്ങളോട് മാത്രം വൈകാരികമായും ശാരീരികമായും ലൈംഗികമായും ആകർഷണം തോന്നുന്നത്.\n👉 ബൈ സെക്ഷ്വൽ (Bisexual) — ഒരു വ്യക്തിക്ക് ആണിനോടും പെണ്ണിനോടും വൈകാരികമായും ശാരീരികമായും ലൈംഗികമായും ആകർഷണം തോന്നുന്നത്.\n👉 ട്രാൻസ് ജെൻഡർ (Transgender).\n🔺ഒരാൾ ജനിക്കുമ്പോൾ ആ വ്യക്തിയുടെ ലിംഗം നോക്കിയാണ് ആ വ്യക്തിയുടെ ജെൻഡർ തീരുമാനിക്കുന്നത്.\n🔺പക്ഷേ പിന്നീട് വളരുമ്പോൾ ആ വ്യക്തി സ്വയം എങ്ങനെ കാണുന്നു എന്നതിന് അനുസരിച്ച് അവരെ സിസ് എന്നും ട്രാൻസ് എന്നും വിളിക്കും.\n🔺 ഒരാളുടെ ജനന സമയത്തെ ജെൻഡർ തന്നെയാണ് ആ വ്യക്തി വളരുമ്പോഴും സ്വീകരിക്കുന്നത് എങ്കിൽ അവരെ സിസ് ജെൻഡർ എന്ന് വിളിക്കുന്നു.\nജനിക്കുമ്പോൾ ലിംഗം നോക്കി ആണ് എന്ന് ഐഡന്റിഫൈ ചെയ്യപ്പെട്ടവർ വളരുമ്പോഴും ആണ് ആയിട്ട് തന്നെ സ്വയം ഐഡന്റിഫൈ ചെയ്‌താൽ അവർ സിസ് മെയിൽ.\nജനിക്കുമ്പോൾ ലിംഗം നോക്കി പെണ്ണ് എന്ന് ഐഡന്റിഫൈ ചെയ്യപ്പെട്ടവർ വളരുമ്പോഴും പെണ്ണ് ആയിട്ട് തന്നെ സ്വയം ഐഡന്റിഫൈ ചെയ്‌താൽ അവർ സിസ് ഫീമെയിൽ.\n🔺 ഒരാളുടെ ജനന സമയത്തെ ജെൻഡറിന് എതിരെയുള്ളതാണ് ആ വ്യക്തി വളരുമ്പോൾ സ്വീകരിക്കുന്നത് എങ്കിൽ അവരെ ട്രാൻസ് ജെൻഡർ എന്ന് വിളിക്കുന്നു.\nജനിക്കുമ്പോൾ ലിംഗം നോക്കി ആണ് എന്ന് ഐഡന്റിഫൈ ചെയ്യപ്പെട്ടവർ വളരുമ്പോൾ തന്നെ സ്വയം ഐഡന്റിഫൈ ചെയ്യുന്നത് പെണ്ണ് ആയിട്ടാണെങ്കിൽ അവർ ട്രാൻസ് ഫീമെയിൽ.\nജനിക്കുമ്പോൾ ലിംഗം നോക്കി പെണ്ണ് എന്ന് ഐഡന്റിഫൈ ചെയ്യപ്പെട്ടവർ വളരുമ്പോൾ തന്നെ സ്വയം ഐഡന്റിഫൈ ചെയ്യുന്നത് ആണ് ആയിട്ടാണെങ്കിൽ അവർ ട്രാൻസ് മെയിൽ .\n👉 ക്വീർ ( Queer) — തന്റെ സെക്ഷ്വൽ ഒറിയന്റേഷൻ (ലൈംഗിക ആകർഷണം) ആരോടാണ് എന്ന് വെളിപ്പെടുത്താൻ താല്പര്യമില്ലാത്തവരെയും ജെൻഡർ ഐഡന്റിറ്റി വെളിപ്പെടുത്താൻ താല്പര്യമില്ലാത്തവരെയും ഒരു കുടക്കീഴിലക്കുന്ന പദമാണ് ഇത്.\n💢 ജെൻഡർ നോൺ ബൈനറി (Gender Non binary) — ക്വീർന് ( Queer) പകരം ഉപയോഗിക്കാറുള്ള, അതേ അർത്ഥത്തിൽ ഉള്ള ഒരു പദം.\n💢 ജെൻഡർ ബൈനറി (Gender binary) — ആണും പെണ്ണും എന്ന2ജെൻഡറുകൾ മാത്രമേ ഉള്ളൂ എന്ന് വിശ്വസിക്കുന്നവർ.\n💢 ഇന്റർസെക്സ് (Intersex) — ആണ്, പെണ്ണ് എന്ന് കൃത്യമായി ലിംഗം കൊണ്ട് വേർതിരിക്കാൻ പറ്റാത്ത ആൾക്കാർ.\nപ്രഥമ ദൃഷ്ടിയാൽ ശാരീരികമായി പെണ്ണെന്ന് അല്ലെങ്കിൽ ആണെന്ന് തോന്നുമെങ്കിലും, പെണ്ണിന്റെയും ആണിന്റെയും ചില ശരീരഭാഗങ്ങൾ ഉണ്ടാകും.\nഐക്യ രാഷ്ട്ര സഭയുടെ കണക്കുകൾ പ്രകാരം ലോകത്തിലെ 1.7% ആളുകൾ ഇന്റർസെക്സ് (Intersex) ആണ്.\n💢 ജൻഡർ ഫ്ലൂയിഡ് ( Gender fluid )\nഒരാളുടെ ജൻഡർ ഐഡന്റിറ്റി ജീവിതകാലം മുഴുവൻ ഒരെണ്ണം തന്നെ ആകണമെന്നില്ല. ചെറുപ്പത്തിൽ പെണ്ണും വളരുമ്പോൾ ആണും വാർധക്യത്തിൽ പെണ്ണും ഒക്കെയായി ജൻഡർ ഐഡന്റിറ്റി മാറിമറിയാം. ഇതിനെയാണ് ജൻഡർ ഫ്ലൂയിഡിറ്റി എന്നു വിളിക്കുന്നത്. ആണും, പെണ്ണുമായി മാത്രമാണ് മാറുന്നതെങ്കിൽ ഇവരെ ബൈ-ജൻഡർ എന്നു വിളിക്കുന്നു.\n💢 സ്ട്രൈറ്റ് (Straight )/ ഹെറ്ററോസെക്ഷ്വൽ (heterosexual) — വൈകാരികമായും ശാരീരികമായും ലൈംഗികമായും ആകർഷണം വിപരീത ജെൻഡറിനോട് മാത്രം തോന്നുന്നത് . അതായത് ആണുങ്ങൾക്ക് പെണ്ണുങ്ങളോടും പെണ്ണുങ്ങൾക്ക് ആണുങ്ങളോടും തോന്നുന്നത്.\n💢 ഹോമോ സെക്ഷ്വൽ (Homosexual ) വൈകാരികമായും ശാരീരികമായും ലൈംഗികമായും ആകർഷണം സ്വന്തം ജെൻഡറിനോട് മാത്രം തോന്നുന്നത്.\n💢 എസെക്ഷ്വൽ ( Asexual ) ശാരീരികമായും ലൈംഗികമായും ആരോടും ആകർഷണം തോന്നാത്തവർ.\n💢 എജൻഡർ (Agender) — ആണോ പെണ്ണോ ആയി സ്വയം തോന്നാത്തവർ.\n❓ എന്താണ് ഇപ്പോൾ പ്രശ്നമായിട്ടുള്ളത് ❓\n✴ സെക്ഷ്വൽ റീ അസൈൻമെന്റ് സർജറി ( Sexual reassignment surgery) അഥവാ സിമ്പിൾ ആയി പറഞ്ഞാൽ ലിംഗ മാറ്റ ശസ്ത്രക്രിയ ആണ് പ്രശ്നമായിട്ടുള്ളത്.\nഓർക്കുക, 100% ഉറപ്പോടെ ചെയ്യാവുന്ന ഒരു ചികിത്സയും മോഡേൺ മെഡിസിനിൽ ഇല്ല . മാത്രമല്ല 100% ഫലപ്രാപ്തി ഉറപ്പ് പറഞ്ഞ് ചികിത്സിക്കുന്നത് അടിസ്ഥാന മെഡിക്കൽ എത്തിക്സിന് വിരുദ്ധവുമാണ്. ഇങ്ങനെ 100 % ഫലപ്രാപ്തി എന്നത് മോഹനൻ നായരും ജേക്കബ് വടക്കാഞ്ചേരിമാരെയും പോലുള്ള ഉഡായിപ്പന്മാർ പയറ്റുന്നതാണ്.\nഅത് കൊണ്ട് തന്നെ ലിംഗ മാറ്റ ശസ്ത്രക്രിയയിലും ‘100 % ഫലപ്രാപ്തി’ എന്നൊന്നില്ല.\n100% ഫലപ്രാപ്തി ഓപ്പറേഷന് മുൻപ് ഗ്യാരന്റി നൽകുക എന്നത് ഒരു സാധാരണ ഒപി പ്രോസജിയർ ആയ ഹെർണിയ സർജറിക്ക് പോലും സാധ്യമല്ല. അപ്പോൾ പിന്നെ പിന്നെങ്ങനെയാണ് ഇത്തരം കോംപ്ലക്സ് ആയിട്ടുള്ള ലിംഗ മാറ്റ ശസ്ത്രക്രിയകൾക്ക് അത് പറ്റുക?\nഓർക്കുക, ലിംഗ മാറ്റ ശസ്ത്രക്രിയ എന്നത് ഒരു മൾട്ടി ഡിസിപ്ലിനറി സർജറിയാണ് — ഉദര രോഗ ശസ്ത്രക്രിയ വിദഗ്ധൻ, യൂറോളജിസ്റ്റ്, പ്ലാസ്റ്റിക് സർജൻ തുടങ്ങി ഒരു കൂട്ടം സ്പെഷ്യലിസ്റ്റ് ഡോക്ടർമാരുടെ ഒരു ടീം ആണ് ഇത് സാധാരണ ചെയ്യുന്നത്.\nമാത്രമല്ല ഒരാൾക്ക് ലിംഗ മാറ്റ ശസ്ത്രക്രിയ വഴി കിട്ടിയ മോർഫോളജിക്കൽ ലുക്ക് വേറൊരാൾക്ക് സർജറി ചെയ്യുമ്പോൾ കിട്ടണം എന്നില്ല.\nഈ ശസ്ത്രക്രിയകൊണ്ട് കാഴ്ചയിൽ മാറ്റം വരുത്താമെന്നല്ലാതെ അവയവങ്ങളുടെ സ്വാഭാവിക പ്രവർത്തനം ഒരിക്കലും ഉണ്ടാവുന്നില്ല.\n✴ ഇന്റർസെക്സിന് അല്ലാതെ ട്രാൻസ് ജെൻഡറിന് ലിംഗ മാറ്റ ശസ്ത്രക്രിയ ചെയ്യുമ്പോൾ ആണ് കൂടുതൽ പ്രശ്നങ്ങൾ കണ്ടു വരുന്നത്.\n❓ട്രാൻസ് ജെൻഡറുകളെ സമൂഹം അങ്ങനെ തന്നെ അംഗീകരിക്കുകയല്ലേ വേണ്ടത്❓\n❓ അതല്ലേ ശരി❓\n❓സമൂഹത്തിന്റെ ശരികൾ ( ആണും പെണ്ണും മാത്രമേ ഉള്ളൂ എന്നുള്ള തെറ്റായ ചിന്തകൾ) അവരുടെ മേൽ അടിച്ചേൽപ്പിക്കാൻ ശ്രമിക്കുമ്പോൾ അല്ലെ മിക്കവാറും ട്രാൻസ് ജെൻഡറുകൾ ലിംഗ മാറ്റ ശസ്ത്രക്രിയക്ക് പോകുന്നത് ❓\n✴ ഓർക്കുക, ഈ സർജറിയോട് കൂടി എല്ലാം തീരുന്നില്ല. ഇതിന് മുൻപും ശേഷവും ഹോർമോൺ ചികിത്സയും സപ്പോർട്ടീവ് ചികിത്സയും ആവശ്യമാണ്, മിക്കവാറും ജീവിതകാലം മുഴുവനും. അതിന് നല്ല ചിലവുമുണ്ട്.\n✴ ഇപ്പോൾ ആത്മഹത്യ ചെയ്ത അനന്യ കുമാരി അലക്സിന് ചെയ്ത ശസ്ത്രക്രിയ മനസ്സിലായടത്തോളം colovaginoplasty ആണ്.\nആദ്യം പുരുഷ ലൈംഗിക അവയവം നീക്കം ചെയ്യന്നു. ശേഷം വൻ കുടലിന്റെ അറ്റത്തെ ഭാഗം ഒരു കുഴൽ പോലെ രക്തയോട്ടം നഷ്ടപ്പെടാതെ മുറിച്ചെടുക്കുന്നു. പിന്നീട് ഇത് ഉപയോഗിച്ച് കൃത്രിമമായി യോനി അഥവാ വജൈന നിർമിക്കുന്നു.\nവൻ കുടൽ മുറിക്കുക എന്നത് വളരെ കോംപ്ലികേഷൻസ് ഉള്ള ഓപ്പറേഷൻ ആണ്. മുറിച്ച ഭാഗത്ത് ചിലപ്പോൾ ലീക്ക് വരാം, ഇൻഫെക്ഷൻ വരാം, ചിലപ്പോൾ അടവ് വരാം. ചിലപ്പോൾ മരണം തന്നെ സംഭവിച്ചേക്കാം.\nഇനി വൻകുടലിന്റെ രക്തയോട്ടം നഷ്ടപ്പെടാതെ മുറിച്ചെടുത്ത ഭാഗം കൊണ്ട് യോനി അഥവാ വജൈന ഉണ്ടാക്കുമ്പോഴും കോംപ്ലികേഷൻസ് വരാം. ചിലപ്പോൾ ജീവിതകാലം മുഴുവൻ നീണ്ടു നിൽക്കുന്ന പാർശ്വഫലങ്ങൾ വരാം.\nനമ്മൾ കഴിക്കുന്ന ആഹാരം ദഹിച്ചതിന് ശേഷം മലദ്വാരത്തിൽ എത്തിക്കുന്ന ജോലിയാണ് വൻ കുടലിന്. ഇതിന് വേണ്ടി മ്യൂകസ് ( mucus ) എന്ന ഒരു കൊഴുത്ത ദ്രാവകം കുടലിൽ ഉത്പാദിപ്പിക്കപ്പെടുന്നുണ്ട് . അത് കൊണ്ട് ഈ കുടൽ ഭാഗം മുറിച്ച് മാറ്റി ഉണ്ടാക്കിയ യോനിയിലും ഈ ദ്രാവകം ഉത്പാദിപ്പിക്കപ്പെടാം . അത് നിരന്തരം നീക്കം ചെയ്യണം. വൃത്തിയായി സൂക്ഷിച്ചില്ലെങ്കിൽ ഈ മ്യൂക്കസ് അവിടെ അടിഞ്ഞുകൂടി ദുർഗന്ധവും ഇൻഫെക്ഷനും മറ്റും ഉണ്ടാകാൻ സാധ്യതയുണ്ട്.\n✴ അതായത് ഇത്തരം ശസ്ത്രക്രിയകൾ എടുപിടി എന്ന് ചെയ്യാതെ, വേണ്ടത്ര മാനസിക തയ്യാറെടുപ്പ് രോഗിക്ക് ഉണ്ടെന്ന് ഉറപ്പാക്കി, അതിന് വേണ്ട കൗൺസലിംഗ് രോഗിക്ക് നൽകി, അതിന്റെ വരുംവരായികകൾ പറഞ്ഞു മനസ്സിലാക്കി മാത്രമേ ചെയ്യാവൂ.\n✴ അവയവ മാറ്റ ശസ്ത്രക്രിയകൾക്ക് (organ transplantation ) ഉള്ളത് പോലെ സെക്ഷ്വൽ റീ അസൈൻമെന്റ് സർജറി ( Sexual reassignment surgery) അഥവാ ലിംഗ മാറ്റ ശസ്ത്രക്രിയകൾക്കും നിയന്ത്രണങ്ങളും ഗൈഡ് ലൈൻസും സർക്കാർ ഇടപെട്ട് കൊണ്ട് വരേണ്ട സമയം അതിക്രമിച്ചിരിക്കുന്നു.\n✅ പറഞ്ഞു വന്നത് ഒരു വര വരച്ചു തരം തിരിക്കാൻ പറ്റുന്ന ഒന്നല്ല ജൻഡറും സെക്ഷ്വൽ ഒറിയന്റെഷനും . അത് വളരെ വളരെ സങ്കീർണ്ണവും വിപുലവുമായ ഒരു ബാസ്കറ്റ് ആണ്. തീർത്തും വൈവിദ്ധ്യം നിറഞ്ഞ ഒരു സ്‌പെക്ട്രമാണിത്. ആണ് എന്നതും പെണ്ണ് എന്നതും ഈ സ്‌പെക്ട്രത്തിന്റെ രണ്ട് അറ്റത്തുള്ള രണ്ട് കാര്യങ്ങൾ മാത്രമാണ് .\nഓർക്കുക, ട്രാൻസ് എന്ന വാക്ക് മാത്രം മതിയായിരുന്നു. പക്ഷേ അങ്ങനെ ഉപയോഗിക്കുമ്പോൾ ഇക്കൂട്ടർക്ക് എന്തെങ്കിലും കുഴപ്പം ഉണ്ടെന്ന് പബ്ലിക് കരുതിയാലോ എന്ന് വിചാരിച്ചാണ് സിസ് എന്ന പദം പോലും കൊണ്ട് വന്നത്. അത്ര മേൽ ശ്രദ്ധയാണ് ഇക്കൂട്ടരോട് മെഡിക്കൽ കമ്മ്യൂണിറ്റി കാണിക്കുന്നത്.\nആണ്, പെണ്ണ് ഒഴിച്ച് ബാക്കിയുള്ളതിനെയെല്ലാം അറിവില്ലായ്‌മ കാരണം നമ്മുടെ സമൂഹം നിഷേധിക്കുകയാണ് ചെയ്യുന്നത് . ഇതിനെ കുറിച്ച് മനസ്സിലാക്കാത്ത സമൂഹം അവരോട് ചെയ്‌തു കൂട്ടുന്ന ദ്രോഹവും ചില്ലറയൊന്നുമല്ല.\nഒന്നൂടെ പറയാം സ്വവർഗ്ഗാനുരാഗം പോലുള്ളവയൊന്നും ഒരു രോഗമല്ല, മറിച്ച് അവ ലൈംഗികതയുടെ വ്യത്യസ്‌ത നിറങ്ങൾ മാത്രമാണ്, മഴവില്ലിന്റെ നിറങ്ങൾ പോലെ.\nLGBTQ കമ്മ്യൂണിറ്റിയും മനുഷ്യരാണ്. അവർക്കും ഈ ഭൂമിയിൽ ജീവിക്കാൻ അവകാശം ഉണ്ട്, എന്നെയും നിങ്ങളെയും പോലെ.\nPrevious articleനാട്ടിൻപുറത്തെ നായികമാർക്ക് കുട മസ്റ്റാണ്, പക്ഷെ എത്ര വെയിലത്തും നിവർത്തില്ല\nNext articleപാ.രഞ്ജിത്ത് ഒരുക്കുന്ന സ്ത്രീകളുടെ ലോകം


കർണ്ണാടകയിലെ പാണ്ഡവരുടെ നാട്ടിലെ താരകേശ്വര ക്ഷേത്രം | Tarakeshwara Temple in Haveri, History, Specialities and How To Reach - Malayalam Nativeplanet\n»കർണ്ണാടകയിലെ പാണ്ഡവരുടെ നാട്ടിലെ താരകേശ്വര ക്ഷേത്രം\nകർണ്ണാടകയിലെ പാണ്ഡവരുടെ നാട്ടിലെ താരകേശ്വര ക്ഷേത്രം\nPublished: Thursday, February 28, 2019, 14:00 [IST]\n55 min ago ടിപ്പു സുൽത്താൻ ജനിച്ച ദേവനഹള്ളി കോട്ട\nകർണ്ണാടകയുടെ ചരിത്രം അറിയുവാൻ ഏറ്റവും എളുപ്പ വഴി ഇവിടുത്തെ ക്ഷേത്രങ്ങൾ സന്ദര്‍ശിക്കുക എന്നതാണ്. എവിടെയാണെങ്കിലും അവിടെ അദികാരത്തിൽ വന്നവരുടെ പ്രത്യേകതകൾ ക്ഷേത്രച്ചുവരുകളിൽ കാണാം. കലകളായും കൊത്തുപണികളായും നിർമ്മിതികളായും ഒക്കെ ചരിത്രത്തെ രേഖപ്പെടുത്തിയിട്ടുള്ള കർണ്ണാടക വിശ്വാസികളുടെയും സഞ്ചാരികളുടെയും മുന്നിൽ തുറക്കുന്നത് ഒരു വലിയ കാലത്തെയാണ്. അത്തരത്തിൽ കഴിഞ്ഞ കാലത്തിന്റെ അടയാളങ്ങളുമായി നിൽക്കുന്ന ഒരു ക്ഷേത്രമാണ് താരകേശ്വര ക്ഷേത്രം. ക്ഷേത്രത്തിന്റെ വിശേഷങ്ങളും പ്രത്യേകതകളും വായിക്കാം...\nനിർമ്മാണ വിദ്യയിലെ പ്രത്യേകതകകള് കൊണ്ട് കർണ്ണാടകയിലെ തന്നെ അറിയപ്പെടുന്ന ക്ഷേത്രമാണ് താരകേശ്വര ക്ഷേത്രം. മധ്യകാലഘട്ടത്തിലെ നിർമ്മാണത്തിന്റെ പ്രത്യേകതകൾ എല്ലാം ഇത്തെ ഇവിടെ കാണാൻ സാധിക്കും. 12-ാം നൂറ്റാണ്ടിലാണ് ശിവന് സമർപ്പിച്ചിരിക്കുന്ന ഈ ക്ഷേത്രം നിർമ്മിച്ചിരിക്കുന്നത്.\nക്ഷേത്ര ചരിത്രം തിരഞ്ഞാൽ നിൽക്കുക 12 -ാം നൂറ്റാണ്ടിലാണ്. ഡെക്കാനിൽ നിന്നുള്ള ചാലൂക്യന്മാരാണ് ക്ഷേത്ര നിർമ്മാണത്തിമ് തുടക്കം കുറിക്കുന്നത്. 12-ാം നൂറ്റാണ്ടിന്റെ മധ്യത്തോടെയാണ് ഇവർ ക്ഷേത്ര നിർമ്മാണം പൂർത്തിയാക്കുന്നത്. ഇത്താഗി, ഗഡാഗ്, ലക്കുന്‍ഡി എന്നീ ഇടങ്ങളിലും ഹാനഗലിനെ കൂടാതെ ഇവരുടെ കാലത്ത് ക്ഷേത്രം നിർമ്മിച്ചിട്ടുണ്ട്. കാദംബരാണ് ക്ഷേത്രത്തിന്റെ ആദ്യ രൂപം നിർമ്മിച്ചത് എന്നും ഒരു ചരിത്രമുണ്ട്.\nപുരാവസ്തു വകുപ്പിന്‍റെ കീഴിൽ\nക്ഷേത്രത്തിന്റെ പഴക്കവും മറ്റു പ്രത്യേകതകളും കാരണം പുരാവസ്തു വകുപ്പിന്‍റെ കീഴിലാണ് ക്ഷേത്രം സംരക്ഷിക്കപ്പെടുന്നത്. ധാരാളം പ്രത്യേകതകളുള്ളതാണ് ഇവിടുത്തെ കൊത്തുപണികൾ. ഇത് കൂടാതെ കന്നഡയിലുള്ള ധാരാളം എഴുത്തുകളും ഇവിടെ കാണാം.\nതാരകേശ്വര ക്ഷേത്രം സ്ഥിതി ചെയയ്ുന്ന ഹാംനഗൽ പുരാണത്തിലെ വിരാട്നഗറായിരുന്നുവത്രെ, മഹാഭാരതത്തിൽ പാണ്ഡവന്മാർ അജ്ഞാതവാസം ആരംഭിച്ച കാലത്ത് കുറച്ചുകാലം താമസിച്ചിരുന്ന അതേ വിരാട്നഗർ തന്നെ.\nഇവിടെ ആദ്യം ഭരിച്ച ആളുകൾ കാദംബ വിഭാഗക്കാരാണ്. ഹാവേരിക്ക് ദാതംബ വിഭാഗക്കാർ നല്കി ഏറ്റവും വലിയ സംഭാവന ഈ ക്ഷേത്രമാണ്. പിന്നീട് ബുദ്ധമതം ഈ പ്രദേശങ്ങളിൽ പിടി മുറുക്കിയതോടെ ഇത് ഒരു ശിവക്ഷേത്രം ആയി മാറുകയായിരുന്നു.\nപിന്നീടാണ് ചാലൂക്യന്മാർ കളത്തിലെത്തുന്നത്. മറ്റു നിർമ്മാണ രീതികളിൽ നിന്നും വ്യത്യസ്തമായ തങ്ങളുടെ കുറേ ശൈലികൾ ചേർത്ത് അവർ താരകേശ്വര ക്ഷേത്രത്തെ മാറ്റിപ്പണിതു.\nകൊത്തുപണികൾ നിറഞ്ഞ ചുവരുകളും തൂണുകളുമെല്ലാം ചാലൂക്യരുടെ സംഭാവനകളാണ്. ഇവിടുത്തെ ഏറ്റവും പ്രധാന ഹാളിൽ അതിന്റെ മറ്റൊരു രൂപം കാണാം. താമരയുടെ രൂപത്തിൽ കൊത്തുപൻണികൾ നടത്തിയിരിക്കുന്ന മേല്‍ക്കൂരയാണ് പ്രധാന ആകർഷണം. ഇത്കൂടാതെ ചുവരുകളിൽ മിക്കയിടങ്ങളിലും രാമായണത്തിലെ പലഭാഗങ്ങളും കൊത്തിവെച്ചിരിക്കുന്നതും കാണാം.\nഎന്‍ജിനീയറിങ് വിസ്മയം എന്നു വിശേഷിപ്പിക്കപ്പെടാവുന്ന ഒരു നിർമ്മിതിയാണ് ഈ ക്ഷേത്രത്തിന്റേത്. മിനുസമായ ചുവരുകളും അതിലെ മണിയുടെ ആകൃതിയിലുള്ള കൊത്തുപണികളും എല്ലാം വളരെ വ്യത്യസ്തവും സൂക്ഷ്മവുമായ നിർമ്മാണത്തെയാണ് കാണിക്കുന്നത്. ആനകളുടെയും മറ്റു കൊത്തുപണികളുടെയും വലിയൊരു ശേഖരം തന്നെ തൂണുകളിലുണ്ട്.\nനന്ദിക്കും ഉണ്ടൊരു ക്ഷേത്രം\nശിവന്റെ വാഹനമായ നന്ദിക്കും ഇവിടെ ചെറിയ ഒരു ക്ഷേത്രമുണ്ട്. 12 തൂണുകളുള്ള ഈ ക്ഷേത്രം നന്ദി പവലിയൻ എന്നാണ് അറിയപ്പെടുന്നത്. ദാൽ തടാകത്തിലെ വഞ്ചിയായ ശിക്കാരയുടെ രൂപത്തിലുള്ള മേൽക്കൂരയും നഗര രീതിയിൽ നിർമ്മിച്ചിരിക്കുന്ന വടക്കു കിഴക്കൻ ക്ഷേത്രവും ഗണേശ ക്ഷേത്രവും ഒക്കെ ഇവിടുത്തെ മറ്റു പ്രത്യേകതകളാണ്.\nബാംഗ്സൂരിൽ നിന്നും 370 കിലോമീറ്റർ അകലെ ധർമ്മ നദിയുടെ തീരത്താണ് താരകേശ്വർ ക്ഷേത്രം സ്ഥിതി ചെയ്യുന്നത്. ഹാവേരി നദിയിലെ ഹാനഗൽ എന്ന സ്ഥലമാണ് ക്ഷേത്രത്തിന്റെ ലാൻഡ് മാർക്ക്. ഹുബ്ലിയിൽ നിന്നും 75 കിലോമീറ്ററുണ്ട് ക്ഷേത്രത്തിലേക്ക്.\nഏറ്റവും അടുത്തുള്ള വിമാനത്താവളം ഹൂബ്ലിയാണ്. റെയിൽവേ സ്റ്റേഷൻ ഹാവേരിയും. സ്റ്റേഷനിൽ നിന്നും 40 കിലോമീറ്റർ ദൂരമുണ്ട് ക്ഷേത്രത്തിലേക്ക്.\nകർണ്ണാടകയിലെ പ്രസിദ്ധമായ മറ്റൊരു ഗുഹാ ക്ഷേത്രമാണ് മാംഗളൂരിന് സമീപം സ്ഥിതി ചെയ്യുന്ന നെല്ലിതീർഥ സോമനാഥേശ്വര ഗുഹാ ക്ഷേത്രം. സോമനാഥേശ്വരനായി ആരാധിക്കുന്ന ശിവനാണ് ഈ ക്ഷേത്രം സമർപ്പിച്ചിരിക്കുന്നത്. പതിനഞ്ചാം നൂറ്റാണ്ടിനോടടുത്ത് നിർമ്മിക്കപ്പെട്ടിരിക്കുന്ന ഈ ക്ഷേത്രത്തിൽ ശിവനെ കൂടാതെ ഗണപതിയെയും മഹർഷി ജബാവിയെയും ആരാധിക്കുന്നുണ്ട്. പ്രകൃതി നിർമ്മിതമാണ് ക്ഷേത്രത്തിനു സമീപം സ്ഥിതി ചെയ്യുന്ന ഗുഹ. ഏകദേശം 200 മീറ്ററോളം നീളം ഈ ഗുഹയ്ക്കുണ്ട്. എന്നാൽ മുട്ടിലിഴഞ്ഞു മാത്രമേ ഇതിനകത്തേയ്ക്ക് കയറുവാൻ സാധിക്കുകയുള്ളൂ. PC:wikipedia\nഇന്ത്യയുടെ ഏറ്റവും പുരാതനമായ ഗുഹാ ക്ഷേത്രങ്ങളിലൊന്നാണ് ഐഹോളെ ക്ഷേത്രം. ചാലൂക്യ രാജവംശത്തിന്റെ മറ്റൊരു അടയാളമായാണ് കണക്കാക്കുന്നത്. ചാലൂക്യരുടെ ആദ്യകാല തലസ്ഥാനമായിരുന്ന ഇവിടം ബഗൽക്കോട്ട് ജില്ലയിലാണ് സ്ഥിതി ചെയ്യുന്നത്. കല്ലിൽ കൊത്തിയിരിക്കുന്ന ഇവിടുത്തെ ക്ഷേത്രങ്ങൾ എഡി 550 ലാണ് നിർമ്മിക്കപ്പെട്ടത് എന്നാണ് ചരിത്രം പറയുന്നത്. ഇവിടുത്തെ പ്രധാന ഗുഹാ ക്ഷേത്രത്തില് ശിവലിംഗത്തിന്റെ രൂപമാണ് കൊത്തിയിരിക്കുന്നത്. മറ്റു ഗുഹകളിൽ പാർവ്വതി, ദുർഗ്ഗ ഉൾപ്പെടെയുള്ള ദൈവങ്ങളുടെ രൂപങ്ങളും കൊത്തിയിരിക്കുന്നത് കാണാം. അര്‍ധനാരീശ്വര, നടരാജ തുടങ്ങിയ രൂപങ്ങളും ഇവിടെ കൊത്തിയിട്ടുണ്ട്.\nഉഡുപ്പിയിൽ അധികമാരും അറിയപ്പെടാതെ കിടക്കുന്ന കാടുകൾക്കുള്ളിലാണ് സുപർഷാ ഗുഹകൾ സ്ഥിതി ചെയ്യുന്നത്. രാജാ സുപർഷ തപസ്സ് നടന്നയിടമാണ് ഇതെന്നാണ് കരുതപ്പെടുന്നത്. ദുർഗ്ഗാ, ലക്ഷ്മി, സരസ്വതി എന്നിവരെയാണ് ഇവിടെ ആരാധിക്കുന്നത്. രാവിലെ 6.00 മുതൽ വൈകിട്ട് 9.00 മണി വരെയാണ് ഇവിടെ പ്രവേശവം അനുവദിച്ചിരിക്കുന്നത്. ഒക്ടോബർ മുതൽ ജൂൺ വരെയുള്ള സമയമാണ് ഇവിടം സന്ദര്‍ശിക്കുവാൻ അനുയോജ്യം.\nRead more about: haveri karnataka temples history കർണ്ണാടക


പാകിസ്ഥാന്‍റെ ദേശീയ പക്ഷിയെ വളര്‍ത്തി വില്പന നടത്തിയ വീട്ടമ്മ പിടിയില്\nകൊച്ചി: പാകിസ്ഥാന്‍റെ ദേശീയ പക്ഷിയായ ചുക്കര് പാട്രിജിനെ രഹസ്യമായി വളര്‍ത്തി വില്‍പന നടത്തിയ വീട്ടമ്മ പിടിയില്. നെടുന്പാശേരി സ്വദേശി സുമി (40) ആണു പിടിയിലായത്. വൈല്‍ഡ് ലൈഫ് ക്രൈം കണ്‍ട്രോള് ബ്യൂറോയും എസ്പിസിഎയും ചേര്‍ന്നു നടത്തിയ പരിശോധനയില് 15 ചുക്കര് പാട്രിജുകളെയും കണ്ടെത്തി. വംശനാശ ഭീഷണി നേരിടുന്ന ചുക്കര് പാട്രിജിനെ സ്വകാര്യ വ്യക്തികള് വളര്‍ത്തുന്നതും വില്‍ക്കുന്നതും കുറ്റകരമാണ്. ഇന്ത്യയില് ഹിമാലയന് മലനിരകളില് മാത്രമാണ് ഇവയുളളത്.\nഒരു പക്ഷിക്കു 25,000 രൂപയാണ് ഇവര് ആവശ്യക്കാരില് നിന്ന് ഈടാക്കിയിരുന്നതെന്നാണ് വിവരം.. തിരുവനന്തപുരത്തെ ഏജന്‍റാണ് രഹസ്യമായി പക്ഷികളെ എത്തിക്കുന്നത്. ഇയാളുടെ പക്കല് ഈ ഇനത്തിലെ ഒട്ടേറെ പക്ഷികളുണ്ടെന്നു വിവരം ലഭിച്ചതിന്‍െറ അടിസ്ഥാനത്തില് അന്വേഷണം തുടങ്ങിയിട്ടുണ്ട്.\nചെറിയ കൂട്ടിലടച്ചാല് തല നിലത്തടിച്ചു ചാകുന്ന സ്വഭാവക്കാരാണ് ചുക്കര് പാട്രിജുകള്. അതുകൊണ്ടു തന്നെ വിശാലമായ കൂടു നിര്‍മ്മിച്ചായിരുന്നു വീട്ടമ്മ ഇവയെ വളര്‍ത്തിയിരുന്നത്. . മുട്ടകള് ഇന്‍കുബേറ്ററിന്‍െറ സഹായത്തോടെ വിരിയിക്കുകയാണ് പതിവ്. വളര്‍ത്താന് അനുമതിയുള്ള ഒട്ടേറെ പക്ഷികളും ഇവരുടെ വീട്ടിലുണ്ടായിരുന്നു.


റുബായ്യാത് - വിക്കിപീഡിയ\nഒമർ ഖയ്യാമിന്റെ റുബായ്യാത്\nആദ്യ അമേരിക്കൻ പതിപ്പ് (1878)\nപേർഷ്യൻ കവിയും ജ്യോതിശാസ്ത്രജ്ഞനുമായ ഒമർ ഖയ്യാമിന്റെ നാലുവരി കവിതകളിൽ ചിലത് എഡ്വേഡ് ഫിറ്റ്സ്ജെറാൾഡ് ഇംഗ്ലീഷിലേക്ക് വിവർത്തനം ചെയ്ത് റുബായ്യാത് എന്ന പേരിൽ 1859-ൽ പ്രസിദ്ധീകരിച്ചു. ആദ്യം അത്ര ജനപ്രീതി നേടിയില്ലെങ്കിലും കുറച്ചു വർഷങ്ങൾക്കുള്ളിൽ ഇവ വളരെ പ്രസിധമായി. ഖയ്യാമിന്റെ കവിതകൾ പിന്നീട് മറ്റു പലരാലും വിവർത്തനം ചെയ്യപ്പെട്ടിട്ടുണ്ട്.\nറുബായ്യാത് എന്നത് ഒരുതരം കവിതയാണ്. അത്ഖയ്യാമല്ലാതെ മറ്റ് പലരും എഴുതിയിട്ടുണ്ട്. എന്നാൽ അദ്ദേഹത്തിന്റെ കവിതകാളാണ് എറ്റവും പ്രസിദ്ധം. അതുകൊണ്ട് അവയെയാണ് സാധാരണയായി റുബായ്യാത് എന്ന് വിളിക്കുന്നത്.\n2 ഖായ്യാമിന്റെ മതം\nറുബായ്യാതിന്റെ മൂന്ന് കവിതകൾ, എഴുതിയത് വില്യം മോറിസ് (1870-കൾ).\nഒമർ ഖയ്യാം ജീവിതകാലത്ത് (1048–1131) ഒരു ഗണിതജ്ഞനും ജ്യോതിശാസ്ത്രജ്ഞനുമായാണ് അറിയപ്പെട്ടിരുന്നത്. ആയിരത്തി ഇരുന്നൂറ് മുതൽ രണ്ടായിരം വരെ നാലുവരി കവിതകളാണ് ഖയ്യാം എഴുതിയതായി പറയുന്നത്. എന്നാൽ ഇവയെല്ലാം ഒരേ ഭാഷയിലല്ല. ഏതാണ്ട് നൂറ് കവിതകളാണ് ഖയ്യാമിന്റേതായി ചരിത്രകാരന്മാർ കരുതുന്നത്.\nഖയ്യാം സൂഫിയായിരുന്നോ അതോ മതവിശ്വാസി അല്ലായിരുന്നോ എന്നത് ചരിത്രകാരന്മാർക്കിടയിൽ ഒരു ചർച്ചാവിഷയമാണ്. അൽ-കിഫ്തി (1172–1248) ഖയ്യാമിനെ ഒരു മതവിദ്വേഷിയായാണ് കണ്ടത്. ഇതിനോട് എഡ്വേഡ് ഫിറ്റ്സ്ജെറാൾഡും യോജിക്കുന്നു. എന്നാൽ ഇദ്രീസ് ഷായും മറ്റും ഖയ്യാമിനെ ഒരു സൂഫി മതവിശ്വാസിയായി കാണുന്നു. ഖയ്യാം യാദാസ്ഥിതിക സൂഫിസത്തിനെ എതിരായിരുന്നു എന്നാണ് ഭൂരിപക്ഷം ചരിത്രകാരന്മാരുടേയും അഭിപ്രായം.\nമതത്തെക്കുറിച്ച് ഖയ്യാമിന്റെ ഒരു കവിത (ലെ ഗാല്ലിയന്റെ വിവർത്തനത്തിൽനിന്നും):-\n(#25, അഞ്ചാം പതിപ്പ്)\nഫിറ്റ്സ്ജെറാൾഡ് നാലു പതിപ്പുകളാണ് എഴുതിയത്:-\nഒന്നാം പതിപ്പ് – 1859 [75 കവിതകൾ]\nരണ്ടാം പതിപ്പ് – 1868 [110 കവിതകൾ]\nമൂന്നാം പതിപ്പ് – 1872 [101 കവിതകൾ]\nനാലാം പതിപ്പ് – 1879 [101 കവിതകൾ]\nഅഞ്ചാം പതിപ്പ് – 1889 [101 കവിതകൾ]\n(അഞ്ചാമത്തെ പതിപ്പ് ഫിറ്റ്സ്ജെറാൾഡിന്റെ മരണശേഷം ഇറക്കപ്പെട്ടതാണ്.)\nവർദ്ധിച്ചുവരുന്ന ജനപ്രീതി കാരണം 1929 ആയപ്പോഴേക്കും മുന്നൂറോളം വ്യതസ്ത പതിപ്പുകൾ അച്ചടിക്കപ്പെട്ടിരുന്നു.\nഖയ്യാമിന്റെ കവിതകളെ വാക്കുകളായി തർജ്ജിമ ചെയ്യുകയല്ല ഫിറ്റ്സ്ജെറാൾഡ് ചെയ്തത്. കവിതയുടെ അർത്ഥം വ്യക്തമാക്കുവൻ വേണ്ടി പല സാരമായ മാറ്റങ്ങളും അദ്ദേഹം വരുത്തി. ഇതിനെക്കുറിച്ച് ഒരു കത്തിൽ പറഞ്ഞത് "Many quatrains are mashed together: and something lost, I doubt, of Omar's simplicity, which is so muchavirtue in him. (പല കവിതകളും കൂട്ടിക്കുഴയ്ക്കപ്പെട്ടിരിക്കുന്നു എന്നു മാത്രമല്ല ഒമറിന്റെ ഭാഷാലാളിത്യവും നഷ്ടപ്പെട്ടിരിക്കുന്നു.)" എന്നാണ്.\n1882-ൽ ഒമർ ഖയ്യാമിന്റെ ഇരുനൂറ്റി അൻപത്തി മൂന്ന് കവിതകൾ എഡ്വേഡ് വിൻഫീൽഡ് വിവർത്തനം ചെയ്തു. അടുത്തവർഷം ഇത് അഞ്ഞൂറാക്കി. ഖയ്യാമിന്റെ വാക്കുകളിൽ വിൻഫീൽഡ് ഫിറ്റ്സ്ജെറാൾഡിനെക്കാളധികം മാറ്റങ്ങൾ വരുത്തി. 1889-ൽ ജസ്റ്റിൻ മക്കാർത്തി നാനൂറ്റി അറുപത്താറ് കവിതകൾ വിവർത്തനം ചെയ്തു.\n1878-ൽ അഡോൾഫ് ഫോൺ ഷാക്ക് ജർമ്മനിലേക്ക് വിവർത്തനം ചെയ്തു. ആദ്യ ഫ്രഞ്ച് പതിപ്പ് 1867-ൽ പ്രസിദ്ധീകരിച്ച ജെ. ബീ. നിക്കോളാസിന്റേതായിരുന്നു (464 കവിതകൾ). വാസിലീ വെലിച്കോ 1891-ൽ റഷ്യനിലേക്കും ജീ. ശങ്കരക്കുറുപ്പ് 1932-ൽ മലയാളത്തിലേക്കും ഋയൊസാക്കു ഒഗാവ 1949-ൽ ജാപ്പനീസിലേക്കും വിവർത്തനങ്ങൾ എഴുതി.\n↑ അലി ദാഷ്തി, ഒമാർ ഖായ്യാമിനെ തേടി (In Search of Omar Khayyam), റൗട്ലെഡ്ജ് ലൈബ്രറി, ഇറാൻ (2012)\n↑ ഇറാജ് ബഷീർ. "Sadeq Hedayat's Learning". Blind Owl. ശേഖരിച്ചത്3November 2017.\nഈ ലേഖനത്തിലെ വിഷയത്തെ സംബന്ധിക്കുന്ന കൃതി വിക്കിഗ്രന്ഥശാലയിലെ Rubáiyát of Omar Khayyám (Le Gallienne) എന്ന താളിലുണ്ട്.\nവിക്കിമീഡിയ കോമൺസിലെ Omar Khayyam എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\nഎഡ്വേഡ് ഫിറ്റ്സ്ജെറാൾഡിന്റെ റുബായ്യത്(The illustrated Rubáiyát of Omar Khayyám), ഇന്റർനെറ്റ് ആർക്കൈവിൽനിന്നും\nThe Persian Poet, ഫിറ്റ്സ്ജെറാൾഡിന്റെ റുബായ്യത്\nProject Gutenberg: etext#246 (ഫിറ്റ്സ്ജെറാൾഡിന്റെ റുബായ്യത്)\nഫിറ്റ്സ്ജെറാൾഡിന്റെ റുബായ്യത് DNL E-Book ഫോർമാറ്റിൽ\n[http://www.kellscraft.com/rubaiyatcontent.html ഫിറ്റ്സ്ജെറാൾഡിന്റെ റുബായ്യത് (നാല് പതിപ്പുകളും)\nറുബായ്യതിന്റെ പതിപ്പുകൾ (cam.ac.uk)\nറുബായ്യത് ഇംഗ്ലീഷിലേക്കും ജർമ്മനിലേക്കും\n"https://ml.wikipedia.org/w/index.php?title=റുബായ്യാത്&oldid=2639649" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:53, 23 നവംബർ 2017.


ഗുജറാത്തിന് പിന്നാലെ കര്‍ണാടക സര്‍ക്കാരും വോട്ടിങ്ങ് നിര്‍ബന്ധമാക്കുന്നു; വോട്ട് ചെയ്യാത്തവര്‍ക്ക് 500 രൂപ പിഴയും രണ്ട് ദിവസത്തെ തടവും - ഇ വാർത്ത | evartha\nഗുജറാത്തിന് പിന്നാലെ കര്‍ണാടക സര്‍ക്കാരും വോട്ടിങ്ങ് നിര്‍ബന്ധമാക്കുന്നു; വോട്ട് ചെയ്യാത്തവര്‍ക്ക് 500 രൂപ പിഴയും രണ്ട് ദിവസത്തെ തടവും\nഗുജറാത്ത് മാതൃക പിന്തുടർന്ന് വോട്ടിങ്ങ് നിര്‍ബന്ധമാക്കാനുള്ള ശ്രമത്തിലാണ് കര്‍ണാടക സര്‍ക്കാര്. വോട്ട് ചെയ്യാത്തവര്‍ക്ക് ശിക്ഷ നല്‍കിയും വോട്ട് ചെയ്തവര്‍ക്ക് പാരിതോഷികം നല്‍കിയും എല്ലാവിഭാഗം ജനങ്ങളേയും പോളിങ് ബൂത്തില് എത്തിക്കുകയാണ് സര്‍ക്കാര് ലക്ഷ്യം. ഇതിനായുള്ള നിര്‍ദേശങ്ങള് തയ്യാറാക്കി കഴിഞ്ഞ സര്‍ക്കാര് പഞ്ചായത്ത് തെരഞ്ഞെടുപ്പുകളില് വോട്ടിങ്ങ് നിര്‍ബന്ധമാക്കാനാണ് ആദ്യ ശ്രമിക്കുന്നതെന്ന് ഗ്രാമീണവികസന വകുപ്പിലെ അധികൃതന് അറിയിച്ചു.\nവോട്ട് ചെയ്യാത്തവര്‍ക്ക് 500 രൂപ പിഴയും രണ്ട് ദിവസത്തെ തടവ് ശിക്ഷയും നല്‍കും. റേഷന് കാര്‍ഡിനും ഡ്രൈവിങ് ലൈസന്‍സിനും അപേക്ഷിക്കുന്നവരും വോട്ട് ചെയ്തുവെന്ന് തെളിയിക്കുന്ന രേഖ ഹാജരാക്കേണ്ടി വരും. മുടക്കം കൂടാതെ എല്ലാ തെരഞ്ഞെടുപ്പുകളിലും വോട്ട് ചെയ്യുന്നവര്‍ക്ക് സര്‍ക്കാര് ജോലികളില് മുന്‍ഗണനയുണ്ടായിരിക്കും. ഉചിതമായ കാരണങ്ങളാല് വോട്ട് ചെയ്യാന് കഴിയാത്തവരെ ശിക്ഷയില് നിന്നും ഒഴിവാക്കും. വോട്ടിങ്ങില് നോട്ട ഓപ്ഷന് തെരഞ്ഞെടുക്കുന്നവര്‍ക്കും വോട്ട് ചെയ്തതിന്റെ രേഖ സര്‍ക്കാര് നല്‍കും.\nപുതിയ നിര്‍ദേശങ്ങള് പ്രാബല്യത്തില് വരുത്താനുള്ള പ്രാഥമിക നടപടികള് സ്വീകരിച്ചുവരുകയാണ്. ഇതിന് സമയമെടുക്കും. നിര്‍ദേശങ്ങള് നിയമമാക്കുന്നതുമായി ബന്ധപ്പെട്ട് വിദഗ്ധ സമതിയുടെ നിര്‍ദേശങ്ങള് തേടിയിട്ടുണ്ടെന്നും ഗ്രാമീണ വികസന മന്ത്രി എച്ച്‌കെ പാട്ടീല് പറഞ്ഞു. മെയ് മാസത്തില് നടക്കുന്ന പഞ്ചായത്ത് തെരഞ്ഞെടുപ്പില് പുതിയ നിര്‍ദേശങ്ങള് ബാധകമാകില്ല.\nവോട്ടിങ്ങ് നിര്‍ബന്ധമാക്കുന്ന ബില് രണ്ട് തവണ നിയമസഭ പാസാക്കിയിരുന്നുവെങ്കിലും അപ്പോഴെല്ലാം കര്‍ണാടക ഗവര്‍ണര് വജുഭായ് ആര് വാല തിരിച്ചയക്കുകയായിരുന്നു. അഭിപ്രായ സ്വാതന്ത്ര്യത്തിന്‍മേലുള്ള കടന്നുകയറ്റമാണെന്ന് നിരീക്ഷിച്ചാണ് ബില് ഗവര്‍ണര് മടക്കിയത്.


മറ്റൊന്നും ആലോചിക്കാതെ ലാലേട്ടൻ ആ തൊപ്പിയൂരി എനിക്ക് തന്നു- Screenwriter Ramanand sharesamemory with mohanlal\nMohanlal Osho Hat Screenwriter Ramanand Shared His Experience\nമോഹൻലാലിനെ കാണാൻ പോയപ്പോൾ ഉണ്ടായ ഒരനുഭവം പങ്കുവയ്ക്കുകയാണ് ജയസൂര്യ ചിത്രം 'കത്തനാരിന്റെ' തിരക്കഥാകൃത്ത്\nSeptember 18, 2020 11:14:01 am\nരജനീഷ് ഓഷോയുടെ വലിയ ആരാധകരിൽ ഒരാളാണ് മോഹൻലാൽ. ഓഷോയുടെ ജീവിതവീക്ഷണവും കാഴ്ചപ്പാടുകളും കഥകളുമെല്ലാം മോഹൻലാലിനെ ആഴത്തിൽ സ്വാധീനിച്ചിട്ടുണ്ട്. മോഹൻലാലിന്റെ കയ്യിലുള്ള ഓഷോ തൊപ്പിയും അതുമായി ബന്ധപ്പെട്ട രസകരമായൊരു അനുഭവവും പങ്കുവയ്ക്കുകയാണ് തിരക്കഥാകൃത്തായ രാമാനന്ദ്. മോഹൻലാലിനെ കാണാൻ പോയപ്പോൾ ഉണ്ടായ ഒരനുഭവമാണ് ജയസൂര്യ ചിത്രം ‘കത്തനാരിന്റെ’ തിരക്കഥാകൃത്തായ രാമാനന്ദ് പങ്കുവയ്ക്കുന്നത്.\n“ഓഷോ തലയിൽ വെച്ച് നടന്ന തൊപ്പിയും ലാലേട്ടനും,” എന്ന തലക്കെട്ടോടെയാണ് രാമാനന്ദ് തന്റെ അനുഭവം പങ്കുവയ്ക്കുന്നത്.\n“ഒരു ഇറ്റാലിയൻ സംവിധായകൻ ലാലേട്ടനെ വച്ച് ഓഷോയുടെ ജീവചരിത്രം സിനിമയാക്കാൻ തീരുമാനിച്ചപ്പോൾ നൽകിയ സമ്മാനമാണ് ഈ തൊപ്പി, ഓഷോ തലയിൽ വെച്ച തൊപ്പി! കണ്ടപ്പോൾ കൗതുകം അടക്കാനായില്ല. ഒന്ന് തലയിൽ വെക്കണം ആ പൊൻകിരീടം എന്ന് തോന്നി. വെച്ചു… ഹൃദയം തുടിച്ചു പോയി… എന്നാൽ അത്ഭുതപ്പെട്ടത് മടങ്ങാൻ നേരം ലാലേട്ടൻ ഓഷോയുടെ തൊപ്പി എനിക്ക് തരാനായി പായ്ക്ക് ചെയ്യുന്നത് കണ്ടപ്പോഴാണ്… ഒന്നു കൊണ്ടും വില മതിക്കാനാവാത്ത ആ അപൂർവ്വ വസ്തു ഒരു മമത്വവും ഇല്ലാതെ വെച്ചു നീട്ടുന്നതിലെ ഔന്നത്യം കണ്ടിട്ടാണ്…”\n“കൊതിച്ചു പോയെങ്കിലും, എൻ്റെ മറുപടി ലാലേട്ടാ ഇത് ഇരിക്കേണ്ടത് ഭഗവാനു ശേഷം അത് ചേരുന്ന ഒരു ശിരസ്സിലാണ്… ലാലേട്ടൻ പുഞ്ചിരിച്ചു കൊണ്ട് ചോദിച്ചു അപ്പോൾ രാമിന് വേണ്ടേ? വേണം പക്ഷേ അത് ഈ തലയിലാണ് എനിക്ക് വേണ്ടത്! ലാലേട്ടൻ ആ തൊപ്പിയണിഞ്ഞു… ഒരു നിമിഷം എൻ്റെ പ്രേമഭാജനം ഓഷോ കൺമുന്നിൽ രൂപമായി തെളിഞ്ഞു…” രാമാനന്ദ് കുറിക്കുന്നു.\nRead more:മോഹന്‍ലാല് സുഖചികിത്സയില്\nപാലക്കാട് പെരിങ്ങോട്ടിലെ ആയുര്‍വ്വേദ കേന്ദ്രത്തിലാണ് മോഹൻലാൽ ഇപ്പോഴുള്ളത്. സെപ്തംബര് 2-ാം തീയതിയാണ് ഭാര്യ സുചിത്രയ്‌ക്കൊപ്പം ആയുർവേദ ചികിത്സയ്ക്കായി താരം ഇവിടെ എത്തിയത്.\nആയുർവേദ ചികിത്സ പൂർത്തിയായി കഴിഞ്ഞാൽ മോഹൻലാൽ നേരെ പോവുക ദൃശ്യം 2വിന്റെ ലൊക്കേഷനിലേക്കാണ്. സെപ്തംബര് 14-ാം തീയതി ഷൂട്ടിംഗ് തുടങ്ങുമെന്നായിരുന്നു ആദ്യം തീരുമാനിച്ചിരുന്നതെങ്കിലും സെറ്റ് വർക്കുകൾ പൂർത്തിയാക്കാൻ ബാക്കിയുള്ളതിനാൽ ഷൂട്ടിംഗ് വൈകുകയായിരുന്നു. സെപ്റ്റംബർ ഇരുപതോടെ ചികിത്സ പൂർത്തിയാക്കി സെപ്റ്റംബർ 21ന് ‘ദൃശ്യം’ സെറ്റിൽ താരം ജോയിൻ ചെയ്യും എന്നാണ് ഇപ്പോൾ പുറത്തുവരുന്ന റിപ്പോർട്ട്.


Emalayalee.com - ക്‌നാനായ സമ്മേളനത്തിന് ആവേശകരമായ പ്രതികരണം\nക്‌നാനായ സമ്മേളനത്തിന് ആവേശകരമായ പ്രതികരണം\nകോട്ടയം: ഓഗസ്റ്റ് ആറിന് ശനിയാഴ്‌ച കോട്ടയത്ത് വെച്ച് നടത്തപ്പെടുന്ന ക്‌നാനായ സമ്മേളനത്തിന് സ്വദേശത്തും, വിദേശത്തുനിന്നുമുള്ള സമുദായാംഗങ്ങളില് നിന്നും ആവേശകരമായ പ്രതികരണം. ഇന്ത്യയുടെ വിവിധ നഗരങ്ങളില്‍നിന്നെത്തുന്നതുപോലെ ഗള്‍ഫ്, യൂറോപ്പ്, അമേരിക്ക എന്നിവിടങ്ങളില് നിന്നും നിരവധി പ്രതിനിധികള് സമ്മേളനത്തില് പങ്കെടുക്കും. ക്‌നാനായ കാത്തലിക് നവീകരണ സമിതിയും, വടക്കേ അമേരിക്കയില് പ്രവര്‍ത്തിക്കുന്ന കാനാ എന്ന സംഘടനയും ചേര്‍ന്നാണ് ഈ സമ്മേളനം സംഘടിപ്പിച്ചിരിക്കുന്നത്. കേരളത്തിലെ സഭാ,സാമൂഹ്യ,സാഹിത്യ,മാധ്യമ രംഗങ്ങളിലെ നിരവധി പ്രതിഭകള് സമ്മേളനത്തില് പങ്കെടുക്കും.\nരാവിലെ പത്തുമണിക്ക് കോട്ടയം കെ.പി.എസ് മേനോന് ഹാളില് ആരംഭിക്കുന്ന പ്രതിനിധി സമ്മേളനവും, സെമിനാറും പത്മശ്രീ ജസ്റ്റീസ് കെ.ടി. തോമസ് ഉദ്‌ഘാടനം ചെയ്യും. പ്രമുഖ സഭാ പണ്‌ഡിതനും ഓശാന പബ്ലിക്കേഷന്‍സ് ഡയറക്‌ടറുമായ ജോസഫ് പുലിക്കുന്നേല് സമ്മേളനത്തില് മുഖ്യ പ്രഭാഷണം നടത്തും. മലയാള മാധ്യമ രംഗത്തെ തിളക്കമേറിയ പ്രതിഭയായ കെ.എം. റോയി സമ്മേളനത്തില് പ്രസംഗിക്കും.\n`സഭയും സമുദായവും' എന്ന വിഷയത്തെ ആസ്‌പദമാക്കി തുടര്‍ന്ന് നടത്തപ്പെടുന്ന സെമിനാറില് കാരുണികന് മാസിക ചീഫ് എഡിറ്റര് ഫാ. ജേക്കബ് നാലുപറമ്പില്, സഭാ പണ്‌ഡിതന് റവ.ഡോ. പോള് തേനാലി എന്നിവര് പ്രബന്ധങ്ങള് അവതരിപ്പിക്കും. തുടര്‍ന്ന് നടക്കുന്ന ചര്‍ച്ചകളില് കേരള കത്തോലിക്കാ സഭയിലേയും, ക്‌നാനായ സമുദായത്തിലേയും നിരവധി പ്രമുഖ വ്യക്തികള് പങ്കെടുക്കും.\nപ്രതിനിധി സമ്മേളനത്തിനുശേഷം നഗരത്തിന്റെ പ്രധാന വീഥികളില്‍കൂടി നടത്തപ്പെടുന്ന വര്‍ണ്ണാഭമായ റാലിയില് ആയിരങ്ങള് പങ്കെടുക്കും. കോട്ടയം രൂപതയുടെ ശതാബ്‌ദി ആഘോഷങ്ങളുടെ വികാരം ഉള്‍ക്കൊണ്ടുകൊണ്ട് ക്‌നാനായ സമുദായത്തിന്റെ സവിശേഷതകളും, സംസ്‌കാരവും റാലിയില് ഉടനീളം പ്രതിഫലിക്കും.\nറാലിയെ തുടര്‍ന്ന് തിരുനക്കര മൈതാനത്ത് നടത്തപ്പെടുന്ന പൊതുസമ്മേളനം പ്രശസ്‌ത നിരൂപക സാഹിത്യകാരനും, കേരള സമൂഹത്തിന്റെ മനസ്സാക്ഷി സൂക്ഷിപ്പുകാരനുമായ പ്രൊഫസര് സുകുമാര് അഴീക്കോട് ഉദ്‌ഘാടനം ചെയ്യും. പ്രശസ്‌ത സാഹിത്യകാരി സാറാ ജോസഫ്, കേരള കത്തോലിക്കാ സഭാ നവോത്ഥാനത്തിന്റെ വക്താക്കളായ ഫാ. ഡേവിഡ് കാച്ചപ്പള്ളില്, ഫാ. ജോണ് കവലയ്‌ക്കല്, യുവ സമൂഹ്യപ്രവര്‍ത്തക ഇന്ദുലേഖ എന്നിവര് പൊതുസമ്മേളനത്തെ അഭിസംബോധന ചെയ്യും.\nആഗോള കത്തോലിക്കാ സഭയുടെ വിശ്വാസ സത്യങ്ങള് ഉയര്‍ത്തിപ്പിടിക്കുന്നതും ആധുനിക സമൂഹത്തിനൊപ്പം ചിന്തിക്കുന്നതും, ജനാധിപത്യ രാജ്യങ്ങളിലെ നിയമവ്യവസ്ഥയ്‌ക്ക് അനുസൃതമായി പ്രവര്‍ത്തിക്കുന്നതുമായ ഒരു ക്‌നാനായ സമൂഹത്തെ വാര്‍ത്തെടുക്കുകയാണ് പുരോഗമന പ്രസ്ഥാനങ്ങളായ കാനായും നവീകരണ സമിതിയും ലക്ഷ്യമിടുന്നത്. ഏറെ നന്മകളും, ഊഷ്‌മളമായ ബന്ധങ്ങളും നിലനിര്‍ത്തുന്ന ഒരു സമൂഹത്തില് നിന്ന് തങ്ങള്‍ക്ക് ഇഷ്‌ടപ്പെട്ടൊരു വിവാഹ ബന്ധത്തിലേര്‍പ്പെടുന്നതിനാല് പറിച്ചെറിയപ്പെടുന്നവരുടെ അനുഭവം ഹൃദയഭേദകമാണ്. ഒരു ന്യൂനപക്ഷത്തിന്റെ ദുശ്ശാഠ്യത്തിനും, ഈഗോയ്‌ക്കും ഇരയാകുന്ന നമ്മുടെ യുവാക്കളുടെ നിസ്സഹായാവസ്ഥ നാം ഓരോരുത്തരുടേയും നൊമ്പരമാണ്. സമൂഹത്തിനും സഭയ്‌ക്കും ഇത് കളങ്കവുമാണ്.\nക്‌നാനായ സഹോദരങ്ങളുടെ സംരക്ഷണത്തിനായി ആഗോളതലത്തില് രൂപംകൊള്ളുന്ന പുതിയ മുന്നേറ്റത്തിലേക്ക് എല്ലാ സമുദായാംഗങ്ങളേയും മനുഷ്യസ്‌നേഹികളേയും കാനായുടെ പ്രസിഡന്റ് സാലു കാലായിലും, നവീകരണ സമിതി പ്രസിഡന്റ് ഉതുപ്പ് ഒറവണക്കുളവും ഹാര്‍ദ്ദവമായി സ്വാഗതം ചെയ്യുന്നു. ജോസഫ് മുല്ലപ്പള്ളി ഒരു പത്രപ്രസ്‌താവനയിലൂടെ അറിയിച്ചതാണിത്.


തിരുവനന്തപുരം പിടിക്കാൻ ബിജെപി, സുരേഷ്‌ഗോപിയും കൃഷ്‌ണകുമാറും സ്ഥാനാർത്ഥികളായേക്കും\nതിങ്കള്,4ജനുവരി 2021 (17:27 IST)\nവരാനിരിക്കുന്ന നിയമസഭാ തെരെഞെടുപ്പിൽ തിരുവനന്തപുരത്തെ തങ്ങളുടെ സ്വാധീനം വോട്ടുകളാക്കാനുറച്ച് ബിജെപി. ബിജെപിയുടെ പ്രധാന നേതാക്കളായ കുമ്മനം രാജശേഖരൻ നേമത്തും പികെ കൃഷ്‌ണദാസ് കാട്ടാക്കടയിലും കെ സുരേന്ദ്രൻ കഴക്കൂട്ടത്തും മത്സരിച്ചേക്കുമെന്നാണ് സൂചന. പാർട്ടിയിലെ ഒരു വിഭാഗം ഇത്തരം ഒരാവശ്യം ഉന്നയിച്ചിട്ടുണ്ട്.\nഅതേസമയം സിനിമാ താരങ്ങളായ സുരേഷ് ഗോപിയേയും കൃഷ്ണകുമാറിനെയും മത്സരിപ്പിക്കാനും ആലോചനയുണ്ട്. കൃഷ്‌ണകുമാറിനോട് പാർട്ടി പരിപാടികളിൽ സജീവമാകാനും നിർദേശമുണ്ട്. തിരുവനന്തപുരം നേമം ഉറച്ച സീറ്റാണെന്നാണ് ബിജെപി വിലയിരുത്തൽ. കുമ്മനം രാജശേഖരനെ നേമത്ത് മത്സരിപ്പിക്കണമെന്ന് ആർഎസ്എസ് നിർദേശമുണ്ട്. കാട്ടാക്കടയില് തദ്ദേശ തെരഞ്ഞെടുപ്പില് വോട്ട് കൂടിയത് നിയമസഭ തെരഞ്ഞെടുപ്പിലും പ്രതിഫലിക്കുമെന്ന് നേതൃത്വം അവകാശപ്പെടുന്നു.\nഅതേസമയം കോന്നിയില് കെ.സുരേന്ദ്രന് മത്സരിക്കണമെന്ന് പത്തനംതിട്ട ജില്ലാ കമ്മിറ്റി ആവശ്യപ്പെട്ടിട്ടുണ്ട്. കെ.സുരേന്ദ്രന് മത്സരിക്കുന്ന കാര്യത്തില് ദേശീയ നേതൃത്വമാണ് തീരുമാനമെടുക്കേണ്ടത്.വിവി രാജേഷ് വട്ടിയൂർകാവിൽ മത്സരിക്കാൻ താത്‌പര്യം അറിയിച്ചിട്ടുണ്ട്. സംഘടനാ ചുമതലയുള്ള ജനറല് സെക്രട്ടറി ബി.എല് സന്തോഷ് അടുത്ത ആഴ്ച കേരളത്തില് എത്തിയതിന് ശേഷമായിരിക്കും സ്ഥാനാർത്ഥിത്വ വിഷയത്തിൽ തുടര് ചര്‍ച്ചകളുണ്ടാകുക.\nകൊല്ലം ജില്ലയില് ബിജെപിക്ക് ആദ്യമായി പഞ്ചായത്ത് ഭരണം\nകാര്‍ഷിക നിയമം പിന്‍വലിക്കണം: ബിജെപിയെ കുരുക്കിലാക്കി ഒ രാജഗോപാല് എംഎല്‍എ\nബിജെപിയുടെ പിന്തുണയോടെ അധികാരം ലഭിച്ച റാന്നിയില് സ്ഥാനം ഒഴിയുമെന്ന് എല്‍ഡിഎഫ്\nറാന്നിയിൽ ട്വിസ്റ്റ്: ബിജെപി വോട്ട് ഇടതിന്, എൽഡിഎഫിന് ഭരണം\nയുഡിഎഫിന്റെ ആവശ്യം കേരളത്തിനില്ല, പിരിച്ചുവിട്ട് എൽഡിഎഫിൽ ലയിക്കാം: കെ സുരേന്ദ്രൻ


കനത്ത മഴ, ഉരുള്‍പൊട്ടല്; ഇന്നു മാത്രം മരണം 20\nഇടുക്കി: സംസ്ഥാനത്ത് ദുരിതം വിതച്ച് കനത്ത മഴയും ഉരുള്‍പൊട്ടലും മണ്ണിടിച്ചിലും. മഴക്കെടുതികളില്‍പ്പെട്ട് വിവിധ ജില്ലകളിലായി 20 പേര് മരിച്ചു. നിലമ്പൂര്, വൈത്തിരി, ഇടുക്കി കഞ്ഞിക്കുഴി, പാലക്കാട് കഞ്ചിക്കോട്, വയനാട് കുറിച്യര്‍മല എന്നിവടങ്ങളിലെല്ലാം ഉരുള്‍പൊട്ടി. അടിമാലിയില് മണ്ണിടിച്ചിലില് ഒരുകുടുംബത്തിലെ അഞ്ച് പേരും കഞ്ഞിക്കുഴി പെരിയാര്‍വാലിയില് ഉരുള്‍പൊട്ടലില് രണ്ട് പേരും മരിച്ചു. കോഴിക്കോട് മട്ടിക്കുന്ന് കണ്ണപ്പന്‍ക്കുണ്ടില് ഉരുള്‍പൊട്ടലിനെ തുടര്‍ന്ന് പുഴ വഴിമാറി ഒഴുകി വ്യാപക നാശം.\nഇടുക്കി അണക്കെട്ടിന്റെ ഷട്ടര് ട്രയല് റണ്ണിനായി തുറന്നു. കനത്ത മഴയിലും മണ്ണിടിച്ചിലിലും ഉരുള്‍പ്പൊട്ടലിലും വന് നാശനഷ്ടമാണ് ജില്ലയില് റിപ്പോര്‍ട്ട് ചെയ്തിരിക്കുന്നത്. ഇടുക്കിയില് ഉരുള്‍പൊട്ടലിനെ തുടര്‍ന്ന് 11 പേര് മരിച്ചു. ഏഴ് പേരെ കാണാതായി. ദേവികുളം താലൂക്കിലെ മന്നംകണ്ടത്ത് മഴയിലും മണ്ണിടിച്ചിലിലും പെട്ട് ഏഴ് പേര് മരിച്ചു. ഇതില് പാത്തുമ്മ (65), മുജീബ് (38), ഷമീന (35) നിയ (7) മിയ (5) എന്നീ അഞ്ച് പേര് ഒരു കുടുംബത്തില് നിന്നുള്ളവരാണ്. കൊരങ്ങട്ടില് മോഹനന് കുറുമ്പനക്കല് (52), ഭാര്യ ശോഭന (41) എന്നിവരാണ് മരിച്ച ബാക്കി രണ്ടുപേര്. മണ്ണിടിച്ചിലിനെ തുടര്‍ന്ന് ജില്ലയുടെ പല മേഖലകളിലും റോഡ് ഗതാഗതം പൂര്‍ണമായും തടസപ്പെട്ട നിലയിലാണ്.\nഇടുക്കി താലൂക്കിലെ രാജപുരം ക്രിസ്തുരാജ് എല്.പി സ്കൂളിനു സമീപം ഉരുള്‍പൊട്ടലില് ഒരു കുടുംബത്തിലെ മൂന്ന് പേരെ കാണാതായി. കരികുളത്തില് വീട്ടില് മീനാക്ഷി അവരുടെ മകന് രാജന്, മകള് ഉഷ എന്നിവരെയാണ് കാണാതായത്. ഒരാളുടെ മൃതദേഹം കണ്ടെത്തിയതായി അനൗദ്യോഗിക വിവരമുണ്ട്. കഞ്ഞിക്കുഴി വിലേജ് ചുരുളില് ഉരുള് പൊട്ടലില് രണ്ട് പേര് മരിച്ചു. കൊന്നത്തടി വില്ലേജില് അഞ്ച് വീടുകള് പൂര്‍ണമായും തകര്‍ന്നതിനെ തുടര്‍ന്ന് 12 പേരെ പന്നിയാര്‍കുട്ടി സ്കൂളിലേക്ക് മാറ്റി താമസിപ്പിച്ചു.\nവയനാട് ജില്ല ഒറ്റപ്പെട്ട നിലയിലാണ്. താമരശ്ശേരി, പാല്‍ച്ചുരം, കുറ്റിയാടി ചുരങ്ങളിലും മണ്ണിടിഞ്ഞ് ഗതാഗതം പൂര്‍ണമായും തടസ്സപ്പെട്ടു. വയനാട് കുറിച്യര്‍മലയില് ഉരുള്‍പൊട്ടി. കനത്ത മഴ തുടരുന്ന വയനാട് വൈത്തിരിയിലും ഉരുള്‍പൊട്ടി. വൈത്തിരി പോലീസ് സ്റ്റേഷന് സമീപമാണ് ഉരുള്‍പൊട്ടിയത്. ഇതിനെ തുടര്‍ന്ന് പോലീസ് സ്റ്റേഷന് ഭാഗികമായി തകര്‍ന്നു. സ്റ്റേഷനുള്ളില് മണ്ണ് നിറഞ്ഞ് കിടക്കുകയാണ്. വൈത്തരിയില് തന്നെ ലക്ഷം വീട് കോളനിയിലെ മൂന്ന് വീടുകള് പൂര്‍ണമായും തകര്‍ന്നു. ഏഴ് വീടുകള് ഭാഗികമായും തകര്‍ന്നിട്ടുണ്ട്. മണ്ണ് ഇപ്പോഴും ഇടിഞ്ഞുകൊണ്ടിരിക്കുകയാണ്. വീട്ടിലേക്ക് മണ്ണിടിഞ്ഞ് വീണ് ഒരാള് മരിച്ചു. ലില്ലി എന്ന സ്ത്രീയാണ് മരിച്ചത്.\nജില്ലയിലെ മറ്റ് ഭാഗങ്ങളിലും വെള്ളം ഉയര്‍ന്നുകൊണ്ടിരിക്കുകയാണ്. ബാണാസുര സാഗര് ഡാമിന്റെ രണ്ട് ഷട്ടറുകളും തുറന്നിട്ടിരിക്കുകയാണ്. ഡാമിന് താഴെയുള്ള പ്രദേശങ്ങളിലെല്ലാം വെള്ളപ്പൊക്ക ഭീഷണിയാണ്. ജില്ലയിലാകമാനം 21 ദുരിതാശ്വാസ ക്യാമ്പുകള് തുറന്നിട്ടുണ്ട്. അതേസമയം താമരശേരി ഒമ്പതാം വളവില് മണ്ണിടിഞ്ഞതിനെ തുടര്‍ന്ന് ഗതാഗതം പൂര്‍ണമായും തടസ്സപ്പെട്ടു. രണ്ട് ദിവസമെങ്കിലും കഴിയാതെ തടസ്സം നീക്കാന് കഴിയില്ലെന്നാണ് റിപ്പോര്‍ട്ടുകള്. യാത്രക്കാര് താമരശ്ശേരി ചുരത്തില് കുടുങ്ങി കിടക്കുകയാണ്. നേരത്തെ വയനാട്ടിലേക്കുള്ള കുറ്റിയാടി ചുരവും പാല് ചുരവും ഗതാഗതം തടസ്സപ്പെട്ടിരുന്നു.


ബാപ്പയുടെ ഓര്‍മ്മയില് സി ജാബിറിന്റെ മക്കള് പോലീസ് മെഡല് ഏറ്റുവാങ്ങി | Malappuram Life\nമലപ്പുറം: അകാലത്തില് പൊലിഞ്ഞ ഫുട്‌ബോള് താരവും എം എസ് പിയിലെ പോലീസ് ഉദ്യോഗസ്ഥനുമായ സി ജാബിറിന് മുഖ്യമന്ത്രിയുടെ പോലീസ് മെഡല്. മരണാനന്തര ബഹുമതിയായി നല്‍കിയ മെഡല് അദ്ദേഹത്തിന്റെ മക്കള് ഇന്ന് നടന്ന സ്വാതന്ത്ര്യദിനാഘോഷ ചടങ്ങിനിടെ ഏറ്റുവാങ്ങി. മലപ്പുറത്ത് സ്വാതന്ത്ര്യ ദിനാഘോഷത്തിന്റെ മുഖ്യാതിഥിയായിരുന്ന മന്ത്രി എ കെ ബാലനാണ് അവാര്‍ഡുകള് നല്‍കിയത്.\nമലബാര് സ്‌പെഷല് പോലീസില് സര്‍ക്കിള് ഇന്‍സ്‌പെക്ടര് ആയിരുന്ന സി ജാബിര് കഴിഞ്ഞ വര്‍ഷം ഡിസംബറിലാണ് കൊണ്ടോട്ടിക്ക് സമീപമുണ്ടായ വാഹനാപകടത്തില് കൊല്ലപ്പെട്ടത്. മലപ്പുറം കണ്ട മികച്ച ഫുട്‌ബോളര്‍മാരില് ഒരാളായിരുന്നു ജാബിര്. ദേശീയ ടീമിനടക്കം കളിച്ച ജാബിര് കേരള ഫുട്‌ബോളിന്റെ പ്രതാപകാലത്തെ പ്രധാന കളിക്കാരിലൊരാളായിരുന്നു.\n1990ല് ഫെഡറേഷന് കപ്പ് ഫുട്‌ബോള് ടൂര്‍ണമെന്റ് വിജയിച്ച കേരള പോലീസ് ടീമില് അംഗമായിരുന്നു ഇദ്ദേഹം. ആറു സന്തോഷ് ട്രോഫി ടൂര്‍ണമെന്റുകളില് കേരളത്തിനായി ബൂട്ടണിഞ്ഞു ഈ മിഡ്ഫീല്‍ഡര്. 1996ലെ നെഹ്‌റു ട്രോഫി അടക്കമുള്ള രാജ്യാന്തര ടൂര്‍ണമെന്റിലും പങ്കെടുത്തിട്ടുണ്ട്. തെരട്ടമ്മല് കേന്ദ്രീകരിച്ച് പുതിയ താരങ്ങളെ കണ്ടെത്താനും സി ജാബിര് മുന്‍പന്തിയിലുണ്ടായിരുന്നു.


Donald Trump Posts Fake Video of Joe Biden; Twitter Marks it as Manipulated Media | മാന്യതയില്ലാത്ത തിരഞ്ഞെടുപ്പ് പ്രചാരണവുമായി ട്രംപ്; ബൈഡന്റെ വ്യാജ വീഡിയോ ട്വീറ്റ് ചെയ്തു - Malayalam Oneindia\n1 min ago ട്രംപ് സംസാരിക്കുമ്പോള് ആകാശ പരിധിയിലേക്ക് കടന്നു വന്ന് വിമാനം; തടഞ്ഞ് നിര്‍ത്തി യുദ്ധ വമാനം\n12 min ago ശോഭ പുറത്തേക്കോ? നേതൃത്വത്തെ ഞെട്ടിച്ച് പരസ്യപ്രതികരണം, വിമർശനം; ഇപ്പോൾ മറുപടിയില്ലെന്ന് സുരേന്ദ്രൻ\n20 min ago കൊള്ളസംഘമാണ് കേരളം ഭരിക്കുന്നതെന്ന് ചെന്നിത്തല, സർക്കാരിനെതിരെ ആക്രമണം കടുപ്പിച്ച് പ്രതിപക്ഷം\nവാഷിങ്ടണ്: അമേരിക്കന് പ്രസിഡന്റ് ഡൊണാള്‍ഡ് ട്രംപ് മാന്യതയില്ലാത്ത തിരഞ്ഞെടുപ്പ് പ്രചാരണം നടത്തുന്നത് ചര്‍ച്ചയാകുന്നു. എതിര്‍സ്ഥാനാര്‍ഥിയും ഡെമോക്രാറ്റിക് നേതാവുമായ ജോ ബൈഡനെ കുറിച്ച് തെറ്റായ വിവരങ്ങളാണ് അദ്ദേഹം പുറത്തുവിടുന്നത്. അണികള് പ്രചരിപ്പിക്കുന്ന വ്യാജ വിവരങ്ങള് ട്രംപ് സോഷ്യല് മീഡിയയില് പങ്കുവയ്ക്കുകയാണ് ചെയ്തത്.\nജോ ബൈഡന് അധികാരത്തിലെത്തിയാല് അമേരിക്ക പിന്നാക്കം പോകുമെന്നും അക്രമ പ്രവര്‍ത്തനങ്ങള് വര്‍ധിക്കുമെന്നുമാണ് ട്രംപിന്റെ പ്രചാരണം. ഇതിന് ബലമേകാന് അദ്ദേഹം ട്വീറ്റ് ചെയ്ത ബൈഡന്റെ വീഡിയോ വ്യാജമാണെന്ന് കണ്ടെത്തി. വിശദാംശങ്ങള് ഇങ്ങനെ....\nജോ ബൈഡന് പോലീസിനെ പരിഹസിക്കുന്ന പാട്ട് ഫോണില് പരസ്യമായി പ്ലേ ചെയ്യുന്ന വീഡിയോ ആണ് ട്രംപ് ട്വിറ്ററില് പങ്കുവച്ചത്. എന്നാല് ഇതിനെതിരെ വ്യാപകമായ പരാതി ഉയര്‍ന്നു. തുടര്‍ന്ന് ട്വിറ്റര് ഈ വീഡിയോ കെട്ടിച്ചമച്ചതാണെന്ന് വിധിയെഴുതി.\nബൈഡന് ഒരു വേദിയില് നില്‍ക്കുന്നതും കീശയില് നിന്ന് ഫോണെടുക്കുന്നതും പോലീസിനെ പരിഹസിച്ചുള്ള പാട്ട് പ്ലേ ചെയ്യുന്നതുമാണ് വീഡിയോയിലുള്ളത്. പാട്ടിനൊപ്പം അദ്ദേഹം ചുവടുകള് വയ്ക്കുന്നതും പുഞ്ചിരിക്കുന്നതും വീഡിയോയിലുണ്ട്.\nഎന്നാല് ജോ ബൈഡന് വിവാദമായ ഈ ഗാനം പ്ലേ ചെയ്തിട്ടില്ല എന്നതാണ് വസ്തുത. ചൊവ്വാഴ്ച ഫ്‌ളോറിഡയിലെ പ്രചാരണ റാലിയില് ജോ ബൈഡന് എത്തിയപ്പോഴുള്ള ദൃശ്യങ്ങളാണ് വീഡിയോയില് ഉള്‍പ്പെടുത്തിയിട്ടുള്ളത്. ബൈഡന് കീശയില് നിന്ന് ഫോണ് എടുക്കുന്നതും ലാറ്റിന് ഗായകന് ലൂയിസ് ഫോന്‍സിയുടെ പാട്ട് പ്ലേ ചെയ്യുകയുമുണ്ടായി. തുടര്‍ന്നാണ് അദ്ദേഹം തന്റെ പ്രസംഗത്തിലേക്ക് കടന്നത്.\nകുട്ടികളോട് ലൈംഗിക ആസക്തി\nഈ വീഡിയോ എഡിറ്റ് ചെയ്ത് ട്രംപിന്റെ അനുയായികള് പ്രചരിപ്പിക്കുകയായിരുന്നു. ഇത് ട്രംപ് പങ്കുവയ്ക്കുകയും ചെയ്തു. കഴിഞ്ഞ ദിവസം ട്രംപിന്റെ അനുയായി ജോ ബൈഡനെ വളരെ മോശമായി ചിത്രീകരിച്ചുള്ള ഒരു ട്വീറ്റ് ചെയ്തിരുന്നു. ബൈഡന് കുട്ടികളോട് ലൈംഗിക ആസക്തിയുള്ള വ്യക്തിയാണ് എന്നായിരുന്നു ട്വീറ്റ്. ഇത് പങ്കുവച്ചതും വിവാദമായിരുന്നു.\nജോ ബൈഡന് ചര്‍ച്ചകളില് മികച്ച പ്രകടനം കാഴ്ചവയ്ക്കുന്നതിന് മയക്കുമരുന്ന് ഉപയോഗിക്കുന്നു എന്നാണ് കഴിഞ്ഞ ദിവസം ട്രംപ് ആരോപിച്ചത്. മാത്രമല്ല, കാട്ടുതീക്ക് കാരണം മരങ്ങളാണ് എന്ന വിചിത്ര വാദവും അദ്ദേഹം നിരത്തി. പതിവായി ഇത്തരം പ്രചാരണം നടത്തുന്ന ട്രംപിനെതിരെ വിമര്‍ശനം ശക്തമാണ്.\nജോ ബൈഡന് ജയിച്ചാല് അമേരിക്ക ഇടതുപക്ഷത്തിന്റെ കൈകളിലെത്തും. ഇടതുപക്ഷത്തിന്റെ കൈകളില് നിന്ന് അമേരിക്കയെ രക്ഷിക്കണം. അതിന് എല്ലാ വോട്ടര്‍മാരും എന്നെ പിന്തുണയ്ക്കണം എന്നാണ് ട്രംപിന്റെ പ്രധാന പ്രചാരണം. പ്രചാരണത്തില് ഇപ്പോള് മുന്നിട്ട് നില്‍ക്കുന്നത് ജോ ബൈഡനാണ്. 2016 ലെ തിരഞ്ഞെടുപ്പിലും ട്രംപ് ആദ്യ ഘട്ടത്തില് പിന്നിലായിരുന്നു. എന്നാല് തിരഞ്ഞെടുപ്പിനോട് അടുക്കുമ്പോള് മുന്നേറുന്നതായിരുന്നു കാഴ്ച.\ndonald trump us election ഡൊണാള്‍ഡ് ട്രംപ് യുഎസ് പ്രസിഡന്റ് തിരഞ്ഞെടുപ്പ് ഡെമോക്രാറ്റിക് പാര്‍ട്ടി us presidential election 2020\nDonald Trump Posts Fake Video of Joe Biden; Twitter Marks it as Manipulated Media


Janmabhumi| ഹലാല്; അറബി രുചിക്കൊപ്പം അറബി ചിന്തകളും\nഹലാല്; അറബി രുചിക്കൊപ്പം അറബി ചിന്തകളും\nJanuary 05, 2021, 01:44 p.m.\nഹലാൽ എന്നാൽ അനുവദനീയമായത് എന്നാണ് അർത്ഥം. മാംസഭക്ഷണത്തിൽ ഇസ്‌ലാം അനുശാസിക്കുന്ന രീതിയിൽ കശാപ്പുചെയ്താൽ മാത്രമേ അത് ഹലാലാവുകയുള്ളൂ. അതായത് മുസ്ലീം ആയ കശാപ്പുകാരൻ പ്രത്യേക രീതിയിൽ കൊല്ലുന്ന മാംസം മുസ്ലീമായ പാചകക്കാരൻ തയ്യാറാക്കുമ്പോഴാണ് അത് ഹലാൽ ആകുന്നത്.\nതീവ്രവാദം ഇന്ന് പല കോണുകളിൽ കൂടിയാണ് കടന്നു വരുന്നത്. ആയുധം എടുത്തുള്ള പോരാട്ടത്തെ മാത്രമല്ല തീവ്രവാദമായി പരിഗണിക്കേണ്ടത്. അത് ബഹുമുഖമാണ്. അതിൽ ഏറ്റവും പ്രധാനമാണ് സാമ്പത്തിക, സാംസ്കാരിക അധിനിവേശങ്ങൾ. ഈ രണ്ട് അധിനിവേശവും ഒരുമിച്ച് നടത്താൻ പറ്റുന്ന ഒരു മേഖലയാണ് ആഹാരം. ഭക്ഷണശീലം കീഴ്മേൽ മറിഞ്ഞാൽ താളം തെറ്റുന്നത് സാമ്പത്തിക അച്ചടക്കം മാത്രമല്ല ശാരീരിക-മാനസിക-ബൗദ്ധിക വ്യാപാരങ്ങളും തകരാറിലാകും. കേരളത്തിൽ ഇത് ഏറെക്കുറെ സാധ്യമായിട്ടുണ്ടെന്ന് പറയേണ്ടി വരും. ഇന്ന് പാറശാല മുതൽ മഞ്ചേശ്വരം വരെയുള്ള കേരളത്തിന് വൈകുന്നേരമായാൽ ഒറ്റ മണമാണ് ഉള്ളത്. പച്ച മാംസം കരിയുന്നതിന്‍റെ മണം. മലയാളിയുടെ തനത് ഭക്ഷണം കേരളത്തിൽ കിട്ടാതായിട്ട് കാലം കുറേയായി. വൈകുന്നേരങ്ങൾ പൊറാട്ടയും ചുട്ട മാംസവും കൈയ്യടക്കി. മലയാളി ഇന്ന് അറബിക് ഭക്ഷണം കഴിച്ചാണ് ഉറങ്ങാൻ പോകുന്നത്. തീൻമേശകളെ അറബിവത്കരിച്ചതോടെ ചിന്തകളേയും പ്രവർത്തികളേയും അറബിവത്കരിക്കുക എന്നത് താരതമ്യേന എളുപ്പമായി മാറി. പ്രത്യേകിച്ച് സ്വധർമ്മത്തേപ്പറ്റി വലിയ പരിശീലനം കിട്ടാത്ത വിഭാഗത്തിനെ.\nഅറബി രുചിക്കൊപ്പം അറബി ചിന്തകളും ഒളിച്ചു കടത്തുന്നതിന്‍റെ അടുത്ത പടിയാണ് ഹലാൽ ഭക്ഷണം എന്നത്. ഹലാൽ എന്നാൽ അനുവദനീയമായത് എന്നാണ് അർത്ഥം. മാംസഭക്ഷണത്തിൽ ഇസ്‌ലാം അനുശാസിക്കുന്ന രീതിയിൽ കശാപ്പുചെയ്താൽ മാത്രമേ അത് ഹലാലാവുകയുള്ളൂ. അതായത് മുസ്ലീം ആയ കശാപ്പുകാരൻ പ്രത്യേക രീതിയിൽ കൊല്ലുന്ന മാംസം മുസ്ലീമായ പാചകക്കാരൻ തയ്യാറാക്കുമ്പോഴാണ് അത് ഹലാൽ ആകുന്നത്. നമ്മുടെ നാട്ടിൽ എന്നു മുതലാണ് ഹലാൽ ഭക്ഷണം വേണമെന്ന് മുസ്ലീങ്ങൾ പോലും ആഗ്രഹിച്ച് തുടങ്ങിയത്. അതിന് മുൻപ് ഹലാൽ അല്ലാതിരുന്ന ഭക്ഷണം കഴിച്ചിരുന്ന വിശ്വാസിക്ക് എന്തെങ്കിലും കുഴപ്പങ്ങൾ ഉണ്ടായിട്ടുണ്ടോ? അന്താരാഷ്ട്ര തലത്തില് പ്രവര്‍ത്തിക്കുന്ന വലിയ ബിസിനസ് ഗ്രൂപ്പുകളാണ് ഹലാൽ സർട്ടിഫിക്കേറ്റുകൾ ഉപയോഗിക്കാൻ കച്ചവടക്കാരെ നിർബന്ധിതരാക്കുന്നത്. ആഗോള ഭക്ഷണ ശൃംഖലയുടെ 20 ശതമാനം ഹലാൽ ഭക്ഷണം കയ്യടക്കിയെന്നാണ് റിപ്പോർട്ട്. ആഗോള ഹലാൽ ഭക്ഷ്യ വിപണിയുടെ മൂലം ഏകദേശം3ട്രില്യൺ അമേരിക്കൻ ഡോളർ വരുമത്രേ.\nControl Office of Halal Slaughtering\nHalal Quality Control (H.Q.C.)\nHalal International Consultancy\nWorld Halal Union (WHU)\nഇവരൊക്കെയാണ് ഹലാൽ സർട്ടിഫിക്കേറ്റ് നൽകുന്ന അന്താരാഷ്ട്ര ഏജൻസികൾ.\nഎന്നിവരാണ് ഹലാൽ സർട്ടിഫിക്കേറ്റ് നൽകുന്ന ഇന്ത്യൻ ഏജൻസികൾ. ഇന്ത്യയിൽ ഒരു ഹലാൽ സർട്ടിഫിക്കേറ്റ് കിട്ടണമെങ്കിൽ 50,000 രൂപയാണ് ചെലവ്. സർട്ടിഫിക്കേറ്റ് കിട്ടാനായി നടത്തേണ്ട സാങ്കേതിക മാറ്റങ്ങൾക്കുള്ള ചെലവ് വേറെ.\nഇതിനെല്ലാം പുറമേയാണ് ഇതുണ്ടാക്കുന്ന സാമൂഹ്യ പ്രത്യാഘാതം. ഇത് ഒരു തരത്തിലുള്ള അയിത്താചരണം തന്നെയാണ്. മുസ്ലീം തയ്യാറാക്കുന്ന ഭക്ഷണം മാത്രമേ ലോകമെമ്പാടുമുള്ള മുസ്ലീങ്ങൾ കഴിക്കാവൂ, മറ്റുള്ളവർ ഉണ്ടാക്കുന്ന ഭക്ഷണം ഹറാമാണ് എന്ന ആഹ്വാനമാണ് ഹലാല് സർട്ടിഫിക്കേഷനിലൂടെ നടത്തുന്നത്. ഹലാൽ ഭക്ഷണം വിൽക്കാത്ത മറ്റ് മതസ്ഥരുടെ വ്യാപാര സ്ഥാപനങ്ങൾ തൊട്ടു കൂടാത്തതാണെന്നാണ് ഇതിനർത്ഥം. കച്ചവടം നടക്കണമെങ്കിൽ മറ്റുള്ളവരും ഹലാൽ സർട്ടിഫിക്കേറ്റ് ഉണ്ടാക്കണം. ഇതിന് മുസ്ലീം അല്ലാത്ത ജീവനക്കാരെ അകറ്റി നിർത്തണം അല്ലെങ്കിൽ പിരിച്ചു വിടണം. അങ്ങനെ ക്രമേണ മുസ്ലീം ജീവിത രീതിയിലേക്ക് നാട് നീങ്ങും. മതേതരവാദികൾ എന്ന് അവകാശപ്പെടുന്നവർ പോലും ഇതിനെതിരെ ഒരു ചെറുവിരൽ അനക്കാൻ ധൈര്യമില്ലാത്തവരായി മാറി എന്നത് ഭീതിപ്പെടുത്തുന്ന വസ്തുതയാണ്. ഇവരാണ് നരേന്ദ്രമോദി ബിഫ് നിരോധിക്കാൻ പോകുന്നു എന്ന വ്യാജ വാർത്തയുടെ പേരിൽ നാട്ടിൽ കലാപത്തിന് ഇറങ്ങിത്തിരിച്ചവർ.\nഇതിലെ മറ്റൊരു അപകടം വിശ്വാസവുമായി ബന്ധപ്പെട്ടതാണ്. മന്ത്രം, പ്രാര്‍ത്ഥന ഇവയ്ക്കൊക്കെ ശക്തിയുണ്ടെന്ന് വിശ്വസിക്കുന്നവരാണ് ബഹുഭൂരിപക്ഷം വരുന്ന വിശ്വാസികളും. സ്ഥിരമായി മന്ത്രം കേൾക്കുന്നത് ബുദ്ധിയെ സ്വാധീനിക്കുമെന്ന് ആധുനിക ശാസ്ത്രവും തെളിയിച്ചിട്ടുണ്ട്. ഗർഭിണിയുടെ മനോവിചാരം ഗർഭസ്ഥ ശിശുവിനെ ബാധിക്കുന്നതും സംഗീതം മനസിനേയും ബുദ്ധിയേയും സ്വാധിനിക്കുന്നതും കൗൺസിലിംഗ് ഫലം ചെയ്യുന്നതുമൊക്കെ വാക്കിന്‍റെ അല്ലെങ്കിൽ മന്ത്രത്തിന്‍റെ ശക്തി കൊണ്ടാണ്. ഇതേ തിയറി ഇവിടെയും പ്രാവർത്തികമാണ്. "യഥാ അൻ തഥാ മൻ, യഥാ പാനി തഥാ വാണി" അതായത് ഭക്ഷണത്തിനനുസരിച്ച് മനസും പാനീയത്തിനനുസരിച്ച് വാക്കും ഉണ്ടാകുമെന്നാണ് ശാസ്ത്രം. അങ്ങനെയെങ്കിൽ ബിസ്മി ചൊല്ലി അറുക്കുന്ന ബിസ്മി ചൊല്ലി പാചകം ചെയ്യുന്ന ഭക്ഷണം നിങ്ങളുടെ പ്രജ്ഞയെ, ബുദ്ധിയെ എങ്ങനെയൊക്കെ സ്വാധീനിക്കും എന്ന് ചിന്തിക്കാനാകുമോ? വർഷം മുഴുവൻ ബിസ്മി ജപിച്ചറുത്തെടുത്ത മാംസം കിലോ കണക്കിന് അടിച്ചു കേറ്റിയാലും ബുദ്ധി മറയില്ലെന്ന് ഉറപ്പു പറയാനാകുമോ?\nമതഭ്രാന്തില്ലാത്ത മുസ്ലീം സഹോദരങ്ങളും ഹിന്ദുക്കളും കൃസ്ത്യാനികളും ഈ ആഭാസത്തിന് കൂട്ടു നിൽക്കേണ്ടതുണ്ടോ എന്ന് ചിന്തിക്കണം. മതേതര വാദികളായവർക്ക് എങ്ങനെയാണ് ബിസ്മി ചൊല്ലി പാചകം ചെയ്ത ഭക്ഷണം കഴിക്കാൻ സാധിക്കുക? മത ഭക്ഷണം മതേതര രാഷ്ട്രത്തിൽ വ്യാപകമാകുന്നതിൽ നിങ്ങൾക്ക് ആശങ്കയില്ലേ? ഇല്ലായെങ്കിൽ ഹലാൽ ഭക്ഷണം നിങ്ങളുടെ സ്വതന്ത്ര ബുദ്ധിയെ തകർത്തെറിഞ്ഞിരിക്കുന്നു. നിങ്ങൾ പോലുമറിയാതെ നിങ്ങൾ ഒരു മുസ്ലീം മതഭ്രാന്തനായി മാറിയിരിക്കുന്നു. അല്ലാത്തവർ ഇനി ഹോട്ടലുകളിൽ കയറും മുൻപ് കടയുടെ ബോർഡ്, ഭക്ഷണ പാക്കറ്റ് എന്നിവ ഒരാവർത്തി കൂടി വായിക്കുക. തീരുമാനിക്കുക.\nജനവിശ്വാസം നഷ്ടപ്പെട്ട കര്‍ഷകരേ, വെറും ഇടനിലക്കാരാണെന്ന പഴി കേള്‍ക്കും മുന്‍പേ മാപ്പ് പറഞ്ഞ് സ്ഥലം വിടൂ...\nരാഹുല്, വെറുമൊരു പാവം\nആത്മ നിര്‍ഭര് ഭാരതും കേന്ദ്ര ബജറ്റും; നിക്ഷേപകര്‍ക്കിടയില് വീറുറ്റ ചൈതന്യം പുനരുജ്ജീവിപ്പിക്കാന് ബജറ്റില് വളരെയധികം കാര്യങ്ങള് ഉള്‍പ്പെടുത്തും


ഇന്റര്‍നെറ്റിലുമുണ്ട് കായംകുളം കൊച്ചുണ്ണിമാര്; കള്ളത്തരങ്ങളിലൂടെ നെറ്റ് ഉപയോക്താക്കള്‍ക്ക് ഗുണം ചെയ്യുന്ന പൈറസിയെക്കുറിച്ച്-\nFebruary 08, 2017, 08:39:00 am\nകമ്പ്യൂട്ടറിനത്തും പുറത്തും സജീവമായി ഉപയോഗിക്കപ്പെടുന്ന വാക്കുകളിലൊന്നാണ് പൈറസി അഥവാ കടല്‍ക്കൊള്ള. ചെറുവഞ്ചികളാല് മിന്നലാക്രമണം നടത്തി ചരക്കുകപ്പലുകള് കൊള്ളയടിക്കുകയും പിടിച്ചടക്കുകയും ചെയ്യുന്ന പൈറേറ്റുകളുടെ ചരിത്രത്തിന് സഹസ്രാബ്ദങ്ങളുടെ തന്നെ പഴക്കമുണ്ട്. സുരക്ഷാ സംവിധാനങ്ങളും മുന്നറിയിപ്പ് ഉപകരണങ്ങളും സജീവമായ ഇരുപത്തിഒന്നാം നൂറ്റാണ്ടിലും കടല്‍ക്കൊള്ള ഒരു വലിയ വെല്ലുവിളിയായി തുടരുന്നു. ശക്തമായ സന്നാഹങ്ങളോടെയാണെങ്കിലും സോമാലിയന് പുറങ്കടലിലൂടെ കടന്നുപോകാന് ഇന്നും ചരക്കുകപ്പലുകള് മടിക്കുന്നു.\nഇ-ലോകത്തെയും പ്രധാന കുഴപ്പക്കാരിലൊന്നാണ് പൈറസി. പകര്‍പ്പവകാശമുള്ള സോഫ്റ്റ്‌വെയര്, സംഗീതം, സിനിമ, രേഖകള് തുടങ്ങിയ സംഗതികള് 'അടിച്ചുമാറ്റി' സൗജന്യമായി ലഭ്യമാക്കുന്ന പ്രവണതയെയാണ് ഓണ്‍ലൈന് പൈറസി എന്നു വിളിക്കുന്നത്. നമ്മളില് മിക്കവരുടെയും കമ്പ്യൂട്ടറിലെ വിന്‍ഡോസ് ഓപറേറ്റിംഗ് സിസ്റ്റം പോലും പൈറേറ്റഡ് ആണ് എന്ന് മനസ്സിലാക്കുമ്പോള് പൈറസിയുടെ ആഗോള സ്വാധീനം നാം തിരിച്ചറിയുന്നു. പകര്‍പ്പവകാശ ലംഘനത്തിനെതിരെ എല്ലാ രാജ്യങ്ങളിലും നിയമമുണ്ടെങ്കിലും അവയെയെല്ലാം സമര്‍ത്ഥമായി വെട്ടിച്ചു മുന്നേറുന്ന ഒരു മഹാ 'പ്രസ്ഥാന'മാണിന്ന് പൈറസി.\nകടല്‍ക്കൊള്ളയെ എല്ലാവരും കുറ്റകൃത്യമായിട്ടാണ് കാണുക; എന്നാല്, ഓണ്‍ലൈന് പൈറസിക്കാകട്ടെ വില്ലന് എന്നതിനേക്കാള് ഹീറോ പരിവേഷമാണുള്ളത്. താങ്ങാന് കഴിയാത്തത്ര വിലയുള്ള മുന്‍നിര സോഫ്റ്റ്‌വെയറുകള് മുതല് കഴിഞ്ഞ വാരം റിലീസ് ചെയ്ത ബോളിവുഡ് സിനിമ വരെ സൗജന്യമായി ലഭ്യമാകുമ്പോള് ഈ 'കായംകുളം കൊച്ചുണ്ണി'യെ ആരായാലും സ്‌നേഹിച്ചു പോവും.\n1999-നു ശേഷം ലോകമെങ്ങുമായി പൈറസി കാരണം ബിസിനസുകള്‍ക്കുണ്ടായ നഷ്ടം 16.5 ലക്ഷം കോടി രൂപയിലധികമാണെന്നാണ് കണക്കുകള്.\nവിവരത്തിന്റെ ആഗോള വ്യാപനം\n1960-ല് അമേരിക്കന് പ്രതിരോധ വകുപ്പിന് ധനസഹായത്തോടെയാണ് ഇന്റര്‍നെറ്റിന് തുടക്കമാവുന്നത്. പ്രതിരോധ വകുപ്പിന് പരസ്പരം വിവരങ്ങള് കൈമാറാന് കഴിയുന്ന പരിമിത സൗകര്യമായിരുന്നു അതിന്റെ ആദ്യരൂപം. 1980 വരെ വളര്‍ച്ച പരിമിതമായിരുന്നു. 80-കളുടെ മധ്യം മുതല്‍ക്കാണ് ഇന്റര്‍നെറ്റിന്റെ വളര്‍ച്ച ത്വരിതഗതിയിലായത്.\nപരിധികളും പരിമിതികളുമില്ലാതെ വിവരം എല്ലാവര്‍ക്കും ലഭ്യമാക്കുക എന്ന സദുദ്ദേശ്യമായിരുന്നു ഇന്റര്‍നെറ്റിന്റെ വളര്‍ച്ചക്കു വേണ്ടി കഠിനാധ്വാനം ചെയ്ത ടെക്‌നോളജിസ്റ്റുകള്‍ക്കുണ്ടായിരുന്നത്. അതുകൊണ്ടുതന്നെ 1970-കളിലെയും 80-കളിലെയും സോഫ്റ്റ്‌വെയറുകള് 'ഓപ്പണ് സോഴ്‌സ്' ആയിരുന്നു. താല്‍പര്യമുള്ള മറ്റൊരാള്‍ക്ക് സോഫ്റ്റ്‌വെയര് വിപുലപ്പെടുത്താന് സഹായകമാവുന്ന തരത്തില് സോഴ്‌സ് കോഡുകള് സൗജന്യമായി ലഭ്യമായിരുന്നു എന്നര്‍ത്ഥം. ലാഭരഹിതമായ സാമൂഹ്യ പ്രവര്‍ത്തനമായിട്ടാണ് അവര് അതിനെ കണ്ടിരുന്നത്.\nഎന്നാല് മൈക്രോസോഫ്റ്റ്, നൊവേല് തുടങ്ങിയ കമ്പനികള് സോഫ്റ്റ്‌വെയര് മേഖലയെ ഒരു വ്യവസായമാക്കി മാറ്റിയത് സൗജന്യത്തിനു വേണ്ടി വാദിക്കുകയും അധ്വാനിക്കുകയും ചെയ്തിരുന്നവരെ നിരാശരാക്കി. സ്വകാര്യ സോഫ്റ്റ്‌വെയറുകളുടെ പകര്‍പ്പെടുത്ത് സൗജന്യമാക്കി ലഭ്യമാക്കാനും അവര് തയാറായി. മോഷണം എന്ന നിലക്കല്ല, കുത്തകവല്‍ക്കരണത്തിനെതിരായ സമരം എന്ന നിലക്കാണ് അവര് അതിനെ കണ്ടിരുന്നത്.\nവിവര സാങ്കേതിക വിദ്യയെ വില്‍പ്പനച്ചരക്കാക്കി സോഫ്റ്റ്‌വെയര് ഇന്‍ഡസ്ട്രി പടര്‍ന്നുപന്തലിച്ചതോടെ, അതിനെതിരായ ശ്രമങ്ങള്‍ക്കും ശക്തികൂടി. പൈറസിയുടെ വളര്‍ച്ചാഘട്ടമായിരുന്നു അത്. 1990-കളുടെ ആദ്യത്തില് വേള്‍ഡ് വൈഡ് വെബ് (ംംം) സ്ഥാപിതമായതോടെ ആഗോള ഇന്റര്‍നെറ്റിന് എന്ന പോലെ പൈറസിക്കും വേഗം കൂടി.\nപിയര് ടു പിയര്\n1999-ല് 19-കാരനായ ഷോണ് ഫാനിംഗ് തുടങ്ങിവെച്ച നാപ്സ്റ്റര്, ഓണ്‍ലൈന് പൈറസി ചരിത്രത്തിലെ നാഴികക്കല്ലായിരുന്നു. മറ്റൊരാളുടെ ഹാര്‍ഡ് ഡിസ്‌കിലുള്ള ഡേറ്റ ഓണ്‍ലൈന് വഴി കോപ്പി ചെയ്യുന്ന പിയര് ടു പിയര് (പി2പി) സംവിധാനത്തില് പ്രവര്‍ത്തിക്കുന്ന നാപ്സ്റ്റര്, മ്യൂസിക് അടക്കമുള്ള ഓഡിയോ ഫയലുകള് കൈമാറുന്നതിനുള്ള സംവിധാനമായിരുന്നു. യുവാക്കള്‍ക്കിടയില് ഹരമായി മാറിയ നാപ്സ്റ്ററിനു പക്ഷേ, അധികകാലം പിടിച്ചുനില്‍ക്കാന് കഴിഞ്ഞില്ല. കോപ്പിറൈറ്റുള്ള മ്യൂസിക് കമ്പനികള് നാപ്സ്റ്ററിനെതിരെ കോടതിയെ സമീപിക്കുകയും അനുകൂല വിധി സമ്പാദിക്കുകയും ചെയ്തു. ഫയലുകള് ഷെയര് ചെയ്യുന്നതിന് കാസ, ഗ്രോക്‌സ്റ്റര് തുടങ്ങിയ പി2പി സംവിധാനങ്ങള് ഉടലെടുത്തെങ്കിലും അവയുടെ പ്രതാപകാലം മാസങ്ങളേ നീണ്ടുനിന്നുള്ളൂ. കോപ്പിറൈറ്റ് കമ്പനികളുടെ ഇടപെടലിനൊപ്പം വൈറസ് ഷെയര് ചെയ്യുന്നതുമൂലമുണ്ടാകുന്ന പ്രശ്‌നങ്ങളും അവയെ തളര്‍ത്തി. റെക്കോര്‍ഡിംഗ് ഇന്‍ഡസ്ട്രി അസോസിയേഷന് ഓഫ് അമേരിക്ക (റിയാ) പി2പി വഴി ഷെയര് ചെയ്യുന്നവര്‍ക്കെതിരെ ശക്തമായ നിയമ നടപടിയും തുടങ്ങി.\n2006-07 കാലഘട്ടത്തില് ആരംഭിച്ച ബിറ്റ്‌ടൊറന്റ് വിപ്ലവം, ഡേറ്റ കൈമാറുന്നതിന്റെയും പൈറസിയുടെയും ചരിത്രത്തിലെ ഏറ്റവും പ്രധാനപ്പെട്ട അധ്യായമാണ്. സൗജന്യ പി2പി ഡൗണ്‍ലോഡിനുള്ള പ്രോഗ്രാമാണ് ബിറ്റ്‌ടൊറന്റ്. പഴയ പി2പി സംരംഭങ്ങളില് ഡൗണ്‍ലോഡ് ചെയ്യുന്ന കമ്പ്യൂട്ടറുകളെ കണ്ടെത്താന് എളുപ്പമായിരുന്നതിനാല്, അവയുടെ ഉടമസ്ഥര്‍ക്കെതിരെ നിയമനടപടി സ്വീകരിക്കാന് കുത്തക കമ്പനികള്‍ക്ക് ബുദ്ധിമുട്ടില്ലായിരുന്നു. എന്നാല്, ബിറ്റ്‌ടൊറന്റില് കൈമാറേണ്ട ഡേറ്റയുടെ ടൊറന്റ് ഫയലുകള് സൃഷ്ടിച്ച് വെബ്‌സൈറ്റില് സൂക്ഷിക്കുകയാണ് ചെയ്യുക. പൈറേറ്റുകള് ഒരു ആഗോള സമൂഹമായതിനാല് ഈ വെബ്‌സൈറ്റുകളുടെ ഉറവിടം കണ്ടെത്തുക ബുദ്ധിമുട്ടാണ്. വെബ്‌സൈറ്റ് ഒരു രാജ്യത്ത് നിരോധിച്ചാലും മണിക്കൂറുകള്‍ക്കകം മറ്റൊരു വിലാസത്തില് അത് ലഭ്യമാക്കാന് അതിന്റെ പ്രവര്‍ത്തകര്‍ക്ക് കഴിയുന്നു. ഏറ്റവും വലിയ ടൊറന്റ് വെബ്‌സൈറ്റായ പൈറേറ്റ് ബേയുടെ സര്‍വര് ഈയിടെ സ്വീഡിഷ് അധികൃതര് പിടിച്ചെടുത്തിരുന്നു. എന്നാല്, നൂറോളം വ്യത്യസ്ത മേല്‍വിലാസങ്ങളിലായി അതേ വെബ്‌സൈറ്റ് ഇപ്പോള് ലഭ്യമാണ്. പൈറേറ്റ് ബേ അടച്ചുപൂട്ടാന് ശ്രമിച്ചതിനു പ്രതികാരമായി പ്രമുഖ ഹാക്കിംഗ് ഗ്രൂപ്പായ 'അനോണിമസ്' സ്വീഡിഷ് ഗവണ്‍മെന്റിന്റെ ഇമെയിലുകള് ഹാക്ക് ചെയ്യുകയുണ്ടായി.\nടൊറന്റിന്റെ ആവിര്‍ഭാവം ഏറ്റവുമധികം ബാധിച്ചത് സോഫ്റ്റ്‌വെയര് ഇന്‍ഡസ്ട്രിയെയാണ്. മൈക്രോസോഫ്റ്റ്, അഡോബി, കോറല് തുടങ്ങിയ വന്‍സ്രാവുകളടക്കമുള്ള സോഫ്റ്റ്‌വെയര് കച്ചവടക്കാരുടെ ശതകോടിക്കണക്കിന് രൂപ മൂല്യമുള്ള സോഫ്റ്റ്‌വെയറുകളാണ് ഓണ്‍ലൈനില് ലഭ്യമാകുന്നത്. പണം കൊടുത്ത് വാങ്ങുന്ന വിന്‍ഡോസിന്റെ എത്രയോ ഇരട്ടിയാണ് അനധികൃതമായി ഉപയോഗിക്കപ്പെടുന്നത് എന്ന കാര്യം മൈക്രോസോഫ്റ്റ് തന്നെ സമ്മതിച്ചതാണ്. വ്യാജന്മാരെ നിയന്ത്രിക്കാന് ഇത്തരം കമ്പനികള് രജിസ്‌ട്രേഷന് അടക്കമുള്ള പലതും കൊണ്ടുവന്നെങ്കിലും അവയെ മറികടക്കാനുള്ള തന്ത്രങ്ങള് പൈറേറ്റുകള് കണ്ടെത്തി.\nമലയാളം മുതല് ഹോളിവുഡ് വരെയുള്ള ചലച്ചിത്ര ഇന്‍ഡസ്ട്രിയെയും ടൊറന്റുകള് പ്രതികൂലമായി ബാധിച്ചു. 2004-ല് സിനിമകളുടെ അനധികൃത ഡൗണ്‍ലോഡ് കാരണം ഹോളിവുഡിനുണ്ടായ നഷ്ടം 860 ദശലക്ഷം ഡോളറായിരുന്നു - ബോക്‌സ് ഓഫീസ് വരുമാനത്തിന്റെ നാലു ശതമാനം വരും ഇത്. കളക്ഷന് റെക്കോര്‍ഡുകള് ഭേദിച്ച് മുന്നേറുന്ന ബോളിവുഡ് സിനിമ 'പികെ'യുടെ വരെ ഹൈ ക്വാളിറ്റി ഫയലുകള് ടൊറന്റില് ലഭ്യം.\nഅനധികൃത കൈമാറ്റത്തിന് തടയിടാന് 'ഏജന്റ് ജാഡു' പോലുള്ള സംവിധാനങ്ങള് ഇടക്കാലത്ത് രംഗത്തുവന്നിരുന്നെങ്കിലും അതിന്റെ ആയുസ്സ് ക്ഷണികമായിരുന്നു. ഇന്നിപ്പോള് മലയാള സിനിമയുടെ ഡി.വി.ഡി ഇറങ്ങുന്ന മുറയ്ക്കുതന്നെ അവ ടൊറന്റിലും ചേക്കേറും. പ്രവാസികളടക്കം ആയിരക്കണക്കിനാളുകള് സിനിമ കാണുന്നത് ഇപ്പോള് അങ്ങനെയാണ്.\nഇന്റര്‍നെറ്റില് അതിരുകളില്ലാത്ത സ്വാതന്ത്ര്യം. അതാണ് പൈറേറ്റുകളുടെ മുദ്രാവാക്യം. രാജ്യാതിര്‍ത്തികള് അപ്രസക്തമാക്കി ലോകജനതയെ ഒന്നിപ്പിക്കുന്ന ഇന്റര്‍നെറ്റില് വിവരങ്ങള് വിലയ്ക്കു വെക്കേണ്ടതല്ലെന്ന നയം വളരെ സാമൂഹ്യപ്രവര്‍ത്തനമാണെന്ന് അവര് അവകാശപ്പെടുന്നു; ഭരണകൂടങ്ങളുടെ കണ്ണില് അത് കുറ്റകൃത്യമാണെങ്കിലും.\nഅനോണിമസ് പോലുള്ള 'ഹാക്ടിവിസ്റ്റ്' ഗ്രൂപ്പുകള് ഓണ്‍ലൈന് സ്വാതന്ത്ര്യത്തിനു വേണ്ടി മാത്രമല്ല, ലോകത്തെങ്ങുമുള്ള അനീതിക്കെതിരെയും തങ്ങളാലാവുംവിധം പ്രവര്‍ത്തിക്കുന്നു. കഴിഞ്ഞ വര്‍ഷം ഇസ്രാഈല് ഗസ്സയെ ക്രൂരമായി ആക്രമിച്ചപ്പോള് ഹാക്കിംഗ് വഴി കോടിക്കണക്കിന് ഡോളറിന്റെ നഷ്ടമാണ് അനോണിമസ് ഇസ്രാഈലിന് വരുത്തിവെച്ചത്. വര്‍ണവെറി, ജാതീയത, ഭീകരവാദം, മതഭ്രാന്ത് തുടങ്ങിയ ദുഷ്പ്രവണതകള്‍ക്കെതിരെയും അവര് ശക്തമായി പ്രവര്‍ത്തിക്കുന്നു. ആരൊക്കെയാണ് അനോണിമസിനു പിന്നില് എന്നകാര്യം അനോണിമസ് ആയി തുടരുന്നു എന്നു മാത്രം.\nഎന്തുകൊണ്ടാണ് ഭരണകൂടങ്ങള്‍ക്ക് ഹാക്കര്‍മാരെയും പൈറേറ്റുകളെയും മുച്ചൂടും നശിപ്പിക്കാന് കഴിയാത്തത്? ഉത്തരം ലളിതം. ഭരണകൂടങ്ങളുടെ കൈവശമുള്ള ഐ.ടി വിദഗ്ധരേക്കാള് പതിന്മടങ്ങ് ശേഷിയുള്ളവരാണ് ഹാക്കര്‍മാര്. കനത്ത സുരക്ഷാ സംവിധാനങ്ങളോടെ ഒരുക്കുന്ന ബാങ്കുകളുടെയും ഗവണ്‍മെന്റ് വകുപ്പുകളുടെയും വെബ്‌സൈറ്റുകള് പൊളിച്ചടുക്കുന്നതില് നിന്ന് അത് വ്യക്തം. മാത്രവുമല്ല, ഒരിടത്തല്ല ലോകമെങ്ങുമാണ് അവരുടെ ശൃംഖല വ്യാപിച്ചു കിടക്കുന്നത്. ഇന്റര്‍നെറ്റ് സ്വാതന്ത്ര്യം എന്നതുമാത്രമാണ് അവരെ പരസ്പരം ബന്ധിപ്പിക്കുന്നത്. പൈറസിക്ക് തടയിടാന് ചില ഹാക്കര്‍മാരെ തന്നെ വിലയ്‌ക്കെടുക്കാന് എഫ്.ബി.ഐ ശ്രമിച്ചെങ്കിലും പരാജയപ്പെടുകയാണുണ്ടായത്.


Maithri Patel: ഇന്ത്യയിലെ ഏറ്റവും പ്രായം കുറഞ്ഞ പൈലറ്റ്; ഗുജറാത്തികർഷകന്റെ മകൾ– News18 Malayalam\nHome » photogallery » life » WOMEN MAITRI PATEL A NATIVE OF GUJARAT HAS BECOME THE YOUNGEST PILOT IN INDIA JK\nMaithri Patel: ഇന്ത്യയിലെ ഏറ്റവും പ്രായം കുറഞ്ഞ പൈലറ്റ്; ഗുജറാത്തികർഷകന്റെ മകൾ\nമൈത്രി കേവലം 11 മാസങ്ങള് കൊണ്ടാണ് കൊമേഴ്ഷ്യല് പൈലറ്റ് ലൈസന്‍സ് നേടിയത്.\n| August 27, 2021, 18:49 IST\n[caption id="attachment_432975" align="alignnone" width="300"] സൂറത്: ഇന്ത്യയിലെ ഏറ്റവും പ്രായം കുറഞ്ഞ പൈലറ്റായി മാറിയിരിക്കുകയാണ് ഗുജറാത്തിലെ സൂറത് സ്വദേശിനിയായ മൈത്രി പട്ടേല് എന്ന 19 വയസ്സുകാരി. അമേരിക്കയില് നിന്നാണ് മൈത്രി തന്റെ വിമാന പറത്തല് പരിശീലനം പൂര്‍ത്തിയാക്കിയിരിക്കുന്നത്. കാന്തി പട്ടേല് എന്ന കര്‍ഷകന്റെ മകളായ മൈത്രി കേവലം 11 മാസങ്ങള് കൊണ്ടാണ് കൊമേഴ്ഷ്യല് പൈലറ്റ് ലൈസന്‍സ് നേടിയത്.\n[caption id="attachment_432977" align="alignnone" width="300"] അമേരിക്കയില് നിന്ന് പഠനം പൂര്‍ത്തിയാക്കിയ ശേഷം സൂറതിലെത്തിയ മൈത്രി ന്യൂസ്18 നുമായി സംസാരിക്കുകയായിരുന്നു. കുഞ്ഞുനാള് മുതലേ പൈലറ്റാവാന് താല്‍പര്യമുണ്ടായിരുന്നു എന്നു പറയുന്ന മൈത്രി പ്ലസ്റ്റു പൂര്‍ത്തിയാക്കിയ ശേഷം പൈലറ്റ് ട്രെയ്‌നിംഗ് കോഴ്‌സിന് ചേരുകയായിരുന്നു. അമേരിക്കയില് നിന്ന് കോഴ്‌സ് ചെയ്യാനായിരുന്നു അവള് തീരുമാനിച്ചത്. കര്‍ഷകനായ മൈത്രിയുടെ അച്ഛന് സൂറത് മുനിസിപ്പല് കോര്‍പറേഷന് ജീവനക്കാരന് കൂടിയാണ്.\n[caption id="attachment_432979" align="alignnone" width="300"] ''സാധാരണ ഗതിയില് ഈ കോഴ്‌സ് പൂര്‍ത്തിയാക്കാന് 18 മാസം വേണ്ടി വരാറുണ്ട്. കാരണം, നിശ്ചിത മണിക്കൂറുകള് വിമാനം പറത്തിയാലേ ലൈസന്‍സ് ലഭിക്കുകയുള്ളൂ. എന്നാല് എനിക്ക് വെറും 11 മാസങ്ങള് കൊണ്ട് ഈ കോഴ്‌സ് പൂര്‍ത്തിയാക്കാനുള്ള ഭാഗ്യം ലഭിച്ചു. കോഴ്‌സ് പൂര്‍ത്തിയാക്കിയ ശേഷം ഞാന് അച്ഛനെ അമേരിക്കയിലേക്ക് ക്ഷണിക്കുകയും അദ്ദേഹത്തെ വിമാനത്തില് കൊണ്ടു പോവുകയും ചെയ്തു. ഞങ്ങള് 3500 അടി ഉയരത്തില് പറന്നു. ഇത് ഞങ്ങള്‍ക്ക് ഒരു സ്വപ്ന സാക്ഷാത്കാരം പോലെയായിരുന്നു,'' മൈത്രി പറഞ്ഞു.\n[caption id="attachment_432981" align="alignnone" width="300"] മൈത്രിയുടെ ഈ നേട്ടം കണക്കിലെടുത്ത് തന്റെ മകള്‍ക്ക് ശ്രവണ് എന്ന പേര് നല്‍കിയെന്ന് അവളുടെ അമ്മ രേഖ അഭിമാനത്തോടെ പറയുന്നു. ഐതിഹ്യ പ്രകാരം അനുസരണയുള്ളവള് എന്നാണ് ശ്രവണ് എന്നതിന്റെ അര്‍ത്ഥമെന്നും രേഖ പറയുന്നു.''പൈലറ്റായ മകള്‍ക്കൊപ്പം ആകാശത്ത് പറക്കുക എന്നത് എന്റെ ഒരു ആഗ്രഹമായിരുന്നു. അച്ഛന്റെ ആഗ്രഹം നിറവേറ്റിയിരിക്കുകയാണ് മൈത്രി. ഇതില്‍പ്പരം ഒരു അച്ഛന് എന്താണ് വേണ്ടത്. ഇനി ഇന്ത്യയില് വാണിജ്യ വിമാനങ്ങല് പറത്താന് ഇന്ത്യയിലെ സ്റ്റാണ്ടേര്‍ഡ് പരിശീലനം നേടേണ്ടതുണ്ട്. എന്നാലേ ഇവിടെയും വിമാനം പറത്താനുള്ള ലൈസന്‍സ് ലഭിക്കൂ,'' മൈത്രിയുടെ അച്ഛന് കാന്തിലാല് പറഞ്ഞു.\n[caption id="attachment_432983" align="alignnone" width="300"] ഈയടുത്ത് സൂറത്ത് സ്വദേശി തന്നെയായി 16 വയസ്സുകാരന് തന്റെ സ്‌കെച്ചിംഗ് മികവുകള്‍ക്ക് അംഗീകാരമെന്നോണം ഡല്‍ഹിയിലെ സര്‍വകലാശാലയില് നിന്ന് ഓണററി ഡോക്ടറേറ്റ് ബിരുദം ലഭിച്ചിരിച്ചത് വാര്‍ത്തയായിരുന്നു. ഗുജറാത്തിലെ ഒരു ബിസിനസ് കുടുംബത്തില് നിന്ന് വരുന്ന ശമക് എന്ന വിദ്യാര്‍ത്ഥി സ്‌കെച്ചിംഗ് കലയില് ഇത്തരം നേട്ടം കരസ്ഥമാക്കുന്ന ഏറ്റവും പ്രായം കുറഞ്ഞ വ്യക്തി കൂടിയാണ്.


എന്തുകൊണ്ടാകും മനുഷ്യര്‍ക്കിങ്ങനെ യാത്രയോട് പ്രിയം കൂടുന്നത്? കണ്ടതു തന്നെ പിറ്റേന്നും കാണുന്ന, തിന്നതു തന്നെ പിറ്റേന്നും തിന്നുന്ന പുതുമകള് അന്വേഷിക്കാത്തവരാകാന് കൂടുതല് പേരും ഇഷ്ടപ്പെടുന്നില്ല എന്നതാകും ഒരുപക്ഷേ കാരണം.\nകണ്ട കാഴ്ചകള് കൊണ്ട് തൃപ്തിപ്പെടാന് വയ്യാത്ത മനുഷ്യര് ഇങ്ങനെ സഞ്ചരിച്ചുകൊണ്ടേയിരിക്കുന്നു.\nപുഴകളും കുളങ്ങളും തമ്മിലെ വ്യത്യാസം ശ്രദ്ധിച്ചിട്ടില്ലേ. പുഴകള് സഞ്ചരിച്ചുകൊണ്ടേയിരിക്കും. കുളങ്ങളങ്ങനെ കെട്ടിക്കിടക്കും. മാലിന്യങ്ങള് വന്ന് അടിഞ്ഞാല് നാറുകയല്ലാതെ കുളങ്ങള്‍ക്ക് നിവൃത്തിയില്ല. നാറ്റമില്ലാത്ത കാലം വരെ മാത്രമാണ് കുളങ്ങള്‍ക്ക് സൗന്ദര്യം. പുഴ നിരന്തരം സഞ്ചരിച്ച് സ്വയം വൃത്തിയാക്കും, തന്നെത്തന്നെ നവീകരിക്കും.\nതാനറിയാത്ത പ്രപഞ്ചങ്ങള് കാണുകയും അറിയുകയും വായിക്കുകയും ചെയ്യുമ്പോഴാണ് നമ്മില് പുതുമ നിറയുന്നത്. അല്ലെങ്കില് നമ്മുടെ കിണറാണ് കടലെന്ന് ധരിച്ചുവശാകും നമ്മള്.\nചിലരുടെയെങ്കിലും ജീവിതം നമ്മള് ജീവിച്ചിരിക്കുന്നിടത്തല്ല മറ്റെവിടെയൊക്കെയോ ആണെന്ന് ജര്‍മന് എഴുത്തുകാരന് ബെര്‍ടോള്‍ഡ് ബ്രെഹ്ത് എഴുതിയിട്ടുണ്ട്.\nനമ്മുടെ മാത്രം ജീവിതം മതിയാകില്ല നമുക്ക് ജീവിക്കാന്. അങ്ങനെ മതിയെന്നുള്ളവരാണ് മതിലുകെട്ടി, ഗെയിറ്റ് പൂട്ടി പാര്‍ക്കുന്നത്. അതിനെ ജീവിതം എന്ന് വിളിക്കാനാകില്ല.\nഅങ്ങനെ എങ്ങാണ്ടൊക്കെയോ ഉള്ള ജീവിതം അന്വേഷിച്ച് യാത്ര പോകുന്നവരുടെ കുറിപ്പുകളും പുസ്തകങ്ങളുമെല്ലാം അനേകമുണ്ട്. ആ പുസ്തകങ്ങള് നല്‍കുന്ന വെളിച്ചങ്ങള് ചെറുതല്ല. യാത്രാപുസ്തകങ്ങളില് ഏറെ വ്യത്യസ്തമാണ് അശ്കര് കബീറിന്റെ പുറപ്പെട്ടവന്റെ വീട് എന്ന പുസ്തകം.\nറെയില്‍വേ സ്റ്റേഷനില് നില്‍ക്കുമ്പോള് 'യാത്രക്കാരുടെ ശ്രദ്ധക്ക്' എന്ന് പറഞ്ഞുള്ള അനൗണ്‍സ്‌മെന്റിന് കാതു കൊടുക്കാറുണ്ടല്ലോ നമ്മള്. ചിലപ്പോള് പ്രതീക്ഷയും മറ്റുചിലപ്പോള് കടുത്ത നിരാശയും തരുന്ന ആ വാക്കുകളുടെ ഉടമയാരെന്ന് പക്ഷേ അധികമാരും തിരക്കാറില്ല. ഉദ്ദേശിച്ചിടങ്ങളില് കൃത്യനേരത്ത് എത്തിപ്പെടാനുള്ള ഓട്ടപ്പാച്ചിലിനിടയില് എത്ര മണിക്ക് വണ്ടിയെത്തും എന്ന് മാത്രമല്ലേ നമുക്ക് അറിയേണ്ടതായിട്ടുള്ളൂ. എറണാകുളം സ്വദേശിയായ ബിന്ദു മാത്യുവാണ് കഴിഞ്ഞ പതിനേഴു വര്‍ഷമായി മലയാളി ട്രെയ്ന് യാത്രക്കാര്‍ക്ക് സുപരിചിതയായ ഈ ശബ്ദത്തിനുടമ എന്നു കണ്ടെത്താതെ അശ്കര് കബീറിലെ യാത്രികന് പക്ഷേ സമാധാനമില്ല. ഇതാണ് ഈ സഞ്ചാരിയുടെ വ്യത്യസ്തത. 'പുറപ്പെട്ടവന്റെ വീട്' എന്ന യാത്രാ പുസ്തകം നിറയെ ഇത്തരം വ്യത്യസ്തതകളാല് സമൃദ്ധമാണ്.\nഷൊര്‍ണൂര്- നിലമ്പൂര് വഴിയിലൂടെ ട്രെയ്ന് യാത്ര ചെയ്യുമ്പോള് പിന്നിലേക്ക് പാഞ്ഞുപോകുന്ന മരങ്ങള് കാണാം. തേക്ക്, ഇരുള്, മരുത്, മഹാഗണി, മാഞ്ചിയം, മാവ്, പ്ലാവ് തുടങ്ങി ഇരുവശങ്ങളിലായി തണലിട്ട് നില്‍ക്കുന്ന അനേകായിരം മരങ്ങള്.. ആരു നട്ടതാകും ഈ മരങ്ങളെന്ന അന്വേഷണം അയ്യപ്പന് കര്‍ത്തയെന്ന റെയില്‍വേ ഉദ്യോഗസ്ഥനിലേക്കാണ് ചെന്നെത്തുന്നത്.\nഅടിയന്തരാവസ്ഥക്കു ശേഷം ഇന്ദിരാഗാന്ധി സര്‍ക്കാര് പ്രഖ്യാപിച്ച ഏഴിനം പദ്ധതികളിലൊന്നായിരുന്നു സാമൂഹിക വനവല്‍ക്കരണം. സതേണ് റെയില്‍വേയിലെ വേഗം കുറഞ്ഞ പാതകള്‍ക്കിരുവശവും മരങ്ങള് വെച്ചു പിടിപ്പിക്കാനും നിര്‍ദേശമുണ്ടായി. ഷൊര്‍ണൂര്- നിലമ്പൂര് പാത അതിനനുയോജ്യമായിരുന്നു. 1981 ആഗസ്റ്റ് 30-നാണ് അയ്യപ്പന് കര്‍ത്തയുടെ നേതൃത്വത്തില് മരങ്ങള് നട്ടുപിടിപ്പിച്ചു തുടങ്ങിയതത്രെ.\nമനുഷ്യന് മാത്രമല്ല, മരങ്ങള്‍ക്കും ഉണ്ട് മനോഹരമായ ചരിത്രങ്ങള്!\nപക്ഷികളെ ജീവനു തുല്യം സ്‌നേഹിക്കുന്ന തമിഴ്‌നാട്ടിലെ കൂന്തംകുളം എന്ന നാട്ടിലൂടെയും പുസ്തകം സഞ്ചരിക്കുന്നു. അങ്ങാടിക്കുരുവി മുതല് രാജഹംസം വരെ ഇവിടെ വിരുന്നെത്തുന്നു.\nക്ഷേത്രങ്ങളില് എപ്പോഴും സംഗീതം മുഴങ്ങാറുണ്ട്. എന്നാല് ഇവിടത്തെ ക്ഷേത്രങ്ങള് സംഗീതം കൊണ്ടുപോലും പക്ഷികളെ ശല്യപ്പെടുത്തില്ല. ദീപാവലി നാളില് ആരും പടക്കം പൊട്ടിക്കുകയുമില്ല. പക്ഷികള് വന്നില്ലെങ്കില് മഴപെയ്യില്ല എന്നാണവരുടെ വിശ്വാസം!\nഭൂമുഖത്തെ മുഴുവന് ജീവജാലങ്ങളെ ഉള്‍പ്പെടുത്തി ഒരു സിനിമ നിര്‍മിച്ചാല് മനുഷ്യന് അതില് അഞ്ചു മിനിറ്റ് മാത്രമല്ലേ അഭിനയിക്കാന് കാണൂ എന്നും യാത്രാ പുസ്തകം നെടുവീര്‍പ്പിടുന്നു.\nമൈസൂരിലെത്തുമ്പോള് മൈസൂര് പാക്കിന്റെ ചരിത്രത്തിലേക്കും പുസ്തകം പ്രവേശിക്കുന്നു. മൈസൂര് രാജാവായിരുന്ന കൃഷ്ണരാജ വോഡയാറിന് (1895-1940) ഭക്ഷണശേഷം മധുരം കഴിക്കല് നിര്‍ബന്ധമായിരുന്നത്രെ. പ്രധാന കുശിനിക്കാരന് കക്കമ്പുര മാധപ്പന് മധുരപലഹാരം ഉണ്ടാക്കാന് സാധനമില്ലാതെ വന്നപ്പോള് കിട്ടിയ കടലമാവും നെയ്യും പഞ്ചസാര ലായനിയും ചേര്‍ത്ത് ഉണ്ടാക്കിയ പലഹാരമാണ് മൈസൂര് പാക്ക് (മധുരക്കൂട്ട്).\nഇങ്ങനെ സഞ്ചരിച്ചെത്തുന്ന കാഴ്ചകള്‍ക്കെല്ലാം ഇന്നലെകള് നല്‍കുന്ന അക്ഷരവിരുത് യാത്രാവായനയെ കാമ്പുള്ളതാക്കുന്നു. ഇങ്ങനെ വേണം യാത്ര പോകാനെന്ന് മനസ്സ് പറയുകയും നമ്മുടെ കാഴ്ചപ്പാടുകളെ തീര്‍ത്തും രുചിമാറ്റുകയും ചെയ്യുന്നു 'പുറപ്പെട്ടവന്റെ വീട്'.


By Rakesh Sanal Wed,5Jan 2022\nസ്ത്രീവിരുദ്ധവും സിനിമ മേഖലയിലെ ലൈംഗികാതിക്രമങ്ങളെ തീര്‍ത്തും നിസ്സാരവത്കരിക്കുന്നതുമായ നിലപാടാണ് ശാരദയുടേത്\n21 ആം വയസില് ജീവിതം അവസാനിപ്പിക്കേണ്ടി വന്നൊരു അഭിനേത്രി നമുക്കുണ്ടായിരുന്നു. സിനിമയില് അവസരങ്ങള് കുറഞ്ഞതുകൊണ്ടായിരുന്നില്ല ആ പെണ്‍കുട്ടി മരണം തെരഞ്ഞെടുത്തത്. സിനിമയില് നിന്ന എട്ടുവര്‍ഷത്തിനകം മലയാളം, തമിഴ്, കന്നഡ, തെലുഗ് ഭാഷകളിലായി വളരെ തിരക്കുള്ളൊരു അഭിനേത്രിയായിരുന്നു. ആ കാലത്തിനിടയില് എഴുപതോളം ചിത്രങ്ങള് വിവിധ ഭാഷകളിലായി അഭിനയിച്ചു. തെന്നിന്ത്യയില് വലിയൊരു ആരാധകവൃന്ദം അവള്‍ക്കുണ്ടായിരുന്നു. എന്നിട്ടും അവള് ജീവിതം അവസാനിപ്പിച്ചു; അത്രയ്ക്ക് മടുത്തുപോയതുകൊണ്ട്. എല്ലാം അവസാനിപ്പിക്കുന്നതിനു കുറച്ചുനാള് മുമ്പ്, അക്കാലത്തെ ഒരു പ്രമുഖ സിനിമ വാരികയുടെ പത്രാധിപരോട് കണ്ണീരോടെ പറഞ്ഞത്, ഒരു ദിവസം മൂന്നും നാലും പേരെ സഹിക്കാന് കഴിയുന്നില്ല' എന്നായിരുന്നു. അവള് അനുഭവിക്കുന്ന വേദനയുടെ മൊത്തം ആഴവും ആ വാചകത്തിലുണ്ടായിരുന്നു. അവള് നിസ്സഹായയായിരുന്നു, സഹായത്തിനും ആരുമുണ്ടായിരുന്നില്ല. തനിക്ക് പ്രതികരിക്കാന് പറ്റുന്ന ഒരേയൊരു മാര്‍ഗം എന്ന നിലയിലായിരിക്കണം, മരണം അവള് തെരഞ്ഞെടുത്തത്.\nആ അഭിനേത്രി ആരായിരുന്നുവെന്നും അവരുടെ ആത്മഹത്യയ്ക്കു പിന്നിലെ കാരണങ്ങള് എന്തായിരുന്നുവെന്നും വായനക്കാര്‍ക്ക് മനസിലായിക്കാണും. ആര്‍ക്കും തന്നെ മനസിലായില്ലെങ്കിലും ബഹുമാന്യയായ 'ഉര്‍വശി' ശാരദയ്ക്ക് ആ പെണ്‍കുട്ടിയെയും അവള് അനുഭവിച്ചതെന്തൊക്കെയായിരുന്നുവെന്നും തീര്‍ച്ചയായും അറിയും. കാരണം, അവര് ഒരേ കാലത്ത് മലയാളം സിനിമ ഇന്‍ഡസ്ട്രയില് പ്രവര്‍ത്തിച്ചിരുന്നുവരാണല്ലോ! ആ പെണ്‍കുട്ടിയുടെ മാത്രമല്ല, തന്റെ സഹപ്രവര്‍ത്തകരായിരുന്നു പല സ്ത്രീകളും സിനിമലോകത്ത് നിന്നും നേരിട്ട ദുരനുഭവങ്ങളെക്കുറിച്ച് ശാരദയ്ക്ക് അറിയാമായിരിക്കും. ഒരുപക്ഷേ അവരും പലതും നേരിട്ടുണ്ടാകാം. എത്രയോ അഭിനേത്രികള് രക്ഷപ്പെടലെന്നപോലെ ജീവിതം അവസാനിപ്പിച്ചു. ചിലര് ആത്മഹത്യ ചെയ്തില്ല. പകരം, എല്ലാം വിട്ടെറിഞ്ഞ് എങ്ങോട്ടോ പോയി. വളരെ ചുരുക്കം ചിലര് തെറ്റുകള് ചൂണ്ടിക്കാട്ടിയും തെറ്റുകാരെ ചോദ്യം ചെയ്തും അവിടെ തന്നെ നിലനിന്നു. എന്തുകൊണ്ട് ഇതൊക്കെ ഇപ്പോള് ഓര്‍മിപ്പിക്കുന്നുവെന്നു ചോദിച്ചാല്, ജസ്റ്റീസ് ഹേമ കമ്മീഷന് റിപ്പോര്‍ട്ടുമായി ബന്ധപ്പെട്ട് സൗത്ത് റാപ്പ് ഓണ്‍ലൈന് ശാരദയുമായി നടത്തിയ സംഭാഷണത്തില്, ശാരദയുടെതായ ചില വാചകങ്ങള് കേട്ടതുകൊണ്ടാണ്.\nകെപിഎസി ലളിതയോടാണ്; ദിലീപ് മാന്യനാകുമ്പോള് അടൂര് ഭാസിയെങ്ങനെ ക്രൂരനാകും?\nഅവര് പറയുന്നത് ചില കാര്യങ്ങള് ഇപ്രകാരമാണ്; 'സെക്ഷ്വല് ഹരാസ്‌മെന്റ് സിനിമയില് മാത്രമല്ല, ഓഫീസുകളില് ഇല്ലേ? എത്ര ബോറായിട്ടാണ് ഓഫിസുകളില് ആളുകള് പെരുമാറുന്നത്. സിനിമയിലെ പ്രശ്‌നങ്ങളെ മാത്രം ഹൈലൈറ്റ് ചെയ്യുന്നതില് കാര്യമില്ല. ഞാന് അഭിനയിക്കാന് തുടങ്ങിയ കാലംതൊട്ടുള്ളതാണ് ലൈംഗിക ചൂഷണം. പക്ഷേ, ഞങ്ങളത് പുറത്തു പറയില്ലായിരുന്നു, ഇവര് പറയുന്നുണ്ട്. എന്നാലും അന്ന് ഇത്ര മോശമായിരുന്നില്ല അവസ്ഥ. പക്ഷേ, ഞങ്ങള് പറയില്ലായിരുന്നു. സിനിമയില് മാത്രമല്ല എല്ലായിടത്തും ഇതുണ്ട്. ഇനി നിങ്ങള്‍ക്ക് സിനിമ ഇഷ്ടമില്ലെങ്കില് അതുപക്ഷേച്ച് വേറെ ജോലിക്ക് പോവുക. എന്തിനാണ് ഈ ചീത്ത സ്ഥലത്ത് സിനിമ സിനിമ എന്നു പറഞ്ഞു നില്‍ക്കുന്നത്'.\nഎത്രമാത്രം സ്ത്രീവിരുദ്ധവും സിനിമ മേഖലയിലെ ലൈംഗികാതിക്രമങ്ങളെ തീര്‍ത്തും നിസ്സാരവത്കരിക്കുന്നതുമായ നിലപാടാണ് ശാരദയുടേത്. ഒരു അഭിനേത്രിയായി നിന്നല്ല അവരിതൊക്കെ പറയുന്നതെന്നും ഓര്‍ക്കണം. സിനിമ മേഖലയില് സ്ത്രീകള് നേരിടുന്ന പ്രശ്‌നങ്ങള് പഠിച്ച് റിപ്പോര്‍ട്ട് സമര്‍പ്പിക്കാന് നിയോഗിക്കപ്പെട്ട ഒരു ജസ്റ്റീസ് ഹേമ കമ്മീഷനിലെ അംഗമാണവര്. നടി ആക്രമിക്കപ്പെട്ട സംഭവം ഉണ്ടായതിനു പിന്നാലെ, 2017 മേയ് 17-ന് വിമന് ഇന് സിനിമ കളക്ടീവ് അംഗങ്ങള് മുഖ്യമന്ത്രി പിണറായി വിജയനെ സന്ദര്‍ശിച്ച് സിനിമയുടെ അരങ്ങത്തും അണിയറയിലും സ്ത്രീകള് നേരിടുന്ന പ്രശ്‌നങ്ങളെ കുറിച്ച് പരാതി നല്‍കിയതിനു പിന്നാലെയായിരുന്നു മലയാള സിനിമയില് സ്ത്രീകള് അനുഭവിക്കുന്ന ലിംഗവിവേചനങ്ങള് ഉള്‍പ്പെടെയുള്ള പ്രശ്‌നങ്ങളെക്കുറിച്ച് പഠിക്കാന് സംസ്ഥാന സര്‍ക്കാര് ജസ്റ്റിസ് ഹേമയെ അധ്യക്ഷയാക്കി കമ്മീഷനെ നിയോഗിക്കുന്നത്. നടി ആക്രമിക്കപ്പെട്ട സംഭവത്തിനു പിന്നാലെ ജസ്റ്റിസ് ഹേമ കമ്മീഷന്റെ നിയമനം. ആറുമാസത്തെ കാലവാധിയില് നിയോഗിക്കപ്പെട്ട കമ്മിഷന് രണ്ടു വര്‍ഷമെടുത്താണ് റിപ്പോര്‍ട്ട് തയ്യാറാക്കി സര്‍ക്കാരിന് സമര്‍പ്പിച്ചത്. ഇതുവരെ ആ റിപ്പോര്‍ട്ട് പുറത്തുവന്നിട്ടില്ല. എങ്കിലോ, ഈ കാലത്തിനിടയില് എത്രയോ ലൈംഗികാതിക്രമ പരാതികള് പുറത്തു വന്നു. കഴിഞ്ഞ അഞ്ചുവര്‍ഷമായി ഒരു പെണ്‍കുട്ടി നീതിക്കുവേണ്ടി അലഞ്ഞുകൊണ്ടേയിരിക്കുന്നു. ഇത്തരം സാഹചര്യങ്ങള് മുന്നില് നില്‍ക്കുമ്പോഴാണ് ശാരദ വാക്കുകള് അസ്സഹനീയമായി തോന്നുന്നത്.\nജസ്റ്റിസ് ഹേമ/അഭിമുഖം; സിനിമയിലെ സ്ത്രീകളുടെ പ്രശ്നങ്ങള് പഠിക്കാനാണ് കമ്മീഷന്; ഡബ്ല്യുസിസി പറയുന്നതുപോലെ ചെയ്യാനല്ല\nഒന്നുകില് എല്ലാം സഹിച്ചു നില്‍ക്കുക, അല്ലെങ്കില് ഇട്ടിട്ടുപോവുകയെന്നുള്ള സ്‌റ്റേറ്റ്‌മെന്റാണ് ശാരദയോട് ഇതുവരെയുണ്ടായിരുന്ന എല്ലാ ബഹുമാനങ്ങളും ഇല്ലാതാക്കുന്നത്. ' അവള് എന്തിനാണ് രാത്രിയില് ബസില് പോകാന് പോയത്, അതുകൊണ്ടല്ലേ പീഡിപ്പിക്കപ്പെട്ടത്' എന്ന് നിര്‍ഭയ സംഭവത്തില് ചിലര് ചോദിച്ചിരുന്നു. അതേ, ചിന്താഗതി തന്നെയാണോ ശാരദയ്ക്കും? അവളങ്ങനെ ചെയ്തിട്ടല്ലേ, അങ്ങനെ പോയിട്ടല്ലേ ആക്രമിക്കപ്പെട്ടതെന്നു നെടുവീര്‍പ്പിടുന്ന കപടസദാചാര ബോധ്യങ്ങള് തന്നെയാണോ ശാരദയെയും നിയന്ത്രിക്കുന്നത്? ലോക്‌സഭയിലും നിയമസഭയിലും അംഗമായിരുന്നൊരാള്‍ക്ക് പൗരാവകാശത്തെക്കുറിച്ചൊക്കെ സാമാന്യ ബോധമുണ്ടായിരിക്കുമല്ലോ. സിനിമ ഒരു തൊഴില് മേഖലയാണ്. അവിടെ ജോലി ചെയ്യാന് ആണിനും പെണ്ണിനും ട്രാന്‍സ്‌ജെന്‍ഡറിനും തുല്യാവകാശമുണ്ട്. ഈ രാജ്യത്തിന്റെ ഭരണഘടന നല്‍കുന്ന ഉറപ്പാണത്. സിനിമ ചീത്ത സ്ഥലമാണെന്നത് ഒരുപക്ഷേ ശാരദയുടെ അനുഭവത്തില് നിന്നുള്ള പ്രസ്താവനയായിരിക്കാം. അതൊരു തൊഴിലിടമായിട്ടാണ് യഥാര്‍ത്ഥത്തില് കാണേണ്ടത്. ഈ നാട്ടിലെ നിയമങ്ങളെല്ലാം അവിടെയും ബാധകമാണ്. ചൂഷണങ്ങള്‍ക്കും വിധേയതത്വങ്ങള്‍ക്കും സിനിമ മേഖലയില് മാത്രമായി അനുമതി നല്‍കിയിട്ടില്ല. പിന്നെന്തിനാണ് സ്ത്രീകളോട് മാത്രം, പറ്റുമെങ്കില് ഇവിടെ നിന്നാല് മതിയെന്ന് ഒരാള്‍ക്ക് പറയാന് കഴിയുക? ഇത്തരം ആണധികാരങ്ങളെ ചോദ്യം ചെയ്ത് ഇല്ലാതാക്കുകയല്ലേ ശാരദയെപ്പോലുള്ളവര് ചെയ്യേണ്ടിയിരുന്നത്? പകരം ശബ്ദിക്കുന്നവരെ നിശബ്ദരാക്കുകയാണോ വേണ്ടത്? നിങ്ങളുടെ കാലത്ത് എല്ലാം സഹിച്ചും അനുസരിച്ചും വിനീതവിധേയ വേഷം കെട്ടി നടന്നിരിക്കാം. അത്തരക്കാര്‍ക്കെ നിലനില്‍പ്പും ഉണ്ടായിക്കാണുകയുള്ളൂ. അതാവര്‍ത്തിക്കുന്നതാണ് ശരിയെന്നാണോ ഇക്കാലത്തും പറയേണ്ടത്? ശാരദയെപോലുള്ളവര് അന്നേ ധൈര്യം കാട്ടിയിരുന്നുവെങ്കില് മലയാള സിനിമാ ലോകത്തെ പുരുഷാധിപത്യത്തില് നിന്നും മോചിപ്പിക്കാമായിരുന്നില്ലേ!\nഇന്ന് കുറച്ച് സ്ത്രീകള്(അതെ അവര് വളരെ കുറച്ചുപേര് മാത്രമെയുള്ളൂ) സിനിമാ ലോകത്ത് നിന്നുകൊണ്ട് തന്നെ ആ തൊഴിലിടം തങ്ങളുടേതു കൂടിയാണെന്ന് സ്ഥാപിച്ചെടുക്കാന് പല പ്രതിസന്ധികളെയും നേരിട്ടുകൊണ്ട് പോരാടുന്നുണ്ട്. ആ ധീരകളെക്കൂടിയാണ് ശാരദ അപമാനിച്ചിരിക്കുന്നത്. ചീത്തയായത് എന്നും ചീത്തയായി തന്നെ നിന്നോട്ടെയെന്നുള്ള നിസ്സംഗതയല്ലവരുടെയുള്ളില്, തങ്ങള്‍ക്ക് പിന്നാലെ വരുന്നവര്‍ക്കെങ്കിലും 'അനുസരണക്കാരികള്' ആകാതെ സ്വന്തം വ്യക്തിത്വത്തില് നിന്നുകൊണ്ട് തൊഴിലെടുക്കണമെന്ന വാശിയാണ്. എല്ലായിടത്തും പെണ്ണുങ്ങള് ചൂഷണം ചെയ്യപ്പെടുന്നില്ലേ, പിന്നെന്തിനാണ് സിനിമയിലെ കാര്യം മാത്രം ഹൈലൈറ്റ് ചെയ്യുന്നതെന്ന് ചോദിക്കുന്ന നിഷകളങ്കര്‍ക്ക് ഇല്ലാതെ പോയ വാശി.


അഴീക്കലിൽ ഏത്തമിടീച്ച സംഭവത്തിൽ കണ്ണൂര് എസ്.പിയോട് ഡിജിപി വിശദീകരണം തേടി - Kannur Varthakal Online\nഅഴീക്കലിൽ ഏത്തമിടീച്ച സംഭവത്തിൽ കണ്ണൂര് എസ്.പിയോട് ഡിജിപി വിശദീകരണം തേടി\nകോവിഡ് ചട്ടങ്ങൾ ലംഘിച്ച് കൂടംകൂടി നിന്നവരെ ഏത്തമിടീച്ച സംഭവത്തിൽ കണ്ണൂര് എസ്.പി. യതീഷ് ചന്ദ്രയോട് ഡിജിപി വിശദീകരണം തേടി. നിയമപരമായ നടപടികളെ പാടുള്ളൂവെന്നും ഏത്തമിടീച്ച സാഹചര്യം വ്യക്തമാക്കണമെന്നും ഡിജിപി ആവശ്യപ്പെട്ടു.\nലോക്ഡൗൺ നിർദ്ദേശങ്ങൾ ലംഘിച്ച് കണ്ണൂർ അഴീക്കലിൽ കടയിൽ കൂട്ടമായിരുന്നവരെയാണ് എസ്പി ഏത്തമിടീച്ചത്. സർക്കാർ പറഞ്ഞു, പ്രധാനമന്ത്രി പറഞ്ഞു, മുഖ്യമന്ത്രി പറഞ്ഞു എന്നിട്ടും നിങ്ങളെന്തിനാണ് കൂട്ടം കൂടുന്നത് എന്ന് ചോദിച്ചായിരുന്നു ഇവരോട് ഏത്തമിടാൻ പറഞ്ഞത്.\nപറഞ്ഞത് അതുപോലെ മടികൂടാതെ അവർ അനുസരിക്കുകയും ചെയ്തു. ഞാൻ ഇനി നിർദേശങ്ങൾ ലംഘിക്കില്ല, ആരോഗ്യവകുപ്പ് പറയുന്നത് കേട്ട് വീട്ടിലിരുന്നോളാം എന്നും ഇവരെ കൊണ്ട് എഴുതി വാങ്ങിച്ചതിന് ശേഷമാണ് പൊലീസ് വിട്ടയച്ചത്.\nമുട്ടുമടക്കി നന്നായി ഏത്തമിടാൻ ഒപ്പമുണ്ടായിരുന്ന പൊലീസുകാർ ഇവരോട് പറയുന്നതും വിഡിയോയിൽ കേൾക്കാം. നിർദേശങ്ങൾ ലംഘിക്കുന്നവരെ പൊലീസ് ക്രൂരമായി നേരിടുന്നത് വിവാദമായിരുന്നു. ഇതിന് പിന്നാലെയാണ് യതീഷ് ചന്ദ്രയുടെ വേറിട്ട ശിക്ഷ. എന്നാൽ ഇതൊരു വലിയ ശിക്ഷയായിട്ട് കാണരുതെന്ന്. ജനം അനുസരിക്കാൻ വേണ്ടി ഒരു ബോധവൽക്കരണം നടത്തിയതാണെന്നുമാണ് എസ്പി പറയുന്നത്.\nPrevious കേരളത്തിൽ കോവിഡ് ബാധിച്ചു മരിച്ച വ്യക്തിയുടെ മൃതദേഹം കബറടക്കി\nNext ഇന്ന് കേരളത്തിൽ കോവിഡ് സ്ഥിരീകരിച്ചത്6പേർക്ക്